
1. VILNIAUS UNIVERSITETAS: ISTORIJOS APŽVALGA 


nt Vilniaus universiteto senosios Observatorijos sie- 

nos užrašyta — Hinc itur ad astra — iš čia kylama į 

žvaigždes... 

Maža pasakyti, kad Vilniaus universitetas - seniausias 

ir žymiausias Lietuvos universitetas, jog iš jo kilo beveik 
visos kitos Lietuvos aukštosios mokyklos ir universitetai. Toks 
apibūdinimas būtų nepakankamas, neatskleistų istorinės Vilniaus 
universiteto reikšmės. Vilniaus universitetas įkurtas XVI a., sklindant 
Renesanso, Reformacijos ir katalikiškosios Reformos idėjoms. Taigi 
Vilniaus universitetas laikytinas vienu iš seniausių Vidurio ir Rytų 
Europoje — už jį senesni šiame Europos regione tebuvo Prahos, 
Krokuvos, Pečo, Budapešto, Bratislavos ir Karaliaučiaus universitetai. 
Tačiau jei gretintume šių, o ir apskritai visų Europos universitetų 
įkūrimo ir jų šalių krikšto datas, tai paaiškėtų, kad Vilniaus univer- 
sitetas ikurtas greičiausiai — praėjus vos dviem šimtams metų po 
Lietuvos krikšto. Yra ir kitas senojo Vilniaus universiteto istorinės 
reikšmės aspektas. Nuo XIV a. ryčiausiu Europos universitetu du 
amžius buvo Krokuvos universitetas, o XVI a. - jau Vilniaus univer- 
sitetas, savo poveikiu peržengdamas tiek etninės Lietuvos, tiek 
daugiatautės ir daugiakonfesinės Lietuvos Didžiosios Kunigaikštijos 
ribas, spinduliuodamas mokslo šviesą visam Vidurio ir Rytų Europos 
regionui. Negana to, kai kurie jėzuitiškojo Vilniaus universiteto 
reiškiniai buvo reikšmingi ir darė poveikį visai katalikiškai barokinei 
ir net ne barokinei Europai (Anglijai) - Motiejaus Kazimiero Sarbie- 
vijaus poezija, logikos, retorikos, teologijos mokyklos. Įkurtas Baroko 
epochos šauklių ir pagrindinių ideologų jėzuitų, Vilniaus universitetas 
nuosekliai perėjo iš Baroko į Apšvietos epochą. Šiam procesui iš 
esmės nesutrukdė net 1795 m. Lietuvos prijungimas prie Rusijos. 
XIX a. pirmajame trečdalyje Vilniaus universitetas, ne vieno amžininko 
pastebėjimų, prilygo pažangiausiems Europos universitetams. Ir ne 
tik mokslo mokyklomis ir studijų lygiu, bet ir poveikiu visuomenei — 
Vilniaus universitetas išugdė lietuvių tautinio atgimimo pradininką, 


pirmąjį „modernų lietuvį“ Simoną Daukantą, taip pat europinio garso 
poetus, kilusius iš LDK (Lietuvos Didžiosios Kunigaikštijos), tačiau 
tapusius lenkų moderniosios kultūros korifėjais ir tautos pranašais, 
— Adomą Mickevičių ir Julijų Slovackiį. Visi šie žmonės buvo ne tik 
Vilniaus universiteto raidos epogėjaus, bet ir tuo metu Universitetą 
ištikusios tragedijos liudininkais - 1832 m., nuslopinus Lenkijos ir 
Lietuvos sukilimą, Rusija Vilniaus universitetą uždarė, Taip nutrūko 
ištisa ir nenutrūkstama Vilniaus universiteto istorijos epocha, kurią 
galima pavadinti senojo Vilniaus universiteto epocha - 1579-1832 m. 


XX a. Vilniaus universitetas buvo atkurtas, tačiau ilgam tapo politinių 
sistemų kovos bei nacionalizmo ir totalitarizmo ideologijų domina- 
vimo arena. Amžiaus pradžioje į Vilniaus universiteto atkūrėjo vaid- 
menį pretendavo lietuviai, lenkai ir net bolševikai. Antrojo pasaulinio 
karo epochoje jis lyg karinė tvirtovė ėjo iš rankų į rankas: buvo lenkų, 
lietuvių, sovietų, nacių. Tiek lenkiškasis (1919-1939), tiek lietuviš- 
kasis (1939-1940, 1941-1943), tiek sovietinis (1940-1941, 1944-1990) 
Vilniaus universiteto raidos tarpsniai dažnai nebuvo palankūs laisvės 
irtiesos paieškoms, priešingai - Vilniaus universitetas turėjo tarnauti 
nacionalizmo (lenkų ir lietuvių) ir totalitarizmo (nacių ir sovietų) 
ideologijoms. Taip XX amžius nesuteikė Vilniaus universitetui 
galimybės prilygti senojo Vilniaus universiteto didybei ir šlovei. Tiesa, 
jungtis su senuoju Vilniaus universitetu išliko ir XX a. — tai biblioteka 
su inkunabulais, paleotipais, kartografijos rinkiniais, tai senojo 
universiteto pastatai ir baroko architektūros šedevras - Universiteto 
Šv.Jonų bažnyčia. Gal todėl ne vienas XX a. Universiteto auklėtinis 
yra kalbėjęs apie „protėvių šešėlius“ tarp senųjų Universiteto mūrų, 
gal būtent senojo Universiteto šviesa teikė stiprybės ne vienam 
Universiteto žmogui, likusiam ištikimu mokslo tiesai, o ne ideolo- 
gijoms. Užtektų paminėti vien Czestawo Miloszo pavardę... Tikėkime, 
kad naujas Universiteto istorijos tarpsnis prasidėjo 1990 m., kai 
Lietuva atkūrė Nepriklausomybę, o Vilniaus universitetas susigrąžino 
autonomiją ir trumpiausią vardą. Turbūt pirmą kartą XX a. Vilniaus 
universitetas nėra ištikimas vienai tautinei ir totalinei ideologijai. 
1994 m. Vilniaus universitete atidengta paminklinė lenta jo įkūrėjui — 

In emnplo plus guom Sarerdos 
In Repbls pls am Rex 
In acle plus gam Alės 
in publica iberiate Nienda plus ąuam Cis 
In amicitia colenda pls gam Amius 
(Marinus Čromenus) 


1994 m. Didžiajame senojo Vilniaus 
universiteto ansamblio kieme atidengia 
paminklinė lenta Universiteto įleū: 
Steponui Batorui. Šios lentos sukūrimą 

„finansiškai parėmė Vengrijos ir Lenkijos 
ambasados kartu primindamos istorinius 
lenkų ir vengrų ryšius su senąja Vilniaus 
jėzuitų akademija. Joje iškalti lotyniški 
XVI a. kronikininko Martyno Kromerio 
žodžiai, šlovinantys Lenkijos ir Lietuvos 
valdovą: 


„In templo plus guam Sacerdos 
In Republica plus guam Rex 
In acie plus guam Miles 
In publica libertate tuenda plus guam Civis 
In amicitia colenda plus guam Amicus“ 


(Šventykloje daugiau nei kunigas: 
Valstybėje daugiau nei karalius 
Mūšyje daugiau nei karys 
isvę daugiau nei pilietis 
daugiau nei draugas) 

štijos herbas 
aus toga ir. 


o autonomijos simbolis. Net ir 

nperijai užgrobus Lietuvą ir. 

aus universitetui pakeitus 

pavadinimą Vy o universiteto herbu 
iki pat uždarymo 1832 m. 

vengrų kilmės Lenkijos karaliui ir Lietuvos didžiajam kunigaikščiui 
Steponui Batorui. Joje XVI a. lenkų kronikininko Martyno Kromerio 
apologija Steponui Batorui grįžta prie senosios Vilniaus universiteto 
kalbos. O gal tai ir grįžimas prie universaliosios senojo Vilniaus 
universiteto dvasios, tokios aktualios XXI a. išvakarėse... 


Svarbiausios Vilniaus universiteto istorijos datos 


1569 - Vilniaus vyskupo Valerijono Protasevičiaus iniciatyva į 
Lietuvą atvyksta jėzuitai ir 1570 m. įkuria Vilniaus jėzuitų 
kolegiją. 

1579 - balandžio 1 d. Lenkijos karalius ir Lietuvos didysis kunigaikš- 
tis Steponas Batoras išduoda Vilniaus akademijos atidarymo 
privilegijų raštą, o spalio 29 d. popiežius Grigalius XIII išleidžia. 
bulę, patvirtinančią Vilniaus kolegiją universitetu. Oficialus 
universiteto pavadinimas — Academia et Universitas 
Vilnensis Societatis Iesu. 


1773 - Jėzuitų ordinas uždaromas, Universitetą tvarkyti perima 
valstybė ir jos sukurta švietimo institucija - Edukacinė 
komisija. 


1782 - Vilniaus universitetas pervardijamas Lietuvos Didžiosios 
Kunigaikštijos vyriausiąja mokykla - Schola Princeps Ma, igni 
Ducatus Lithuaniae. Universitetas, kaip ir visa valstybė, įžen- 
gia į reformų epochą, kurią nutraukė paskutinysis Lenkijos- 
Lietuvos padalijimas. 

1795 - LDK prijungiama prie Rusijos imperijos, Vilniaus universitetas 
pradedamas vadinti Vilniaus vyriausiąja mokykla — Schola 
Princeps Vilnensis (1797). 

1803 — Rusija įvykdo švietimo ir aukštojo mokslo reformą. Vilniaus 
universitetas gavo statutą, tapusi pavyzdžiu kitiems Rusijos 
imperijos universitetams, ir pavadinamas Vilniaus imperato- 
riškuoju universitetu (Vilenskij imperatorskij universitet — 
Imperatoria Universitas Vilnensis). 

1832 - nuslopinusi Lenkijos ir Lietuvos visuomenės sukilimą, Rusijos 
imperijos valdžia uždaro Universitetą. 

1919 - po Pirmojo pasaulinio karo, žlugus Rusijos imperijai, atkurti 
Universitetą Vilniųje mėgina besikuriančių Lenkijos ir Lietu- 
vos valstybių valdžios. Tai pavyksta užėmusiems Vilnių 
lenkams: atkurtas Vilniaus universitetas pavadinamas 


Stepono Batoro universitetu. 

1922 - Lietuvos universitetas atkuriamas Lietuvos laikinojoje 
sostinėje Kaune ir 1930 m. pavadinamas Vytauto Didžiojo 
universitetu. 

1939 - Vilnius sugrįžta Lietuvai, baigiasi lenkiškasis universiteto 
raidos tarpsnis — į Vilnių keliasi lietuviškasis universitetas, 
pavadinamas tiesiog Vilniaus universitetu. 


1940 - po pirmosios sovietų okupacijos Vilniaus universitetas 
3 Steponas Batovas ( 


1586), vengrų 


sovietinamas. kilmės Transilvanijos kunigaikštis, 
e I S + : ž + + A daugelio istorikų laikomas paskutiniu 
1941 - Vilniaus universitetas vėl lietuvinamas, bet jau vokiečių gabiu ir vertu Lenlrijos karalitimi ir 
okupacijos sąlygomis, kol 1943 m. vokiečių uždaromas. Lietuvos didžiuoju kunigaikščiu 
(1576-1586), pasižymėjo ne tik karuose 
1944 - po antrosios sovietų okupacijos Vilniaus universitetas su Maskva, bel ir nusipelnė Lietuvos 


že šo zi ž 2 jai visuomenei įsteigdamas Vilniaus 
atkuriamas sovietų valdžios ir pavadinamas Vilniaus | sinersitetą - pirmają aukštąją mokyklų 


valstybiniu universitetu. Sovietinės epochos pabaigoje Lietuvos Didžiojoje kunigaikšt 
universitetas buvo vadinamas Vilniaus valstybiniu V. Kapsuko 
Darbo raudonosios vėliavos ir Tautų draugystės ordinų 
universitetu. 
1990 - Lietuvai paskelbus Nepriklausomybę, Universitetui grąži- 
nama autonomija ir Vilniaus universiteto vardas. 


1991 - Italijoje, seniausiame Europoje Bolonijos universitete Vilniaus 
universiteto vardu pasirašoma Didžioji Europos Universitetų 
chartija. 


g ISTORIJOS APŽVALGA 


= 


= 


į ūje Lietuvoje galima aptikti tik 
ijos užuomazgų, todėl veltui joje 
Hume įspūdingų mūrinių miestų ar 
raštijos paminklų. Vis dėlto ilgą laiką, 0 ir 
šiandien moderniojoje lietuvių istorinėje 
sąmonėje pagoniškas Lietuvos valstybės 
laikotarpis laikomas „aukso amžiumi“ ix 
alspirtimi lietuvių tautą užgriuvusiose 
Ca. negandose. Dailininko Petro Repsio 
ka „Metų laikai“, puosianti Vilniaus 


lo Lituanistikos centro vestibiulį 
976-1984 m.), yra viena. 
reikšmingiausių lietuvių dailės kūrinių, 


semiančių 
Lietuvių ix baltų papy 


avo meninę jėgą iš senovinių 


bei apeigų 

2. LIETUVA IKI UNIVERSITETO 
2.1.Vėlyviausio Europoje krikšto šalis 


iduramžių ir ankstyvųjų naujųjų amžių universitetai buvo 
krikščionybės istorijos padarinys, dažnai tiesiogiai 
krikščioniškoji institucija. Vilniaus universitetas įkurtas 
praėjus tiktai 200 metų po Lietuvos krikšto. Tai buvo 
gerokai greičiau, palyginti tiek su Vakarų, tiek su Vidurio 
Europos universitetais. Epocha po Lietuvos krikšto mokslo pavadinta 
„kultūros arba civilizacijos šuoliu“, kokio nereikėjo atlikti nė vienai 
kitai Europos šaliai ar tautai. Norint paaiškinti šio šuolio būtinybę, 0 
kartu vėlyviausią Europoje atskiros šalies krikštą, reikia atsigręžti į 
Lietuvos valstybės istoriją. Būdama toli tiek nuo lotyniškosios, tiek 
nuo bizantinės Europos civilizacijos židinių, Lietuva krikščioniškųjų 
misijų atrasta tik 1009 metais (tą kartą pirmą syki ir paminėta Lietuva, 
otai yra tapę Lietuvos mileniumo 2009 metais idėjos pagrindu). Nors 
ši akcija parodė, kad Lietuvos istorija prasideda gana sinchroniškai 
su kitomis Vidurio Europos šalimis ir kad Lietuvos visuomenė yra 
padariusi žingsnį valstybės link, vis dėlto 1009 metai liko istorijos 
fragmentu, nulemtu agresijos iš Rytų. Nenutrūkstamu žingsniu Lietuva 
iš naujo pradeda kurti savo istoriją ir valstybę XIII amžiuje. Šis 
procesas vyko (o ir jį spartino) naujomis sąlygomis — prie Baltijos 
atsiradus vokiečių kolonijoms — vienuolių valstybėms (Vokiečių 
ordinui ir Kalavijuočių ordinui, vėliau pasivadinusiam Livonijos 
ordinu). Šių ordinų agresija, motyvuojama krikščionybės platinimu, 
rodė, kad Lietuva susidūrė su visiškai nauja Europa. Jei IX-XI a. 
Vidurio ir Šiaurės Europos šalys krikštijosi savarankiškai, tai praūžus 
ar tebesitęsiant Kryžiaus karų epochai, naujoms šalims ar tautoms 
(kurias galima pavadinti Naujausia viduramžių Europa - šalia mokslui 
žinomos sąvokos Naujoji viduramžių Europa, taikomos Vidurio 
Europos šalims) nebebuvo pripažįstama teisė į savarankišką krikštą. 
Taip vokiečių ordinai nukariavo Pamario slavus, lietuviams 
giminingus prūsus, jotvingius, kuršius, žiemgalius, latvius, taip pat 

estus ir švedų nukariautus suomius. Iš šios grandinės išsprūdo tik 
Lietuva, kurios valdovas Mindaugas apsikrikštijo, o 1253 m. buvo 
karūnuotas ir tapo tiesioginiu popiežiaus vasalu, kariu Europos 
istorijos figūra. Deja, ir Lietuvos Karalystė liko istorijos fragmentu, 
nes Mindaugo valdžia buvo nestabili ir jis nužudytas. Vis dėlto Lietuvos 
valstybė išliko, bet turėjo egzistuoti kaip pagoniška, tuo tapdama 
Europos istorijos unikumu, kartais mokslo net laikoma savarankiška 
civilizacija (tiesa, neišaugusia ar, pagal Arnoldo Toynbee sąvokas, 
„arrested“), nepriskirtina nei lotyniškajai Vakarų Europai, nei bizan- 
tinei Rytų Europai. 

Nepaisant Kryžiaus karų prieš Lietuvą, XIV a. ji ne tik tampa 
didvalstybe, bet ir išplečia teritoriją nuo Baltijos iki Juodosios jūros. 
Taip Lietuva pasidarė dvilype valstybe -su etninėmis lietuvių žemėmis 
ir gerokai platesnėmis teritoriškai bei skaitlingesnėmis gyventojų 
senrusių žemėmis. Šiose žemėse lietuviai atrado tai, ko neturėjo, — 
raštiją, kuri pamažu po krikšto virto oficialia LDK raštų kalba. 
Vakarų agresija pagonišką Lietuvą įsakmiai vertė ieškoti išeities. Ja 
tapo 1385 m. sudaryta Krėvos sutartis su Lenkija, pagal kurią Lietuvos 
didysis kunigaikštis Jogaila tapo Lenkijos karaliumi. Viena iš sutarties 
sąlygų buvo Lietuvos krikštas, kurį Jogaila 1387 m. ir įgyvendino. Taigi 
šiandien galėtume pasakyti — vėlyvą Lietuvos krikštą lėmė ne 
barbariškas Lietuvos visuomenės pobūdis, ne prisirišimas prie 
pagonybės, o tai, kad krikštas galėjo būti priimamas valstybės 
egzistencijos sąskaita. Krėvos sutartimi sudaryta sąjunga su Lenkija 
nulėmė Žalgirio mūšio pergalę. 1410 m. jungtinė Lenkijos ir Lietuvos 
kariuomenė stojo į pagrindinį mūšį su Vokiečių ordino kariuomene 
prie Tanenbergo ir Griunvaldo. Viename didžiausių viduramžių mūšių 
sąjungininkų kariuomenė pasiekė triuškinamą pergalę, po kurios 
Vokiečių ordinas iš esmės daugiau nebeatsigavo. Taip Lietuva pašalino 
200 metų trukusią savo egzistencijos grėsmę ir perėjo į naują savo 
istorijos stadiją, kurią galima pavadinti „europėjimo“, arba „kelio į 
Europą“, epocha. 

je statyta 
žnyčia - tikras gotikos šedevras 
ėjančios Lietuvos atliktą 
olį. To meto glaudžius 
Vidurio Europa dar. 
kartą patvirtina mokslo neseniai iškelta 
patikima hipotezė, kad bažnyčią, statė 
garsusis jogailaičių architektas 
Benediktas Rydas, divt Ieuvaje ir 
Prahoje. Ši ktūros kūriniu 
žauėtasi nuo seno: anot XIX a. 
pasakojimų, pats Napoleonas Bonapartas, 
savo lemtingo žygio į Maskvą melu išvydęs 
Šv.Onos bažnyčią, panoro ją ant delno 
parsinešti į Paryžių... 


LIETUVA IKI UNIVERSITETO 


2.2. Europėjanti ir besimokslinanti Lietuva 
(1387-1579) 


„Europėjimo“ epochos pradžia susijusi su žymiausiu visų laikų 
Lietuvos valdovu Vytautu Didžiuoju (1392 - 1430 m.). Būtent jo valdy- 
mo metais padėtas pagrindas Lietuvos visuomenei artėti prie Vidurio 
Europos; mokslo tai pavadinta Lietuvos „civilizacijos šuoliu“. Lietuva 
turėjo staiga perimti iš Vakarų Europos ateinančias viduramžių idėjas: 
trilaukį žemės ūkyje, feodalinę sistemą, luominės visuomenės ir 
monarchijos principus, cechus, bažnytinę sistemą ir mokyklas, raštą 
irjo „industriją“. Tokio šuolio nereikėjo atlikti nė vienai Europos vals- 
tybei. Lietuvai tai pavyko padaryti per pusantro šimto metų. 
Svarbų vaidmenį šiame procese suvaidino Lietuvos jaunimo studijos 
Krokuvos, o vėliau ir Vokietijos bei Italijos universitetuose. Šios stu- 
dijos, o ir apskritai europinių vertybių perėmimas pradėjo duoti kon- 
krečius rezultatus XV a. pabaigoje - XVI a. pirmojoje pusėje. 1499 m. 
svetur išspausdinama pirmoji Lietuvoje parengta knyga, apie 1500 m. 
pastatomas gotikos šedevras - Šv. Onos bažnyčia Vilniuje, XVI a. pra- 
džioje Vilniaus katedrinė mokykla įsisavina triviumą. 1522 m. knygos 
pradedamos spausdinti pačioje Lietuvoje, 1529 m. parengiamas teisės 
kodeksas — Lietuvos Statutas, sistemingumu lenkęs to meto Vidurio 
= A aa is BLS na, „Europos teisynus, 1547 m. išspausdinama pirmoji lietuviška knyga. 
i Epochos pabaigoje (XVI a. viduryje) Lietuva jau gana operatyviai 


Igaikštijos 
Jie, sudaryti dar. "T 


Epochos pobūdį lėmė Lietuvos santykiai ir suartėjimas su Lenkija. 
Su nedidelėmis išimtimis Lietuva, kaip ir Lenkija, buvo valdoma tų 
pačių valdovų, nors valstybės liko atskiros. Šis reiškinys mokslo 
vadinamas personalinė unija. Tiek Lenkijos, tiek Lietuvos sostuose 
sėdėjo lietuvių kilmės Jogailaičių dinastija (iki 1572 m.), XV a. 
(Pirmojo Lietuvos Statuto Lauryno pabaigoje — XVI a. pradžioje užėmusi taip pat Čekijos bei Vengrijos 
Tunas EDĖ Rea TA JOU sostus. Taigi šios epochos rytinė Vidurio Europa buvo tapusi „Jogai- 

2) laičių Europa“, o Jogailaičių dinastija - pagrindine Habsburgų dinas- 
tijos konkurente. Tiek Lietuvos kultūros šuolis, tiek politinis suar- 

tėjimas su Lenkija lėmė Lietuvos visuomenės ir kultūros lenkėjimo. 
procesus, tačiau šie procesai nelaikytini polonizacija, nes pati LDK 
visuomenė rinkosi lenkų kalbos ir kultūros fenomenus (tokius pro- 
cesus mokslas vadina akultūracija). 


Trečias veiksnys buvo Lietuvos Didžiosios Kunigaikštijos rusėniško- 
sios visuomenės įtaka. Daliai šios visuomenės integruojantis į LDK 
visuomenės elitą aiškėjo, kad rusėnų kalba (gimininga lenkų kalbai) 
yra gerokai patogesnė priemonė bendrauti su didžiojo kunigaikščio 
dvaru negu lietuvių kalba. Lietuvos diduomenė staigiai per rusėnų 
kalbą judėjo į lenkų kalbos vartojimą, tačiau išlaikydama lietuvišką 
savimonę. XVI a. viduryje Lietuva buvo tapusi europinės struktūros 
ir kultūros šalimi. Reformacijos Lietuvoje pradininkai Abraomas 
Kulvietis ir Stanislovas Rapolionis, emigravę į Prūsiją, tapo 1544 m. 
įkurto Karaliaučiaus universiteto pirmaisiais profesoriais. Visa tai 
rodė, kad Lietuva buvo pasirengusi įkurti savo universitetą. 


2.3. Studentai iš Lietuvos Vakarų universitetuose 
Apsikrikštijusi Lietuva susidūrė jau ne su vienuolynų, o su universitetų 
Europa. Tačiau jai pirmai reikėjo perimti paprasčiausias švietimo 
formas. XV-XVI a. pirmojoje pusėje susiformavo parapinių mokyklų 
tinklas, Vilniaus katedrinė mokykla pasiekė triviumo lygi, XVI a. 
viduryje jau galima aptikti aukštesnių — kolegijų tipo — mokyklų 
užuomazgų, o tai sukūrė studijų Vakaruose pagrindą. Jau 1397 m. 
prie Prahos universiteto įsteigta Lietuvių kolegija. Tačiau svarbiau- 
sias Lietuvos mokslinimosi kanalas buvo Lenkija ir jos Krokuvos 
Jogailaičių universitetas. Pirmasis studentas iš Lietuvos šiame 
universitete žinomas 1402 m. (Martynas iš Vilniaus). XV a. - XVI a. 
jame mokėsi apie 700 studentų iš LDK (įkūrus 1579 m. Vilniaus 
universitetą šis skaičius staiga pradėjo labai mažėti). Jau XV a. 
Krokuvos universitete manoma buvus 64 bakalaurus ir 20 magistrų 
bei du teisės mokslo daktarus iš Lietuvos. 

Pranciškaus Skorinos (apie 1490 - apie 
1541) 1525 m. Vilniuje išspausdinto 


jas, 1522 m. jis išleido 
ntą knygą Lietuvoje — 


pirmąją spaus 
„Mažają kelionių knygelę“. P. Skorinos 


intos rusėnų kalba rašytos knygos 
turėjo didelės įtakos ne tik tolesnei LDK 

spaudos raidai, bet ir Rytų Buropos 
spaudai apskritai. 


Martyno Mažvydo (apie 1510-1568) 
Katechismusa Prasty Žadei... antras 
puslapis. 1547 m. Karaliaučiuje 

M.Mažvydo „Katekizmas“ yra pi 
spausdinta knyga lietuvių kalba. 
Reformato M. Mažvydo „Katekizmas“, nors 

išleistas už LDK ribų, pirmiausia buvo 

skirtas Lietuvos visuomenei. 


LIETUVA IKI UNIVERSITETO 


STUDENTAI IŠ LDK 
| VAKARŲ IR VIDURIO 
| EUROPOS 
| UNIVERSITETUOSE 
| (iki1579 m) 


Studentai iš S 
Kunigaikštijos XV-XVI a. plačiai pasklido 
po Vidurio ir Vakarų Europos 
universitetus. Tolimiausi pa ti taškai 
buvo Siena pietuose, Bazelis vakaruose ir 
jaurvakariuose. Į prestižinius 

niversitetus daugiausia vyko 
didikų atžalos, 0 gausi 
ietuvos buvo artimiausiuose 
- Krokuvos ir Karaliaučiaus 
universitetuose. Populiarios buvo ir 
Vokietijos aukštosios mokyklos. 

Vokietijos ir Italijos universitetuose studentai iš LDK pasirodė ne ką 
vėliau nei Krokuvoje (Sienoje jau 1408 m., Leipcige — 1409 m.), tačiau 
jų vaidmuo kiekybiniu požiūriu akivaizdžiai menkesnis. Į šiuos 
universitetus mokytis vykdavo visų pirma politinio elito atstovai. 
Tačiau XVI a. pirmojoje pusėje Vokietijos ir Italijos universitetuose 
pagausėja studentų iš LDK, juose mokosi pagrindiniai Lietuvos 
kultūros žmonės — Pranciškus Skorina, Abraomas Kulvietis, Stanis- 
lovas Rapolionis. Ši aplinkybė rodo, kad būtent studijos Vakarų 
universitetuose buvo pagrindinis Lietuvos kultūros inovacijų šaltinis. 
Kiekybiniu požiūriu Krokuvos universiteto vaidmuo pradėjo mažėti 
Reformacijos metu universitetui atsiradus dar arčiau Lietuvos — 
Prūsijoje, Karaliaučiuje. Čiajau pirmais metais po universiteto įkūrimo 
(1544 m.) studijavo 23 studentai iš LDK. Karaliaučiaus universitetas 
suvaidins nepaprastai svarbų vaidmenį lietuvių raštijos raidoje: 
Karaliaučiaus universitetą baigė Martynas Mažvydas, parengęs ir 
išleidęs pirmają lietuvišką knygą - „Katekizmą“ (1547), taip pat Jonas 
Bretkūnas, pirmasis išvertęs į lietuvių kalbą Bibliją (1579-1590), 
Danielius Kleinas — pirmosios lietuvių kalbos gramatikos (1653) 
autorius, Kristijonas Donelaitis, pirmojo grožinio kūrinio lietuvių kalba 
„Metų“ (pirmoji publikacija 1818) autorius. Vis dėlto Lietuvos moks- 
linimosi naujos epochos pradžią žymėjo Vilniaus universiteto 
įkūrimas. 


3. 1579-1778 - BAROKO EPOCHA: 
JEZUITŲ UNIVERSITETAS 


3.1. Universiteto įkūrimas 


ilniaus universitetas kūrėsi ne tik kaip civilizacijos raidos 

ir valstybės politikos vaisius (jis kūrėsi kaip magistrų, 0 

ne scholarų universitetas). Konkrečią jo kūrimosi 

išraišką lėmė Reformacijos ir Kontrreformacijos 

konkurencija. Vilniaus kolegijos steigimo idėja jėzuitams 
gimė 1565 m. Skubėti vertė protestantų veiksmai. Vilniaus vyskupas 
Valerijonas Protasevičius baiminosi galimos jų mokyklos įtakos. Tai 
buvo visiškai realu, nes protestantų lyderių ketinimai atrodė rimtai 
apgalvoti: Mikalojaus Radvilos Juodojo testamente 1565 m. užrašyta 
lėšų kolegijai steigti Vilniuje, o Mikalojus Radvila Rudasis to ėmėsi 
1567 m. Pirmieji jėzuitai atvyko į Vilnių dar 1569 m. ir pradėjo ruošti 
dirvą steigti kolegiją. Universitetas turėjo tarnauti visų pirma didie- 
siems jėzuitų tikslams. Susipažinęs su Lietuva, Baltazaras Hostovinas 
1569 m. spalio 6 d. rašė į Roma: „Visoje Šiaurėje už Vilniaus nėra tokio 
miesto, kuris prilygtų Vilniui savo garsu ir kuriame būtų taip patogu 
gyventi žmonėms. Nuo jo netoli Maskva, Totoriai ir Švedija. Taip pat 
čia niekur nėra universiteto, net garsesnės mokyklos, nei daktarų, 
nei magistrų, kurie galėtų mokyti.“ Oficialiai kolegija atidaryta 1570 m. 
liepos 17 d. Neturime daug žinių, kaip atšvęstos Vilniaus kolegijos 
pakėlimo Universitetu iškilmės, tačiau jėzuitų archyve Romoje išliko 
programinio skelbimo apie kolegijos atidarymo iškilmes projektas, 
kuriame randame tokias eilutes: „Valstybė, juo religingesnius, išmin- 
tingesnius ir visokių dalykų pažinime labiau išsilavinusius turės 
patarėjus ir piliečius, tuo geriau ir sėkmingiau galės būti tvarkoma.“ 
Kolegija buvo steigiama ir jos veikla plėtojama numatant ateityje iš 
jos padaryti Universitetą. Paversti kolegiją aukštąja mokykla nebuvo 
paprasta: reikėjo daug lėšų ir kvalifikuotų dėstytojų. 1577 m. Vilniaus 
universiteto idėjai buvo gautas tiek popiežiaus Grigaliaus XIII, tiek 
Lietuvos didžiojo kunigaikščio pritarimas. 1579 m. balandžio 1 d. 

Vilniaus vyskupas Valerijonas 


Protasevit 


pagrindinio fundatoriau: 


Liept 


17 dieną arba ateinantį 
Šv.Jonų bažnyčioje švęsdavo Uni 


1570 m. 


Vilniaus jėzuitų kolegiją, kuri 


jo iniciatyva pakelta 
etų, V. Protasevičiaus, 
vienintelio 


„fundatoriaus dieną iv.jam atminti 
uždegdavo specialią žvakę, kaip numatyta 


Jėzuitų 


JĖZUITŲ 


ordino konstitucijoje. 


UNIVERSITETAS 


||| Vilniaus universiteto struktūra 
| (1579-1641): fakultetai ir katedros 
> 

"4 - 

4 

+» š 


Filosofijos fakultetas: 


TTT 


Teisės fakultetas: 


Romos jėzuitų k 
dviem (Filo 
„fakultetais, sk 


o Medicinos fakultetas, nors tais pačiais 
metais išrūpinta privilegija, įkurtas tik 
vėlesnių Apšvietos reformų metu 
(1781 m.). 

Lenkijos karalius ir Lietuvos didysis kunigaikštis Steponas Batoras, 
remdamas vyskupo Valerijono Protasevičiaus sumanymą ir pastan- 
gas, išdavė Vilniaus akademijos atidarymo privilegijų raštą. Pirmą 
privilegiją, suteikiančią Vilniaus kolegijai tokias pačias teises kokias 
turėjo kiti universitetai bei akademijos, karalius buvo paskelbęs 
1578 m. liepos 7 d., bet ji, nesutvirtinta LDK kanclerio Mikalojaus 
Radvilos Rudojo antspaudu, neturėjo galios. 1579 m. spalio 29 d. 
popiežius Grigalius XIII išleido bulę, patvirtinusią Vilniaus kolegiją 
universitetu - Academia et Universitas Vilnensis Societatis Iesu — 
Vilniaus Jėzaus draugijos akademija ir universitetas. 


3.2. Universiteto struktūra 


Universiteto steigimo privilegijoje sakoma: „visi jo profesoriai, 
daktarai, magistrai, bakalaurai, visi studentai apskritai ir kiekvienas 
atskirai kartu su jų rektoriumi atleidžiami nuo bet kokios dvasinės ir 
pasaulietinės jurisdikcijos, taip pat nuo visų mokesčių, duoklių, 
rinkliavų ir bet kurių kitų prievolių...“, t. y. Universitetas įgijo tokią 
pačią autonomiją kaip ir kiti to meto Vakarų Europos universitetai ir 
akademijos. Kartu steigimo dokumentuose nurodoma, kad 
aukščiausia valdžia naujoje mokykloje suteikiama Jėzuitų ordino 
generolui. Generolo vietininkas Lietuvoje buvo provincijolas. 
Provincijolas su keturiais patarėjais prižiūrėjo jėzuitų provincijos 
mokyklų veiklą. Akademijos rektorių skyrė generolas. Rektorius 
tvarkė ne tik akademiją, jos spaustuvę, biblioteką, bet ir akademijos 
globojamas dvi Vilniaus kunigų seminarijas. Rektoriui padėjo 
kancleris ir vicerektorius, kurie rūpinosi studijų ir viešų disputų 
organizavimu. Fakultetams vadovavo dekanai. 

1579 m. balandžio 1 d. Universiteto steigimo privilegijoje išvardijami 
šie dalykai: laisvieji menai, filosofija ir teologija. Laisvieji menai buvo 
kolegijos kompetencija, o Universitetas kuriamas Romos jėzuitų 
kolegijos pavyzdžiu tik su dviem fakultetais: Filosofijos ir Teologijos. 


Baigęs penkių kursų kolegiją (vėliau studijos pailgėjo iki septynerių 
metų), jaunimas galėjo studijuoti Filosofijos fakultete, kur mokslas 
truko trejus metus. Studentai, baigę Filosofijos fakultetą ir neketinę 
būti kunigais, tuo ir pasitenkindavo, o tie, kurie ėjo į dvasininkus, 
stojo į Teologijos fakultetą, kur mokslas truko dar ketverius metus. 
Nuo pat pradžių Vilniaus universitetui suteikiama teisė teikti 
„teologijos, metafizikos, fizikos ir logikos“ mokslo laipsnius — 
bakalauro, magistro ir daktaro. Tai, kad Vilniaus universitetas kūrėsi 
be klasikinei (Sorbonos) universitetų struktūrai būtinų Teisės ir 
Medicinos fakultetų, yra sukėlę abejonių - senojoje istoriografijoje jį 
siūloma vadinti ne universitetu, o tik akademija. Vertinant šių dienų 
požiūriu, galima sakyti, kad tai - formalistinis požiūris. Universitetas 
nuo pat pradžių oficialiai vadinosi universitetu ir visiškai atitiko 
barokinės arba agrarinės Europos pobūdį ir poreikius — pati 
visuomenė buvo menkai susirūpinusi „praktiškaisiais“ mokslais. 
Vis dėlto spartėjanti ūkio, prekinių-piniginių santykių raida, teisinis 
jų tvarkymas, sudėtingo valstybės vidaus gyvenimo norminimas, 
tarptautinių santykių su kitomis valstybėmis palaikymas lėmė 
būtinumą dėstyti tuos dalykus, kurių specialistų labai trūko. 1641 m. 
Lietuvos pakancleris Kazimieras Leonas Sapiega suteikė Universitetui 
fundaciją Teisės fakultetui išlaikyti, o tais pačiais metais karalius 
Vladislovas Vaza pasirašė privilegiją steigti Teisės ir Medicinos 
fakultetus. Teisės fakultetas pradėjo veikti 1641 m. ir fundatoriaus 
garbei imtas vadinti Schola Sapiehana. Medicinos fakultetas įsteigtas 
daug vėliau (1781 m.). 


3.3. Universiteto mokslai ir panteonas 


Istoriografijoje manoma, kad Universitete, nepaisant, kad nebuvo kai 
kurių fakultetų, mokslo lygis nuo pat pradžių prilygo Prahos, 
Krokuvos, Vienos ar Romos universitetams. Būtent iš šių ir kitų Vakarų 
ir Vidurio Europos katalikiškųjų universitetų atvykę profesoriai 
atsinešė jau susiformavusius, katalikiškosios Reformos sąlygotus 

Vilniaus universiteto auklėtinio LDK 
pakanclerio Kazimiero Leono Sapiegos: 


[2] 


9-1656) lėšomis 1641 m. įsteigtas 
fakultetas. K. L. Sapiega pasižymėjo 


kaip mecenatas dar ir tuo, kad padovanojo 
Universiteto Teisės fakulteto bibliotekai 
savo tėvo, garsaus LDK valstybės veikėjo 
Leono Sapiegos (1557-1633) 3000 tomų, 
juridinės literatūros kolekciją. 


JĖZUITŲ 


UNIVERSITETAS 


io Opus Magnus Logica 
antraštinis puslapis. Jėzuitų akademijoje 
Ingolštate 1618 m. pasirodžiusi Logica, 
kurioje remiamasi Aristoteliu, greitai 
pasklido po visą Europą - ja rėmėsi 
Oksfordo bei Sorbonos daktarai, taigi ne 


Martyno Smigle: 


Būtent dėl šio garsaus 
laikomo didžiausiu Vilniaus akademijos 
laimėjimu jos gyvavimo pradžioje, 
M. Smigleckis dažnai vadinamas 

zuitiškojo Vilniaus 
universiteto mokslininku. 


Žygimanto Liauksmino Praxis oratoria 
(išleista Vilniuje 1645 m.) antvaštinis 
puslapis. Žymus oratorius ir reto 
meistras Vilniaus universiteto auklėtinis, 
filosofijos profesorius ir vicerektori 
Ž. Liauksminas šioje pagarsėjusioje 
Europoje knygoje gynė klasikinės retorikos 
paprastumą, aiškumą ir nuoseklumą, 
priešindamas ją perdėtam barokinio 
kalbos meno puošnumai, 

mokslo principus, intensyvią mokymo sistemą. Pamažu šios 
aplinkybės sukūrė sąlygas susiformuoti mokslo mokykloms, kurių 
įtaka ir reikšmė nusidriekė iki tolimiausių katalikiškų universitetų. 
Vilniaus universiteto aukščiausia pakopa ilgai buvo Teologijos 
fakultetas. Teologija Vilniaus universitete nuo pat pradžių rėmėsi 
Tridento bažnytinio susirinkimo aprobuota moderniąja scholastika, 
pozityviai perėmusia Renesanso epochos idėjas. Ryškiausia teologijos 
figūra — Mikalojus Lancicijus (1574-1653), kurio originali asketizmo 
teologijos rinktinė Opuscula spiritualia (išleista 1650 m. Antverpene) 
buvo verčiama į lenkų, vokiečių, čekų, prancūzų, anglų kalbas. Į vi- 
suomenę orientuota modernioji teologija, atrodo, suformavo Univer- 
sitete aktyvią misionierišką dvasią — ne vienas Universiteto auklėti- 
nių savo gyvenimu patvirtino aukštą Universiteto teologinės kultūros 
lygi. Paminėsime tik porą unikalių savo darbais Universiteto auklėti- 
nių. Andrius Rudamina (Lu Ngan tė) (1596-1631) nunešė Vilniaus 
universiteto idėjas iki Kinijos (prisiminkime jėzuitų tikslus, keltus 
kuriamam Vilniaus universitetui!), kur misionieriavo 1626-1634 m. ir 
parašė keletą asketizmo veikalų kinų kalba. Kitas misionierius Andrius 
Bobola (1591-1657) beveik visai užmirštas ar nežinomas Lietuvoje. 
1657 m. nukankintas kazokų, 1853 m. buvo beatifikuotas, o 1938 m. 
kanonizuotas, ir tapo antruoju (šalia Šv. Kazimiero) Lietuvos šven- 
tuoju. 

Visi šie žmonės mažai žinomi ar net visai nežinomi šiandienos visuo- 
menei - komunizmo ir ateizmo epochoje nebuvo įmanoma ne tik kad 
sureikšminti, bet netgi tirti teologijos ir apskritai katalikiškosios 
kultūros. 


Šiek tiek daugiau mokslas yra sureikšminęs Vilniaus universiteto 
filosofijos, retorikos ir poetikos mokyklas (aišku, glaudžiais ryšiais ir. 
dvasia susijusias su teologijos mokslais). Bene ryškiausia figūra — 
Martynas Smigleckis (1564-1618). Iškilus poleminės teologijos (darbai 
versti į vokiečių kalbą) ir ekonominės minties autorius (visuotinės 
baudžiavos fone teigė prigimtinę valstiečio laisvę ir remdamasis 
naujųjų amžių principais svarstė prekybos dalykus) išgarsėjo Europoje 
logikos vadovėliu Logica selectis disputationibus el guaestionibus 

ilustrata (Ingolstadt, 1618), išsirutuliojusiu iš 1586—1587 m. Vilniaus 
universitete skaito paskaitų kurso. Šis vadovėlis iki XIX a. plačiai 
naudotas ir vertintas ne tik Prancūzijos jėzuitų mokyklose ir 
Sorbonoje, bet ir anglikoniškoje Anglijoje, ir net pačiame Oksforde, 
kur išleisti keli jo leidimai (1634, 1638, 1658). Netir šiandien manoma, 
kad: „Smigleckis [...] buvo vienas paskutiniųjų dialektikų, apie 
Aristotelio Logiką rašiusių subtiliausiai ir sykiu solidžiausiai. Savo 
proto išmintimi jis įsiskverbė ten, kur tą mokslą buvo galima gilinti, 
su tokiu aiškumu ir teisingumu, koks veik niekur nesutinkamas“ (Rene 
Rapin SJ). Literatūroje dažnai kartojama mintis, kad pagal Martyno 
Smigleckio vadovėlį buvo egzaminuojamas garsusis Danielis Defo... 


Kazimiero Semenavičiaus Ars magna. 
vijos menas) 
me 1630 m. 


Plačiai Vakaruose pasklido Vilniaus universiteto profesorių retorikos 
ir poetikos darbai. Mykolo Radau (apie 1616-1687) retorikos vadovėlis 
Orator extemporaneus, 1651 m. išleistas Amsterdame (po to pasirodo 
dar penki leidimai), paskui iš naujo leidžiamas Leipcige, Londone, 
Venecijoje, Krokuvoje, Bolonijoje, Kelne, Prahoje ir kitur. Dar | ičius išdėstė originalią raki 

aukščiau vertintas ir šiandien mokslo sureikšminamas Žygimanto Lakis Ak p 
Liauksmino (1597-1670) retorikos vadovėlis Praxis oratoria sive g 
praecepta artis rhetoricae (išleistas Vilniuje 1645). Tuojau pasirodo išverstas į pagrindines Europos kalbas 
pakartotinis leidimas Braunsberge ir Miunchene, o paskui per šimtą „„ERaNKiS se Arab s 

metų sulaukė 11 leidimų (Frankfurte, Kelne, Viurzburge, Prahoje, suvo NiBltotajoja bijo i 
Vienoje ir kt.). Žygimantas Liauksminas laikomas naujo ir originalaus !604“ kartais vadinamas K: Gialkauskis, 
iškalbos mokymo metodo autoriumi, gynusiu klasikinę retoriką, 
grindžiamą Aristotelio, Cicerono ir Kvintiljano tradicijomis, griežtai 
smerkusiu baroko epochos retorikai būdingą perdėtą žodžio puoš- 
numą nusižengiant logikai, dėstymo skaidrumui ir nuoseklumui. Ne 
mažiau populiarus Žygimanto Liauksmino muzikos teorijos vadovėlis 
Ars et prazis musica... (1667), vėliau įvairiuose Europos miestuose 
sulaukęs per 10 leidimų. Šis retorikos mokslo lygis paaiškina kitus 
humanitarinius laimėjimus. Vilniaus universitete subrendo pirmasis 
rusų gramatikos (1619) autorius Meletijus Smotrickis (1578-1633). 
Vilniaus universiteto profesorius Konstantinas Sirvydas (1580-1631) 
sukūrė pirmąją originalių pamokslų knygą lietuvių kalba ir dar 

— 1629 m.). Konstantinas Sirvydas laikomas lietuvių raštijos pradi- 
ninku, padėjusiu pamatus ne tik lietuvių leksikografijai, bet ir lietuvių 
kalbotyrai apskritai. Kitas profesorius Albertas Vijūkas-Kojelavičius 
(1609-1677) parašė Lietuvos istoriją (1650, 1669), kuri ilgam tapo 
Europoje pagrindiniu šaltiniu apie Lietuvos Didžiąją Kunigaikštiją, 
labai vertintu vieno iš mokslinės istoriografijos ir istorizmo kūrėjo, 
vokiečių istoriko Augusto Ludwigo Schletzerio. Ši Universiteto 
humanitarinė dvasia leido plačiai išsiskleisti Motiejaus Kazimiero 
Sarbievijaus (1595-1640) poetiniam talentui. Prie šio turbūt iškiliausio 
Universiteto žmogaus dar grįšime... 


Nebūtume visai tikslūs, jei kalbėdami apie Vilniaus universiteto 
laimėjimus apsiribotume tik jo profesorių teologijos, logikos, retorikos 
Ob ibn tebia) Soda darbais. Universitetas sugebėjo dinamiškai reaguoti į platesnius 
reikšmingiausias Vilniaus univ visuomenės poreikius ir epochos aktualijas. Vos tik įsikūrus Teisės 
idžiau aaa fakultetui, profesorius Aronas Olizarovijus sukuria traktatą, pasklidusį 

rsitete Vidurio Europoje - De politica hominum societate (išleistas 1651 m. 
Gdanske). Traktate Aronas Olizarovijus kėlė amatų reikšmę, prieš- 
taraudamas tuo laiku įsigalėjusiai pažiūrai, kad bajorams negarbinga 


padėjęs pamatus lietuvių 


grafijai ir lietuvių kalbotyrai ES Ž až = ž 2 
apskritai, bei pirmasis pasaulietinio užsiimti amatais, kritikavo baudžiavą gretindamas ją su vergove. 
LA ae Dar didesnis kontrastas humanitarinei Universiteto pakraipai yra 


dideli Universiteto auklėtinių laimėjimai ... karybos ir karo moks- 
luose! Vilniaus universiteto auklėtinio, Lietuvos Didžiosios Kunigaikš- 
tijos kariuomenės vado Jono Karolio Chodkevičiaus 1605 m. prie 
Salaspilio — Kirkholmo Livonijoje (dabartinėje Latvijoje) su 3 tūks- 
tančiais Lietuvos karių pasiekta pergalė prieš 12 tūkstančių švedų 
nuaidėjo per visą Europą. Jonas Karolis Chodkevičius iki šiol laikomas 
didžiausiu Lietuvos karvedžiu ar net karybos genijumi. Epochos po- 
reikiai subrandino vieną iš reikšmingiausių Lietuvos civilizacijos 
rezultatų — karo inžinerijos mokyklą, kurios iškiliausias atstovas 
(spėjama, Vilniaus universiteto auklėtinis) - Kazimieras Semenavičius 
(apie 1600-1651), 1650 m. Amsterdame išleistame veikale Ars magna 
artileriae (išverstame į prancūzų, vokiečių, anglų, olandų, danų, lenkų 
kalbas) išdėsto daugiapakopių raketų idėją, kuri laikoma šiuolaikinės 
raketų teorijos užuomazga. 

Vargu ar galima šią į dangų orientuotą, gal Johano Sebastiano Bacho 
muziką primenančią teoriją paaiškinti vien barokine epochos ir 
Vilniaus universiteto dvasia. Sklandžiau tai būtų aiškinti Vilniaus 
universiteto filosofijos studijų integralios dalies — matematikos 
mokslu. Kazimiero Semenavičiaus amžininkas Vilniaus universiteto 
teologijos ir matematikos profesorius Osvaldas Kriugeris (apie 1598— 
1655) ne tik dėstė, kad Mikalojus Kopernikas, įrodęs Žemės sukimąsi 
aplink Saulę, ne tik buvo žymaus Dancigo astronomo Johano Heve- 
lijaus mokytoju, bet ir aptarė savo paties išrasto artilerijos taikiklio 
veikimą, tapo karališkuoju inžinieriumi ir buvo vadinamas „Saeculi 
sui Archimedes“. Panašaus kūrybinio likimo yra Vilniaus universiteto 
auklėtinis Adomas Adamandas Kochanskis (1631-1700), vėliau pro- 
fesoriavęs įvairiuose Europos universitetuose, parašęs pirmą teorinį 
darbą apie laikrodžių konstrukciją, tyrė Žemės magnetizmą, sukons- 
travo magnetinę švytuoklę geografinei ilgumai jūroje nustatyti, svarstė 
universalios kalbos, net skaičiavimo mašinos, povandeninio laivo ir 
lėktuvo idėjas. Štai kur teologijos-=matematikos-astronomijos-inži- 
nerijos jungtis, galinti paaiškinti ir Kazimiero Semenavičiaus ryšį su 
Vilniaus universitetu bei šio Universiteto nuopelnus ne tik humani- 
tariniams mokslams. 


Tiesa, akivaizdūs Vilniaus universiteto nuopelnai gamtos mokslams 
išryškėjo vėliau, kada matematikos profesorius Tomas Žebrauskas 
(1714-1758) apie 1752 m. suprojektavo ir po metų įsteigė vieną pir- 
mųjų Europoje ir ketvirtąją pasaulyje observatoriją, kuri, Tomo 
Žebrausko mokinio, žymiojo Vilniaus universiteto astronomo Martyno 
Počobuto nuomone, prilygo garsiajai Grinvičo observatorijai. 


Ir vis dėlto barokinis Vilniaus universitetas labiausiai išgarsėjo savo 
baroko poetu — Motiejumi Kazimieru Sarbievijumi... 

3.4. Motiejus Kazimieras Sarbievijus — vainikuotas 
Europos poetas 


1623 metais Romoje popiežius Urbonas VIII vainikavo laurų vainikų 
poetą Motiejų Kazimierą Sarbievijų. Tai buvo akivaizdus ženklas, kad 
tolimos Lietuvos poetas laikomas iškiliausiu epochos poetu. Juk tokiu 
pat vainiku kažkada — 1341 m. — vainikuotas garsusis Frančeskas 
Petrarka. 


Motiejus Kazimieras Sarbievijus gimė 1595 m. Lenkijoje, 1620 m. 
pradėjo studijas Vilniaus universitete, 1622-1625 m. jas tęsė Romoje, 
kartu dirbdamas popiežiaus sudarytoje brevijoriaus himnų taisymo 
komisijoje. 1627 m. Motiejus Kazimieras Sarbievijus Vilniaus univer- 
sitete dėsto retoriką, vėliau - filosofiją ir teologiją. 1633-1635 m. jis — 
Filosofijos ir Teologijos fakultetų dekanas, 1636 m. tampa teologijos 
daktaru. Nors parašė darbų iš retorikos ir poetikos, tačiau labiausiai 
išgarsėjo savo poezija, kurios rinktinė Lyricorum libri tres 1625 m. 
išleista Kelne. Netruko pasirodyti papildyti leidimai Vilniuje, 
Antverpene, Leidene, Romoje, Milane, Dižone, Paryžiųje, Vroclave, 
Venecijoje, Kembridže, Londone ir kitur. Vien XVII a. ši knyga sulaukė 
bent 34 leidimų (o iki šiol — per 50), buvo verčiama į anglų (1646), 
lenkų (1682) ir kitas kalbas, gerbėjų surado ne tik katalikiškuose 
universitetuose, bet netgi Oksforde —- buvo skaitoma vietoje 
Horacijaus. 1632 m. Motiejaus Kazimiero Sarbievijaus poezijos leidimo 
Antverpene (garsiojoje Planteno ir Moreto leidykloje) antraštinį 
puslapį iliustruoja didysis flamandų dailininkas P.P.Rubensas, graviūra 
pakartojama ir 1634 m. leidime. 


Motiejus Kazimieras Sarbievijus buvo pramintas „Sarmatų Hora- 
cijumi“. Tai buvo simboliška — „Sarmatija“ Vakarai dar visai neseniai 
vadino menkai pažįstamus Vidurio ir Rytų Europos kraštus, žinomus 
tik miškais ir pelkėmis. Motiejaus Kazimiero Sarbievijaus kūryba — 
tikras Vilniaus universiteto dvasios kūdikis, buvo vienas iš ženklų, 
kad „Sarmatijoje“ gyva klasikinė Europos kultūra. 

3.5. Baroko architektūra ir Vilniaus universitetas 


Vilniaus jėzuitiškasis universitetas buvo vienas iš reikšmingiausių 
baroko epochos reiškinių Lietuvoje. Tačiau šios epochos pavadinimą 
mokslas yra perėmęs iš architektūros istorijos, seniai vartojusios 
baroko sąvoką. XVII-XVIII a. Lietuva išgyveno ištisą šios architek- 
tūros epocha, tapdama europinio barokinio kraštovaizdžio dalimi, 0 
jos sostinė Vilnius - šiauriausia ir ryčiausia barokinių miestų grandi- 
nės, besitęsiančios nuo Liublijanos ir Zalcburgo, grandimi. XVII a. 
Lietuvoje vyravo baroko architektūra, importuota iš Italijos, o XVIII 
a. pirmojoje pusėje susiformavo savita ir ryčiausia katalikiškojo 
baroko mokykla — Vilniaus baroko mokykla, lėmusi statybas prak- 
tiškai visoje LDK teritorijoje ir tuo tapdama viena iš didžiausią re- 
gioną apimančių mokyklų visoje Europoje. Pagrindinis mokyklos 
stilistikos formuotojas, produktyviausias XVIII a. architektas ne tik 
Vilniuje, bet ir visoje LDK, buvo kilęs iš Silezijos atvykėlis liuteronas 
Jonas Kristupas Glaubicas (?-1767 m.). Jis ne tik įsigyveno į daugia- 
konfesinį Vilniaus miestą - kūrė ne tik savo bendruomenei - liutero- 
nams, bet ir katalikams, unitams, stačiatikiams, žydams, bei sufor- 
mavo architektūrinį stilių, kuriam iki šiol menotyra nerado analogų 
Europos baroko architektūroje ir dėl šios priežasties įvardijo kaip 
savarankišką Vilniaus baroko mokyklą. Mokykla yra išskirtinė suma 
naudojamų dekoratyvių, kompozicijos ir architektūros elementų, 
kurių ryškiausias — išskirtinai aukšti ir liekni pagrindinio fasado 
bokštai, lėmę katalikiškojo kraštovaizdžio (kraštovaizdžio, kuriame 
dominuoja dvibokštė bažnyčia) stereotipo susiformavimą ir nužymėję 
rytinę katalikybės, kartu ir Vidurio Europos ribą. 

Architektūros katedros Vilniaus universitete nebuvo. Baroko archi- 
tektūra į Universitetą atėjo ne studijomis, o didžiosiomis statybomis 
po 1737 m. Vilniaus miesto gaisro. Rekonstruoti gaisro nuniokotus 
Universiteto rūmus ir Šv.Jonų bažnyčią jėzuitai pakvietė mieste tuo 
metu dar visiškai nežinomą svetimkilmį liuteroną Joną Kristupą 
Glaubicą, vėliau tapusį svarbiausiu Universiteto architektu ir dirbusiu 
Vilniaus jėzuitams 30 metų. Šis sunkiai suprantamas jėzuitų 

pasitikėjimas protestantu Jonui Kristupui Glaubicui tapo atspirties 
tašku ir galimybe įsitvirtinti daugiakonfesiniame Vilniuje ir LDK. 
Vienas iš svarbiausių jo kūrinių — Vilniaus universiteto barokinė 
Šv.Jonų bažnyčia ir jos varpinė, nulėmusios baroko stiliaus vyravimą 
visame Universiteto ansamblyje bei tapusios Vilniaus baroko pano- 
ramos dominantėmis. Šv.Jonų bažnyčios pagrindinis fasadas, vienas 
žymiausių LDK barokinės architektūros šedevrų, tapo tikru barokinio 
Universiteto simboliu. 


3.6. Lietuvos Didžiosios Kunigaikštijos universitetas 


Šiandien, atrodytų, būtų keista svarstyti — kuriai šaliai priklausė 
Vilniaus universitetas praeityje ir kuriai priklauso jo kultūros 
palikimas. Ir vis dėlto iki pat šių dienų kartkarčiais pasigirsta, kad 
Vilniaus universitetas, Vilnius, o ir visa Lietuva — tai Lenkijos valstybės 
ir civilizacijos dalis. Tokį teiginį yra plačiai vartojusi senoji lenkų 
istoriografija (paveikusi ir sampratas kitose šalyse), siekdama pagrįsti 
XX a. pirmosios pusės Lenkijos pretenzijas į Vilnių. Antra vertus, 
šiandien galėtume pasakyti, kad lenkų istoriografija rėmėsi ir tam 
tikromis istorinėmis realijomis — LDK suvereniteto ribojimu pagal 
1569 m. Liublino uniją (kuomet susikūrė jungtinė Lenkijos-Lietuvos 
valstybė), šios unijos ir bendrųjų civilizacijos procesų nulemta LDK 
elito polonizacija. Šiuolaikinėje lietuvių istoriografijoje rašoma apie 
LDK civilizaciją XIII-XVIII a. kaip apie „antrąją lenkų civilizacijos 
laidą“. 

Tačiau prisiminkime - įkurti Vilniaus universitetą nepakako Lenkijos 
Lietuvos valdovo Stepono Batoro geros valios, ji turėjo būti tvirtinta 
LDK didžiuoju antspaudu su Vytimi. Vytis net ir žlugus Lietuvos 
Didžiajai Kunigaikštijai liko Vilniaus universiteto herbu ir svarbiausiu 
įrodymu, kad Vilniaus universitetas — valstybės universitetas. Ši 
valstybė, kaip ir Lenkija, egzistavo iki pat 1795 metų, būtent jos 
kultūros poreikiai buvo vienas iš svarbiausių Vilniaus universiteto 
įkūrimo ir egzistavimo veiksnių, būtent iš šios valstybės išteklių ir 
buvo išlaikomas Universitetas! 

Lenkų kalbos ir kultūros Vilniaus universitete buvo mažai, netgi 
mažiau nei kitose kultūros srityse. Tai lėmė Jėzuitų ordino univer- 
salumo idėja, nuosekliai plėtojama lotynų kalbos puoselėjimu, ir įvairi 
profesūros kilmė. Aišku, lenkų kilmės profesorių vaidmens negalima 
nuneigti, tačiau iki šiol mokslo netirta —tai Lenkijos ar Lietuvos lenkai 
(LDK priklausė bene raštingiausia, įvairioms kultūros institucijoms 
gausiai žmonių pateikusi lenkakalbė Palenkė). Antra vertus, pamažu 
gausėjo lietuvių kilmės profesorių, kuriems puoselėjama Universitete 
lotynų kalba galėjo priminti seną lietuvių kilmės iš romėnų teoriją, 
pagal kurią lotynų kalba lietuviams esanti gimtoji. Tai leidžia suprasti, 
kodėl iki pat XVIII a. Vilniaus universiteto studentų teatre vaidinami 
personažai buvo ne tik istoriniai, bet ir legendiniai Lietuvos herojai 


8.7. Universitetas daugiatautėje 
ir daugiakonfesinėje šalyje 


Vargu ar jėzuitams buvo kur nors sunkiau steigti universitetą nei 
Lietuvoje. Jauna katalikybė Lietuvoje XVI a. viduryje buvo atsidūrusi 
ties katastrofos slenksčiu - beveik visa pasaulietinė diduomenė buvo 
perėjusi į kalvinistinę reformaciją kartu „profanuodama“ jos privataus 
patronažo katalikų bažnyčias (tai sudarė 50 procentų visų bažnyčių). 
Tik valdovo Žygimanto Augusto dvejonės neleido reformacijai visiškai 
įsigalėti. Antras stambus įtampos židinys buvo etniniu požiūriu 
daugialypis LDK ir Vilniaus pobūdis. Šalia gausių žydų (vėliau Vilnius 
net bus pavadintas Lietuvos Jeruzale), islamo išpažinėjų totorių, 
karaimų, liuteronų vokiečių bendruomenių, didžiausią gyventojų dalį 
valstybėje sudarė senrusių kilmės stačiatikiai rusėnai (rutheni), 
suspėję įžengti ir į politinį elitą. Būtent stačiatikių ir kalvinistų didikų 
pastangomis įtvirtinta didikų tikybos tolerancija. Aišku, tai toli gražu 
nepriminė moderniųjų laikų tolerancijos principų, taikomų visiems 
visuomenės sluoksniams. Be to, ši didikų tolerancija buvo labiau 
valstybės silpnumo, o ne stiprybės išraiška. Tačiau net ir skeptiškai 
vertinant istoriografijoje pasitaikančią Vilniaus, kaip XVI a. Europos 
tolerancijos sostinės, apologetiką, reikėtų pripažinti, kad ši kultūros 

situacija teigiamai paveikė vėlesnę Lietuvos istorinę sąmonę, kuriai 
išties nėra būdingas radikalizmas. Taigi jėzuitai kūrė Universitetą, 
apsupti įvairiausių „demonų“. Dažnai ateistinėje istoriografijoje jų 
veikla vadinama „ekspansija“, „tolerancijos naikinimu“ ir net 
„reakcija“. Šiandien aišku, kad oponentus jėzuitai veikė ir įveikė 
idėjine konkurencija, švietimo sistemos lygiu, Universiteto propa- 
guojama dialogo ir disputo kultūra. Pirmiausia pradėjo trauktis kal- 
vinizmas. Paskui atsigręžta į LDK stačiatikių visuomenę. Sukurtas 
jėzuitų kolegijų tinklas rytuose ir pietuose — Polocke, Nesvyžiuje, 
Gardine. Šios pastangos prisidėjo prie to, kad dauguma LDK stačia- 
tikių perėjo 1596 m. į bažnytinę uniją. Vilniaus universitetas po to 
įkurs specialią seminariją unitų kunigams rengti. Atsigręžta ir į 
kaimyninę liuteroniškąją Livoniją — įkurtos jėzuitų kolegijos Rygoje 
ir Tartu. Vilniaus universiteto išleidžiami katekizmai estų ir latvių 
kalbomis (pastaroji knyga — tai apskritai pirmasis latvių katekizmas!) 
Taip Universitetas vykdė vieno iš jėzuitų palinkėjimus, išsakytus 
kuriantis Universitetui: „Vilniųje, Lietuvoje ir jos kaimynystėje gyveno 
įvairių tautybių žmonės, kuriuos jėzuitai galėtų mokyti ir jų kultūrą 
kelti. Todėl geriau reikėtų čia universitetą, o ne paprastą mokyklą 
steigti.“ 


3.8. Ryčiausias Europos universitetas 


Vilniaus universitetas įkurtas 1579 m. Palyginti su Vakarų Europos 
universitetų ar net seniausių Vidurio Europos universitetų — Prahos, 
Krokuvos — atsiradimu, tai jau vėlokas metas. Antra vertus, juk 
Prūsijos universitetas Karaliaučiuje atsirado tik šiek tiek anksčiau — 
1544 m., universitetas Dorpate (Tartu) įsteigtas 50 metų vėliau (1632), 
suomių universitetas Turku mieste, vėliau perkeltas į Helsinkį, pradėjo 
veikti po 60 metų — 1640 metais. O pirmas Rusijos universitetas įkurtas 
nepalyginti vėliau — praėjus beveik 200 metų — 1755-aisiais. Kadangi 
Karaliaučiaus universitetas buvo tiesioginė vokiečių civilizacijos 
raidos išraiška, taip pat dėl to, kad Antrojo pasaulinio karo metais jis 
nustojo veikęs, o senąjį Karaliaučių pavertus Kaliningradu, šis 

universitetas, bent jau dar visai neseniai, nesiedino savęs su senuoju 
Karaliaučiaus universitetu, — todėl dažnai sakoma, kad Vilniaus 
universitetas yra seniausias universitetas Rytų Europoje. Ypač ši 
mintis buvusi gyva prieš keliolika metų, kai Vilniaus universitetas 
šventė 400 metų jubiliejų. Lietuva tuo metu priklausė Sovietų Sąjungai, 
su Sovietų Sąjungos ribomis tapatintos ir Rytų Europos ribos. Žinant 
sovietinės ideologijos sąsąją su rusiškojo šovinizmo tendencijomis, 
ano meto Maskvos siekius parodyti, kad tik „didžioji“ rusų tauta turi 
tikrąją kultūrą, kad Maskva — ne tik trečioji Roma, bet ir naujojo 
pasaulio sostinė, Vilniaus universiteto jubiliejus, jo senumo iškėlimas 
įgijo tam tikrą politinį ir ideologinį atspalvį. 

Tačiau šį teiginį kartodami šiandien nebūtume visiškai teisūs. Sugriu- 
vus Sovietų Sąjungos imperijai, išryškėjo mokslui seniai žinomi 
istoriniai regionai. Šiandien jau akivaizdu, kad Vidurio Europa, tiksliau 

Georgo Brauno atlase pavaizduotas XVI a. 
vid. Vilnius jau tikras Vidurio Europos 

Smotriekio „Slavų gramatikos 
antra 


Vilniaus univers 
auklėtinio, vieno iš didžiausių to meto 
eruditų ir ba: , stačiatikio 
(vėliau — unito) M.Smatrickio parašytos 
pirmosios „Slavų gramatikos“ (1619 m.) 
laka toli peržengė Lietuvos sių 
Kunigaikštijos ribas. „Slavų gramatika 
nustatė ir sutvirtino bažnytini 
kalbos normas bei tapo rusų, ukrainiečių, 
bulgarų ir kitų slaviškų gramatikų 
parengimo pagrindu. M.Smotriekio 
veikalas vėliau perspausdintas Maskvoje ir. 
net Balkanuose - Bulgarijoje ir Serbijoje. 
„Slavų gramatiką“ labai vertino žymus 
rusų mokslininkas ir Maskvos universiteto 
įkūrėjas Michailas Lomonosovas - tai buvo 
viena iš knygų, nuo kurių prasidėjo jo 
kelias į mokslus. 

PLĖTIMASIS Į EUROPOS 
RYTUS IR ŠIAURĘ 
XIV - XVIII a. 


XIV-XV.a. universitetai pradėti kurtis Vidurio ir Šiaurės Europoje. Lietuvos Didžiojoje 
Kunigaikštijoje — vėliausiai krikši 


tik XVI a. II pusėj 


priėmusioje Europos šalyje — universitetas Vilniuje įkurtas 
. Vilniaus universitetas ilgam, iki Maskvos universiteto įkūrimo 1755 m., 
tapo ne tik ryčiausiu europietišku, bet ir šiauriausiu katalikišku universitetu, 

Vidurio Rytų Europa, iš naujo atranda save. Aišku, kad šiam nuo 
viduramžių katalikiškam regionui, be Vengrijos, Čekijos, Slovakijos, 
Lenkijos, priklausė ir Lietuvos Didžioji Kunigaikštija. Tarę, kad Tartu 
ir Turku universitetai labiau priskirtini Šiaurės Europos regionui, 0 
Rytų Europa laikysime regioną, labai vėlai, paskubomis „iš viršaus“ 
perėmusį Vakarų kultūrą, t.y. Rusiją, jeigu turėsime omenyje, kad 
Maskvos universitetas jau kūrėsi visai kitoje epochoje ir visai kita 
dvasia bei pagrindais, - galėsime sakyti, kad Vilniaus universitetas 
yra ne seniausias Rytų Europos universitetas, o vienas iš anksčiausiai 
įkurtų Vidurio Rytų Europos universitetų. Tačiau ir tai nepakankamai 
paaiškins Vilniaus universiteto reikšmę. 


Jeigu gretintume ne tik Vidurio, bet ir apskritai visų Europos 
universitetų įkūrimo datas su jų šalių krikštais, tai paaiškėtų, kad 
Vilniaus universitetas įkurtas greičiausiai - praėjus vos dviem šimtams 
metų po Lietuvos krikšto. Yra ir kitas senojo Vilniaus universiteto 
istorinės reikšmės aspektas. Jei nuo XIV a. ryčiausiu (neskaičiuojant 
toje pat geografinėje ilgumoje esančio, 1632 m. švedų įkurto, tačiau 
fragmentiškai veikusio Tartu universiteto dabartinėje Estijoje) 
Europos universitetu du amžius buvo Krokuvos universitetas, tai 
XVI a. dviem amžiams (iki Maskvos universiteto įkūrimo) šį vaidmenį 
perėmė Vilniaus universitetas savo poveikiu peržengdamas tiek 
etninės Lietuvos, tiek daugiatautės ir daugiakonfesinės Lietuvos 
Didžiosios Kunigaikštijos ribas, spinduliuodamas mokslo šviesą visam. 
Vidurio ir Rytų Europos regionui. Vilniaus universitetas, regis, įvykdė 
jėzuitų priesaką, išsakytą jų viceprovincijolo P. Sunjerio kuriantis 
universitetui: „Reikia taip pat neužmiršti, kad čia mums plačiai 
atsiveria durys į Maskvą, o iš jos per Totorius galėsime pasiekti ir 
Kiniją. Be to, reikia neužmiršti Švedijos ir Livonijos, į šias šalis taip 
pat bus galima patekti, ir reikia prašyti Dievą, kad Savo maloningają 
akį nukreiptų į tas tautas.“ 

Šiauriausias katalikiškas ir ryčiausias Europos universitetas — tai 
didžiausia senojo jėzuitų Universiteto reikšmė. 

Vilniaus universitetui vadovavo ilgametis 
jo vektorius (1780-1799) žymus 
astronomas M. Počobutas. M. Počobuto 
astronominių stebėjimų (reguliariai 

vykdyti 34 metus) ir jo rūpesė 
os bei pagal to meto 
rengtos Unive 


stronomijos mokslo 
entrų, 

4. 1773-1832 — UNIVERSITETAS APŠVIETOS EPOCHOJE 


4.1. Pagrindiniai valstybės lūžiai 
ir Vilniaus universiteto permainos 


ilniaus universitetas, XVIII a. pabaigoje atsisveikinęs 
su baroko epocha, pasiekė savo brandą ir įžengė į di- 
džiulių pertvarkymų laikmetį. Esminiai politiniai, socia- 
liniai ir kultūriniai pokyčiai, sukrėtę to meto Europą 
ir netgi pasaulį, turėjo lemtingą įtaką ir Vilniaus univer- 
siteto gyvenimui bei idėjiniams jo poslinkiams. Ryškėjo kokybiškai 
nauji Vilniaus universiteto egzistencijos orientyrai. 1772 m. įvyko 
pirmasis Lenkijos ir Lietuvos valstybės padalijimas, o 1773 m. panai- 
kintas Jėzuitų ordinas, ištisus du šimtus metų buvęs tikruoju Univer- 
siteto globėju. Universiteto gyvenimu pradėjo rūpintis Edukacinė ko- 
misija, iškėlusi naują valstybės piliečio ugdymo ir lavinimo programą. 
Šios programos dvasia išauginta naujoji karta 1791 m. gegužės 3 d. 
priėmė Lenkijos ir Lietuvos konstituciją, antrąjį pasaulyje (po JAV) 
rašytinį pagrindinį valstybės įstatymą. Jo idėjos buvo karštai ginamos 
1794 m. sukilimo prieš Rusijos kariuomenę metu, po kurio 1795 m. 
įvykdytas paskutinis Lenkijos ir Lietuvos valstybės padalijimas. Panai- 
kinus Abiejų Tautų Respubliką, Universitetas ir jo bendruomenė tapo 
pagrindiniu ir vieninteliu valstybingumo atgavimo idėjos ir politinių 
laisvių sergėtoju. Būtent tokios idėjos ir skatino daugelį Universiteto 
profesorių ir studentų remti 1831 m. sukilimą. Į tokį mėginimą 
išsilaisvinti caro valdžia atsakė drastiškai ir žiauriai - 1832 m. Vilniaus 
universitetas buvo uždarytas. 
To meto visuomeniniai ir valstybiniai pokyčiai reljefiškai atspindi ir 
Vilniaus universiteto pavadinimų kaitą. 1782 m. Universitetas pava- 
dintas Lietuvos Didžiosios Kunigaikštijos vyriausiąja mokykla, 1796 m. 
jis tapo Vilniaus vyriausiąja mokykla, o 1803 m. - Imperatoriškuoju 
Vilniaus universitetu. 

4.2. Vilniaus universitetas ir Apšvieta 


1773 m. popiežiaus Klemenso XIV bule panaikintas Jėzuitų ordinas. 
Reikėjo nuspręsti, ką daryti su jėzuitų administruotomis mokyklomis 
ir jų valdytu turtu. Tų pačių metų spalį įkurta Edukacinė komisija, 
perėmusi savo žinion valstybės švietimo reikalus. Jos kelių 
dešimtmečių veikla paliko gilų pėdsaką Lietuvos kultūros istorijoje, 
komisijos įtaka buvo akivaizdi ir Vilniaus universiteto gyvenimui. 
Edukacinė komisija, reaguodama į dinamiškus viešojo gyvenimo 
pokyčius ir Apšvietos epochos reikalavimus, pradėjo esminių Vilniaus 
universiteto struktūrų pertvarkymo laikmetį. 

1782 m. Vilniaus universitetas pavadinamas Lietuvos Didžiosios 
Kunigaikštijos Vyriausiąja mokykla (Schola Princeps Magni Ducatus 
Lithuaniae). Ją sudarė dvi kolegijos: Fizikos mokslų ir Moralinių 
mokslų. Greta tradiciškai stiprių humanitarinių studijų įtraukus į 
mokymo programą medicinos, gamtos ir teisės mokslus, Vilniaus 

P.Benua (1803-2) chromografija 
„Gubernatariaus rūmai ir Astronomijos 
observatorija“. Joje dominuoja buvusių 
didikų Goštautų rūmų, vėliau Vilniaus 
vyskupų rūmų vietoje pastatyta rusiško 
ampyro stiliaus Rusijos imperijos 
vietininko — Vilniaus gubernijos 
gubernatoriaus = rezidencija. Kairėje tarsi 
gubernatūros šešėlyje matyti Vilniaus 
universiteto senojo ansamblio vakarinė 
dalis su Astronomijos observatorija. Tokiu 
kompozicija lyg simbolizuoja XIX a. 
įtampą tarp patvaldiškos imperinės: 
Rusijos valdžios ir laisvą mokslo dvasią 
bei senosios Lenkijos-Lietuvos valstybės 
atkūrimo idėjas propaguojančio Apšvietos 
universiteto. Įtampa netruko peraugti į 
konfliktus, pasibaigusius tuo, kad XIX a. 
pabaiga pirmos is Europoje. 
kūrėjus isugdžiusiam Universitetui atėjo 
jau 1832 m. 

mokyklos pradininku. 

universiteto struktūra prilygo geriausių Europos universitetų 
organizacijai. Apie 1791 m. Vilniaus universitetas organizaciniu 
dinamizmu pralenkė ilgą laiką vyravusį Krokuvos universitetą. 
Išskirtinis dėmesys sutelktas propaguoti Apšvietos epochos 
reikalavimus atliepiančius gamtos mokslus bei gamtotyros idėjas. 
Buvo tobulinamas Universiteto Astronomijos observatorijos darbas, 
kuriamas Botanikos sodas, kaupiamos mineralų ir augalų kolekcijos, 
pradėtos organizuoti pirmosios Lietuvoje naudingųjų iškasenų 
paieškų ekspedicijos. Eksperimentas ir praktika tapo pagrindiniu 
Vilniaus universiteto mokslinės minties instrumentu. 

Toki pat spartų intelektualinio gyvenimo tempą ir naujų gamtos 
mokslų idėjų propagavimo tendencijas Vilniaus universitetas išlaikė 
irpo valstybės panaikinimo. 1803 m. tapęs Imperatoriškuoju, Vilniaus 
universitetas išsaugojo savo autonomijos statusą. Beveik ištisą 
trisdešimtmetį iki pat 1832 m. Universitetas, nepaisant carinės valdžios 
daromo spaudimo, buvo tuometinės mokslinės minties ir politinių 
laisvių skelbėju, lietuviškosios Apšvietos epicentru. 

XIX a. pradžioje Vilniaus universitetas studentų ir katedrų skaičiumi 
buvo didžiausias Rusijos imperijoje. 1803 m. Vilniaus universitete 
įkurti keturi skyriai: 1. Fizikos ir matematikos; 2. Medicinos; 
3. Moralinių ir politinių mokslų; 4. Meno ir literatūros. Veikė 32 
katedros. Visi skyriai turėjo lygias teises. Mokymo programoje buvo 
atsižvelgta į katalikiškas Vilniaus universiteto tradicijas. Vilniaus 
universiteto gyvenimas buvo glaudžiai susijęs su Adomo Jurgio 
Čartoryskio, Vilniaus švietimo apygardos globėjo, veikla. Būdamas 
Rusijos imperijos užsienio reikalų ministru ir imperatoriaus draugu, 
Adomas Jurgis Čartoryskis globojo Vilniaus universitetą, padėjo čia 
diegti Europos mokslo pažangą. 

Taip pat įvyko nemaža administracinių pokyčių. Pagal 1803 m. 
nuostatus, Universiteto profesoriai trejiems metams rinko rektorių, 
o fakultetuose - dekanus. Be to, pradėta siekti iš Vilniaus universiteto 
pašalinti lotynų kalbą. Taip ir įvyko. Nuo 1816 m. lenkų kalba tapo 
kanceliarine Universiteto kalba. Lenkų kalbos įvedimas Vilniaus 

universitete buvo ne pradžia, o jau pribrandintos lenkinimo akcijos 
vaisius. 

Didelis dėmesys buvo skiriamas palaikyti ryšius su užsienio 
profesoriais. Jau 1804 m. atvyko aštuoni Vakarų Europos profesoriai. 
Buvo numatytos ir Vilniaus universiteto profesorių stažuotės 
užsienyje. Taip mezgėsi platus Vilniaus universiteto ir Vakarų Europos 
mokslo centrų idėjinis tinklas, kurį stiprino ir paštu gaunami 
periodiniai leidiniai iš Vokietijos, Anglijos ir Prancūzijos. 

Didelę mokslinę vertę turėjo ir 15 kabinetų, iš kurių didžiausi buvo 
Universiteto biblioteka, Minerologijos kabinetas ir Astronomijos 
observatorija. Išskirtinę reikšmę turėjo Universiteto biblioteka, kuri 
1805 m. atsivėrė ir visuomenės paslaugoms. 


Tačiau ilgainiui Universiteto valdymas tapo vis labiau centralizuotas. 
Ypač carinės valdžios spaudimas sustiprėjo po to, kai Adomo Jurgio 
Čertoryskio vietą 1824 m. užėmė Nikolajus Novosilcevas. Pradėta 
išleidžiamų knygų ir profesorių paskaitų cenzūra. Panaikintas rektorių 
renkamumo principas: juos ėmė skirti vyriausybė. 1828 m. parengti 
nauji Vilniaus universiteto nuostatai, numatę kai kuriuos struktūrinius 
pokyčius ir smarkiai išplėtę Universiteto kanceliarijos funkcijas. Nors 
šie nuostatai ir nebuvo įgyvendinti, Vilniaus universitetui nepavyko 
išvengti tiesioginio spaudimo ir brutalaus caro valdžios kišimosi. Dėl 
daugelio profesorių ir studentų pareikštų simpatijų 1831 m. sukilimo 
programinėms nuostatoms Vilniaus universitetas 1832 m. gegužės 
1 d. caro Nikolajaus I įsakymu uždarytas. 


Vilniaus universitetas, būdamas integralia visuomenės dalimi, 
visuomet aktyviai rėmė valstybės gyvenimą lėmusius pilietinius 
sąjūdžius bei asmens laisvės ir Tėvynės meilės idėjas skelbusius 
manifestus. Apšvietos epochos iškelti šūkiai tapo Vilniaus universiteto 
intelektualių pastangų ir praktinių veiksmų šerdimi. Taip 1791 m. 
Vilniaus universitetas ryžtingai parėmė Gegužės 3 d. konstituciją, 
atvėrusią naują Lietuvos ir Lenkijos valstybės politinio gyvenimo 
perspektyvą. Nemaža Universiteto bendruomenės narių rėmė 1794 m. 
sukilimą, vieni — skelbdami karštus patriotinius pamokslus, kiti — 


31 


Jozefas Frankas buvo Vilniaus 
eto patologijos ir specialiosios 
terapijos profesorius (1504-1523). Jis 
vadovavo tėvo įkurtai Terapijos klinikai, 
kurią iškėlė iki Europos klinikų lygio. 
J. Franko iniciatyva buvo įsteigtos 
institucijos, kokių tuo metu Europoje dar: 
nebuvo: Vilniaus medicinos draugija 
(1806), Medicinos institutas (1806), 
Motinystės institutas (1509), Vakcinacijos 
institutas, Patologinės anatomijos 
muziejus ir ambulatorija. 

metodais ir. 
S e J. Lelevelis 
gretinamas su vienu iš istorizmo 
pradininkų Augustu Liudwigu 
Schletzeriu. 

stodami į sukilėlių gretas. Žymus architektas Universiteto profesorius 
Laurynas Gucevičius sukilimo metu vadovavo Vilniaus miestiečių 
gvardijai ir aktyviai dalyvavo ginant Lietuvos sostinę nuo Rusijos 
kariuomenės. Vilniaus universiteto auklėtinių pilietinis įkarštis 
neatslūgo ir po valstybės panaikinimo. Aktyviai veikė nelegalios 
studentų organizacijos, nemaža profesorių dalyvavo masonų ložių 
veikloje. 1823 m. buvo susekti anticarinės veiklos dalyviai - Filomatų 
ir Filaretų draugijų nariai. Prasidėjo viena iš didžiausių to meto 
Europoje studentų byla. Ją užbaigus iš tėvynės ištremtas poetas 
Adomas Mickevičius, iš Universiteto pašalinti kai kurie profesoriai. 
Tai buvo pirmosios Universitete tokio masto represijos, pradėjusios 
kūrybinės minties sąstingio laikmetį. 


4.3. Ižymūs profesoriai ir mokslo mokyklos 


XVIII a. pabaigoje Vilniaus universitete ypač suklestėjo gamtos 
mokslai. Tai buvo Apšvietos epochos pasaulėžiūrą atitinkantis reika- 
lavimas mokslinę mintį sieti su praktine veikla, su gyvybiškai svarbiais 
valstybės poreikiais. Taip prasidėjo azartiškas įvairiausių kolekcijų 
kaupimas ir tvarkymas, sodų ir parkų veisimas. Vilniaus universiteto 
Botanikos sodą įkūrė prancūzas Žanas Emanuelis Žiliberas (1741- 
1814), vadinamas Lietuvos botanikos tėvu. Jis pirmasis ištyrė Lietuvos 
augmeniją ir savo darbą vainikavo 5 tomų veikalu „Lietuvos flora“. 
Emanuelio Žilibero darbą tęsė vokietis Georgas Forsteris (1754-1794). 
Tai buvo pasaulinio masto mokslininkas, su kapitonu Džeimsu Kuku 
keliavęs aplink pasaulį. Pirmasis pradėjęs geologinius tyrinėjimus ir 
padėjęs pamatus Lietuvos botanikos terminijai kurti buvo Stanislovas 
Bonifacas Jundzilas (1761-1847). Jo iniciatyva Universiteto Botanikos 
sodas perkeltas į Sereikiškes. Žemės ūkio mokslų, ypač agronominės 
minties raidai didelę reikšmę turėjo Mykolo Očapovskio (1788-1854) 
darbai. Jis ilgą laiką vadovavo Žemėsūkio katedrai, buvo Agronomijos 
instituto Marimonte (netoli Varšuvos) direktorius. 


Greta gamtos mokslų Universiteto edukacinėje programoje daug 
vietos skirta ir tiksliesiems mokslams. Naujais mokslais išpurenta 
kultūrinė ir socialinė Lietuvos dirva išaugino tokį fenomeną kaip 
Vilniaus astronomijos mokykla. Šios mokyklos pradininku būtų galima 
laikyti jėzuitą Tomą Žebrauską, kuris 1753 m. įsteigė Vilniaus 
observatoriją, amžininkų prilygintą garsiajai Grinvičo observatorijai. 
Vėliau observatorijos veiklą smarkiai išplėtojo Pranciškus Norvaiša 
(1742-1819). Atkaklus jo darbas Universitete pakėlė tiksliųjų mokslų 
lygį. Esama pagrįstos nuomonės, kad XVIII a. pabaigoje Vilniaus 
universitetas šioje srityje pranoko Krokuvos universitetą. Be to, 
Pranciškus Norvaiša vadovavo Nemuno vagos prie Druskininkų ir 
Rumšiškių tvarkymo darbams. Tačiau šios astronomijos mokyklos 
priešaky ilgą laiką stovėjo „karališkasis astronomas“ Martynas 
Počobutas (1728-1810), ilgametis Vilniaus universiteto rektorius. Tai 
buvo pasaulinio masto astronomas, Paryžiaus mokslų akademijos 
narys korespondentas ir Londono karališkosios mokslo draugijos 
narys. Jo vadovaujama, observatorija rekonstruota ir aprūpinta 

Šioje Motiejaus Psibilskio litografij 
matome Vilniaus botanikos sodą, kuris tuo 
metu buva vienas iš didžiausių Vidurio 
Europoje (1803 m. jame buvo 1605, 0 

1824 m. jau 6532 augalų rūšys). 1781 m. 
Ji įkūrė žymus is Prancūzijos atvykęs 
botanikas Vilniaus universiteto profesorius 
(1781-1783) Žanas Emanuelis Žiliberas, 
pirmasis pradėjęs tirti Lietuvos florą: 
1784-1787 m. Botanikos sodą išplė 
praturtino pasaulinio garso mokslininkas, 
gamtininkas, rašytojas iv keliautojas 
Johanas Georgas Adomas Forsteris 
(dalyvavęs antrojoje Dž.Kuko ekspedicijoje 
aplink pasauli). Vėliau Botanikos sodą plėtė 
jo gamtininkas Vilniaus 

teto profesorius (1503-1823) 
Stanislovas Bonifacas Jundzilas, pirmasis 
Lietuvoje pradėjęs geologinius tyrimus, 


Vilniaus universiteto profesorius 
(1797-1832) biologas, medikas, chemikas 
ir fiziologas A. Sniadeckis buvo europinio 
lygio mokslininkas tyrėjas (buvo atradęs 

naują cheminį elementą, tačiau šis 

atradimas nebuvo pripažintas), 0 į 
bioloi garsiu daug kartų 
leistu ir verstu veikalu „Organinių kūnų 

ija“. Šis veikalas leidžia 

A. Sniadeckį laikyti evoliucionizmo 

pirmtaku Vilniaus universitete ir vienu 
iš jo pionierių pasaulyje bei ekologijos 
ir geochemijos mokslų pradininku. 

naujausia to meto stebėjimų įranga. Martyno Počobuto dėka as- 
tronomijos disciplina 1786 m. susiformavo kaip atskira universitetinė 
specialybė. Dar vienas žymus astronomas ir matematikas — Jonas 
Sniadeckis (1756-1830). Jis buvo Astronomijos observatorijos vado- 
vu, Vilniaus universiteto rektoriumi ir Peterburgo mokslų akademijos 
nariu korespondentu. 
Ilgą laiką buvusi mokslinio gyvenimo nuošalėje, XVIII a. pabaigoje 
Vilniaus universitete sparčiai ėmė plėtotis ir medicina. 1774 m. Vilniuje 
įkuriama Medicinos mokykla. Jai vadovauti paskirtas gydytojas iš 
Prancūzijos Mišelis Renjė (1746-1800). 1776 m. į Vilnių pakviestas ir 
kitas prancūzų gydytojas Žakas Antuanas Briotė (1746-1819), 1810 m. 
įkūręs Chirurgijos katedrą. Medicinos mokslas Lietuvoje neatski- 
riamai susijęs su Johano Peterio Franko ir jo sūnaus Jozefo vardais. 
1804 m. jie iš Vienos atvyko į Vilnių. Johanas Peteris Frankas 
(1745-1821) iš esmės reformavo Medicinos fakultetą ir parengė nau- 
ją mokslo planą, kuris tapo pavyzdiniu kitiems carinės Rusijos uni- 
versitetams. 1805 m. jis įsteigė pirmąją Universitete Terapijos kliniką. 
Jozefo Franko (1771-1842) iniciatyva Vilniuje įkurta Medicinos drau- 
gija, Ambulatorija, Vakcinacijos institutas, Motinystės institutas. Jis 
taip pat padėjo pamatus Patologijos ir anatomijos muziejui. Fiziolo- 
gijos mokslo pradininkas Lietuvoje Andrius Sniadeckis (1768-1838). 
Vokietis Liudvikas Henrikas Bojanus (1776-1827) buvo šiuolaikinio 
veterinarijos mokslo kūrėjas ir gyvulių anatomijos Lietuvoje pradi- 
ninkas. Jis įkūrė Veterinarijos mokyklą ir Veterinarijos ligoninę. 
Vilniaus universitetas dar nuo jėzuitų laikų pasižymėjo ypač brandžia 
irsolidžia humanitarinės minties tradicija. Ji nė kiek nesumenko smar- 
kiai besikeičiančių, stiprėjančių gamtos mokslų akivaizdoje. XVIII- 
XIX a. sandūroje Universitete ėmė ryškėti kokybiškai naujas humani- 
tarinio mąstymo modelis, kuriame išskirtinis yra istorijos mokslas ir 
metodologiniai jo principai. Naujos istorinių tyrinėjimų mokyklos pra- 
SS Na NS dininkas buvo Joachimas Lelevelis (1786-1861). Būdamas ne tik isto- 
klasicizmo architektas, architektūrą rikas, bet ir geografas bei bibliografas, jis pirmasis Universitete pradėjo 
studijavo Vilniuje, Romoje, Paryžiuje, rašyti istorijos teorijos ir metodologijos klausimais. Joachimo 
Us i Tado Lelevelio pradėtą darbą tęsė Ignas Onacevičius (apie 1781-1845), 


ir.jai vadovavo. 


i iš Varšuvos at; 
P. Smuglevičius - pirm 
meno atstovas Lieti 

pirmasis Universitete pradėjęs skaityti Lenkijos ir Lietuvos istorijos 
kursą atskirai nuo visuotinės istorijos. Žymiausias politinės ekono- 
mijos minties atstovas buvo Jeronimas Stroinovskis (1752-1815), 
įkūręs pirmąją ne tik Lietuvoje, bet ir Europoje Politinės ekonomijos 
katedrą. 


4.4. Vilniaus meno mokykla 


XVIII a. pabaigoje estetinės sampratos ugdymas tapo neatskiriama 
Apšvietos žmogaus pasaulėžiūros dalimi. Vadinamųjų „maloniųjų 
menų“ (beaux arts) įtraukimu į mokymo programą Vilniaus universi- 
tetas pralenkė daugelį to meto garsių universitetų. 1793-1797 m. įkurta 
Piešimo ir tapybos katedra. Jai vadovauti pradėjo Pranciškus Smug- 
levičius (1745-1807), baigęs mokslus Italijoje ir laimėjęs Romos 
Šv. Luko akademijos premiją. Jis parengė pirmąją piešimo ir tapybos 
mokymo programą, kurioje išskirtinį dėmesį skyrė teoriniam ir ben- 
drajam dailininkų lavinimui. Pranciškus Smuglevičius buvo pirmasis 
klasicizmo stiliaus atstovas Lietuvoje. Jo darbus tęsė Jonas Rustemas 
(1762-1835), žymus portretistas, prancūzų dailininko Pjero Norbleno 
mokinys. Pastarasis parengė Piešimo ir tapybos katedros reorgani- 
zavimo į Meno mokyklą programą. Vilniaus meno mokykla tapo me- 
ninės kūrybos centru Lietuvoje. 


Prieš pat Jėzuitų ordino panaikinimą 1773 m. Universiteto architek- 
tūroje ėmė rastis klasicizmo stiliaus apraiškų. Tai pirmosios klasi- 
cizmo užuomazgos ne tik Vilniaus, bet ir visos tuometinės Lietuvos 
architektūroje. Apie 1774 m. Universitete architektūros kursą dėstyti 
pradėjo Martynas Knakfusas (apie 1740-1821). Jis buvo vienas iš pir- 
mųjų klasicizmo architektų Lietuvoje, suprojektavęs Universiteto 
observatorijos rūmų priestatą. Martynas Knakfusas buvo žymiausio 
Lietuvos klasicizmo architekto Lauryno Gucevičiaus (1758-1798) mo- 
kytojas. Laurynas Gucevičius Universitete įkūrė Architektūros kated- 
rą, kurioje buvo dėstoma civilinė ir karinė architektūra. Pagal jo pro- 
jektus pastatyta Vilniaus arkikatedra ir rotušė. Trečiasis universiteto 


1 
is 


Poetas Julijus Slovackis - Vilniaus 
universiteto auklėtinis, tapęs žymiausiu 
šalia A. Mickevičiaus lenkų romantikų. 

J. Slovackio biustas Vilniaus namo, 

kuriame jis gyveno, sienoje. 


Žymiausias visų laikų Vilniaus 
universiteto auklėtinis yra garsiausias 
lenkų romantikas, poetas ir rašytojas 
Adomas Mickevičius. Po Pilomatų 
draugijos susekimo 1823 m. vienas iš jūs 
vadovų A. Mickev 
Lietuvos ix vėliau en 


bei skelbė plačiai n 
lenkų mesianizmo (i 


1. Jonų bažnyčioje. 

Vilniaus universitetas išugdė lietuvių 


-XX a. pr. tautinio atgimimo epochoje, 0 
jos atgarsiai jaučiami iki pat dabar. 


Tikriausiai toliausiai, net į 
Pietų Am isų senojo 
Vilniaus universiteto auklėtinių 
nuklydo geologas ir minerologas 

Lenkijos mokslų akademijos 
akademikas (1875) ir.... Čilės 
nacionalinis didvyris Ignas 
Domeika. 

architektūros profesorius buvo Mykolas Šulcas (1769-1812). Žino- 
miausias jo darbas - Mažoji universiteto aula, perstatyta iš senosios 
barokinės iškilmių salės. 


4.5. Įžymūs Vilniaus universiteto auklėtiniai 


Vilniaus universitetas, Apšvietos epochoje plačiai atsivėręs kitų šalių 
įtakai ir tradicijoms, panaudojęs visą savo sukauptą ligtolinę išmintį 
ir idėjinį potencialą, tapo integralia pasaulinės civilizacijos dalimi. 
Tairodoirjo auklėtinių veikla, kurios pėdsakų galima aptikti daugelio 
pasaulio šalių kultūrose. Kūrybinės jų veiklos gijos nusidriekia nuo 
Lenkijos iki Čilės. į 
Vienas iš žymiausių universiteto auklėtinių - poetas Adomas Micke- 
vičius (1798-1855). Jis - lenkų tautinės savimonės žadintojas, Roman- 
tizmo epochos lenkų literatūroje pradininkas. Ilgą laiką gyveno Pary- 
žiųje. Buvo pirmasis svetimšalis, vadovavęs Prancūzijos aukštosios 
mokyklos - College de France - katedrai. Mirė Konstantinopolyje. 


Kitas žymus auklėtinis — Julijus Slovackis (1809-1849). Jo tėvas, 
Euzebijus Slovackis, buvo Vilniaus universiteto profesorius. Julijus 
Slovackis universitete baigė teisės mokslus; buvo vienas iš didžiausių 
lenkų nacionalinės kultūros pagrindėjų. Mirė Paryžiuje. 

Vilniaus universitete aktyviai propaguotos ir lituanistinio sąjūdžio 
idėjos. Jo pradininkas ir iškiliausias veikėjas Simonas Daukantas 
(1793-1864), istorikas ir švietėjas, pirmasis parašė Lietuvos istoriją 
lietuvių kalba. 

Dar vienas žymus Vilniaus universiteto auklėtinis - geologas ir mine- 
rologas Ignas Domeika (1801-1889). Po 1831 m. sukilimo pasiekęs 
Čile, tapo La Serenos ir Santjago universitetų profesoriumi bei pasta- 
rojo universiteto rektoriumi. Pagal jo projektą Čilėje Lietuvos pavyz- 
džiu pertvarkyta mokyklų sistema. Igno Domeikos vardu pavadintas 
kalnagūbris (Cerro Domeyco), miestas (Puerto Domeyco), žiedinis 
augalas ir jo atrastas mineralas. 

4.6. Senojo Vilniaus universiteto uždarymas ir likimas 


Prasidėjus 1831 m. sukilimui, nemaža universiteto studentų kovėsi 
sukilėlių gretose. Caro valdžia į tai atsakė drastiškai ir žiauriai - caro 
Nikolajaus I dekretu 1832 m. gegužės 1 d. Vilniaus universitetas buvo 
uždarytas. Jo vietoje rekomenduota „ikurti visai naują rusišką 
universitetą Kijeve“. Vilniaus universiteto uždarymas buvo didelis 
smūgis Lietuvos mokslui ir kultūrai. Dar didesnis smūgis Lietuvą ištiko 
po 1863 m. sukilimo, kai uždrausta ir lietuviška spauda lotyniškomis 
raidėmis. Šitaip Lietuva, kadaise buvusi galinga valstybė, turėjusi vieną 
iš seniausių universitetų Vidurio Europoje, XIX a. liko ne tik be savo 
vardo, be aukštosios mokyklos, be spaudos, bet ir be pradinių tautos 
mokyklų bei viešosios lietuvių kalbos. 

Čia pavaizduotas dabartinėje 

P. Smuglevičiaus salėje XIX a. II pusėje 
veikęs Senienų muziejus, įkurtas 1855 m. 
archeologo ir muziejininko Eustachijaus 
Tiškevičiaus (1814-1873), kurį matome 
salės centre, sumanymu. 


Kartu su kitomis Vilniaus 
universiteto mokslo, meno 
ir kultūros vertybėmis po 
universiteto uždarymo 
Rusijoje atsidūrė ir 
autentiška universiteto 
relikvija — rektoriaus toga. 


Po 1832 m. Vilniaus universiteto uždarymo 
į Peterburgo Ermitažą buvo išvežtas 
rektoriaus skeptras. Ši Vyčiu papuošta 
universiteto autonomiją simbolizuojanti 
regalija buvo dovanota pirmajam 
universiteto rektoriui paties Lietuvos ir 
Lenkijos valdovo Stepono Batoro. 

Stepono Batoro universiteto atidarymo 
mės. Ši nuotrauka yra svarbi dar ir 
ad ją fotografavo tarpukario Vilniaus 
nkas 
1919 m. universitete įsteigęs 
rafijos fakultatyvą, 

didelę įtaką Lietuvos 
meninės fotografijos raidai 

Uždarius Vilniaus universitetą, Medicinos fakultetas pertvarkytas į 
Medicinos-chirurgijos akademiją. Ši akademija iki 1842 m. veikė uni- 
versiteto patalpose, o 1844 m. perkelta į Kijevą. Teologijos fakultetas 
pertvarkytas į Dvasinę akademiją ir 1842 m. perkeltas į Peterburgą. 


Vilniuje toliau veikė Veterinarijos institutas, Botanikos sodas, Medi- 
cinos ir Geografijos draugijos, Astronomijos observatorija. Panaikinus 
Universitetą, jo kabinetai, bibliotekos fondai išblaškyti po įvairias 
Rusijos (Kijevo, Charkovo, Maskvos, Tartu, Peterburgo) aukštąsias 
mokyklas. Garsioji Vilniaus universiteto observatorija, veikusi iki 
1883 m., perduota Peterburgo mokslų akademijos Pulkovo observa- 
torijos „ kaip ir Rumiancevo muziejus Maskvoje, 
perėmė daugumą stebėjimo užrašų, Martyno Počobuto astronomijos 
knygų ir prietaisų. Tarp unikalių relikvijų, priklausiusių Vilniaus 
universitetui, Peterburgo ermitaže atsidūrė ir Vilniaus universiteto 
autonominės valdžios ženklas - Lenkijos karaliaus ir Lietuvos didžiojo 
kunigaikščio Stepono Batoro dovanotas rektoriaus skeptras, 
Valstybiniame Maskvos muziejuje - Vilniaus universiteto antspaudai, 
daug meno kūrinių ir inkunabulų. 


1867 m. buvusiose Universiteto patalpose įkurta Viešoji biblioteka, 
veikusi iki pat 1919 m. ir tapusi pamatu tuo metu atkuriamo Universi- 
teto bibliotekai steigti. 

5. UNIVERSITETAS XX AMŽIUJE 
5.1. Vilniaus universiteto restitucija 
Lietuviai atkuria Universitetą Lietuvoje 


aug kartų reikalauta atkurti rusų caro uždarytą 
Universitetą. To prašė Lietuvos bajorai savo sei- 
meliuose. XIX a. pabaigoje - XX a. pradžioje lietuvių 
tautinio atgimimo metu atgimė ir Universiteto at- 
kūrimo idėja. Ją puoselėjo Vilniuje susikūrusios 
mokslo draugijos, Lietuvos inteligentija — ir lietuviai, ir lenkai. 


Pirmojo pasaulinio karo pabaigos realijos, revoliucijos ir perversmai 
Europoje, tautų apsisprendimo deklaravimas ir kiti politiniai veiksniai 
Vidurio Rytų Europoje sukūrė unikalias sąlygas atsirasti kelioms 
nepriklausomoms valstybėms. Toje politinėje situacijoje ir Lietuva, 
ir Lenkija reiškė teisėtas pretenzijas atkurti savo istorinę valstybę. 
Čia, kaip ir visoje Europoje, suvešėjo nacionalizmas, turėjęs įtakos ir 
Universitetui atkurti bei tolesnei jo raidai. 


1918 m. vasario 16 d. paskelbus Lietuvos valstybės atkūrimą, Vilniaus 
universiteto atkūrimo idėją, palaikomą visuomenės institucijų, 
nuosekliai rėmė Lietuvos Valstybės Taryba. 


1918 m. gruodžio 5 d. Lietuvos Valstybės Taryba, kaip vienintelė tei- 
sėta atsikuriančios Lietuvos valstybės institucija, priėmė Vilniaus 
universiteto statutą. Pirmasis statuto punktas skelbė: „Vilniaus uni- 
versitetas atgaivinamas nuo 1919 m. sausio 1 d. Jis yra mokslo ir moky- 
mo įstaiga ir 1832 m. uždaryto Vilniaus universiteto turtų paveldėto- 
jas“. Tai buvo pirmas ir neginčijamas Rusijos carų uždaryto Universi- 
teto atkūrimo teisės aktas. Jo teisiškai nepaneigė, bet „nepastebėjo“ 
tuo metu Vilniuje besikeičiančios administracijos. Imperijų griuvėsiuo- 
se kylanti Lietuvos valstybė atkūrė Universitetą, kaip teisėtą savo 
istorinio paveldo dalį, atvirą visoms Lietuvoje gyvenusioms tautoms. 
Jame turėjo rasti vietos visos Lietuvos tautos ir jų kultūros. 

1929 m. Stepono Batoro universitetas 
šventė Vilniaus universiteto 350 metų ir 
10 metų universiteto atkūrimo jubiliejų. 
Iškilmingame jub us minėjime ir šia 

proga laikyt e dalyvavo ir 

Lenkijo: 
I. Moscickis. 

Stepono Batoro universitetas Garbės 
daktaro vardus teikė ne tik 
mokslininkams, bel ix Lenkijos politikams 
— valstybės vadovui J. Pilsudskiui (19. 
generolui L. Želigowskiui (1 
maršalui E. Rydž - Smiglų (193' 
nuotraukoje matome iškilmingą vakarą 
skirtą paminėti garbės daktavo vardo 
suleikimą E. Rydz-Smiglų. 


1929 m. Universiteto jubiliejaus proga 
B. Balzukiewiczius sukūrė medalį, 
puikiai atspindintį tarpukario Lenkijos 
valdžios ideologiją. Medalyje šalia Stepono 
Batoro matome to meto Lenkijos lyderį 

J. Pilsudskį. Tai bolševikų agre: 
sustabdytojas prie Vyslos, Lietuvą Tėvyne 
laikęs politikas iki šiol lietuvių istor 

sąmonėje vertinamas neigiamai dėl 
Vilniaus krašto prijungimo prie Lenkijos 
ir dėl p io į nepriklausomos Lietuvos 
ateitį. 

Universitetą buvo numatyta atidaryti 1919 m. sausio 1 d. Lietuvos 
vyriausybei nepavyko įgyvendinti atkūrimo akto, nes valstybės sostinę 
okupavo, o vėliau ir aneksavo kaimynai. Vilniuje viena kitą keitusios 
svetimos administracijos stengėsi prisiimti Universiteto atkūrimo nuo- 
pelnus. Tai rodo visų realiai suvoktą Universiteto atkūrimo svarbą. 


Universiteto atkūrimo politiniai žaidimai 


Varšuvos inspiruojama lenkų inteligentija Vilniuje, sunerimusi dėl Lie- 
tuvos valstybės teisinių žingsnių, ėmėsi demonstruoti visuomeninę ini- 
ciatyvą atkurti Vilniaus universitetą. Varšuvos profesūros ir visuome- 
nės atstovai gruodžio 13 d. priėmė politinę deklaraciją dėl lenkų uni- 
versiteto įkūrimo Vilniuje. O gruodžio 28 d. visuomeninis Lenkų komi- 
tetas Vilniuje, pretendavęs tvarkyti visas gyvenimo sritis Rytų Lietu- 
voje, irgi priėmė nutarimą ne tiek dėl Vilniaus universiteto atkūrimo, 
kiek dėl lenkiško savo dvasia ir turiniu universiteto atidarymo Vilniuje. 
Šis nutarimas teisiniu požiūriu buvo niekinis nuo pat pradžių - pusiau 
legali lenkų visuomeninė institucija savo nutarimais negalėjo oponuoti 
Lietuvos valstybės teisėtų institucijų išleistų teisės aktų. 

Sovietų Rusijos Raudonajai armijai užgrobus Vilnių ir mėginant pradėti 
Lietuvos sovietizavimą, sovietinė Lietuvos ir Gudijos marionetinė 
vyriausybė 1919 m. kovo 13 d. dekretu paskelbė apie Darbo universi- 
teto Vilniųje atidarymą. Sovietai mėgino pasinaudoti tiek lietuvių, tiek 
lenkų inteligentijos universitetinėmis aspiracijomis. Bet tai teliko 
deklaracija. 


5.2. 1919-1939: Stepono Batoro universitetas 


1919 m. balandžio mėn. Vilnių užėmė Lenkijos kariuomenė, išvaikiusi 
sovietines struktūras. Lenkijos valstybės vadovo Jėzefo Pilsudskio 
1919 m. rugpjūčio 28 d. įsaku įteisintas lenkiškojo Stepono Batoro 
universiteto Vilniųje atidarymas. Tai buvo ankstesnių sumanymų ir 
Lietuvos vyriausybės paskelbtos Universiteto restitucijos „lenkiška- 
sis“ realizavimas. Nutylėti iki tol padaryti Lietuvos valstybės teisiniai 
žingsniai. Karaliaus Stepono Batoro vardas turėjo pabrėžti atkuriamo 
Universiteto lenkiškumą, nors tai buvo Abiejų Tautų Respublikos 
karalius. Oficialiai Universitetas atidarytas 1919 m. spalio 11 d. 
Stepono Batoro universitetas, jo įkūrėjų sumanymu skleidęs iš 

Fotografas J. Bulhakas užfiks: 
vieną iškilmingą Universiteto istorijos 
momentą — pirmai pono Batoro 
universiteto Senatas. 

is. Čia matome pas 
Batoro uni; 


KGB vidaus jime Vilniuje. 

Vilniaus lenkų mokslo šviesą, netarnavo Lietuvos visuomenės, juolab 
Lietuvos valstybės interesams. Į Universitetą pakviesti dėstytojai iš 
įvairių Lenkijos regionų. Tačiau tarp mokslo personalo nebuvo 
lietuvių. Apskritai ribotas lietuvių studentų priėmimas į Universitetą. 
Atkurtas Universitetas turėjo Vilniuje tarnauti lenkų nacionalistinei 
ideologijai, o jo humanitarinių ir socialinių mokslų profesūra 
įgyvendinti lenkiškumo misiją Rytų Lietuvoje. 

Daugeliui lietuvių mokslininkų iš okupuoto Vilniaus pasitraukus į 
Kauną, čia 1920 m. sausio mėn. organizuojama universiteto užuomaz- 
ga- Aukštieji kursai, išsirutulioję į 1922 m. vasario 16 d. Vilniaus uni- 
versiteto statutu įsteigtąjį Lietuvos universitetą Kaune. Taip sutvir- 
tintas Lietuvos universiteto idėjos perimamumas. Po kelerių metų jis 
pavadinamas Kauno universitetu. Pastarąjam 500 metų sukakties nuo 
Vytauto Didžiojo mirties proga suteiktas Vytauto Didžiojo vardas. Tai 
bene pirmasis Europos universitetų istorijos atvejis, kai universitetas 
pavadintas monarcho, kuris jo neikūrė, vardu. 

Lenkiškojo Vilniaus universiteto pirmasis rektorius Michalas Sied- 
leckis skelbė, kad Vilniaus universitetas turįs būti pažangiu grynai 
lenkų kultūros postu. Universiteto branduoliu turėjo tapti Humanita- 
rinių mokslų fakultetas. 

Ir vis dėlto apskritai Universitetas teigiamai veikė krašto gyvenimą. 
Jame dirbo daug žymių mokslininkų, tyrinėjusių ir Lietuvos praeitį, 
kalbą, kultūrą. Pirmuoju Universiteto garbės profesoriumi paskirtas 
Adomo Mickevičiaus anūkas Wladistawas Mickiewiczius. Savo dar- 
bais garsėjo kalbininkas Janas Otrębskis, paskelbęs nemaža lituanis- 
tikos veikalų, išugdęs ne vieną indoeuropeistą, istorikas Henrykas 
Lowmianskis, parengęs dviejų tomų veikalą „Lietuvos valstybės ir vi- 
suomenės atsiradimo studijos“. Universitete kelerius metus dirbo 
žymus filosofas Wtadislawas Tatarkiewiczius, be originalių etikos, 

estetikos, logikos, antikinės filosofijos darbų, tyręs Universiteto bib- 
liotekos senuosius rankraštinius filosofijos kursus, taip pat filosofas 
Tadeuszas Czežowskis, sociologas kun. Alesandras Wėjcickis, vienas 

labiausiai išgarsinusių Universitetą matematikų Antonis Zygmundas. 

Ir dabar dar svarbūs istorikų Henryko Lowmianskio, Felixo Koneczny, 

Stanislawo Zajączkowskio, Ryszardo Mienickio, teisės istoriko Ste- 
fano Ehrenkreutzo, literatūrologo Stanislawo Pigono darbai. Minėtini 
Stefanas Srebrny, Wladislawas Dziewulskis, Juliuszas Ktosas. 


Stepono Batoro universitetas turėjo didžiulės reikšmės lenkų kultūrai, 
daug jo absolventų yra labai nusipelnę mokslui ir lenkų kultūrai. 
Universitete studijavo ir būsimasis Nobelio premijos laureatas, lietu- 
viškos dvasios lenkų rašytojas Czeslawas Mitoszas. Tarp Universiteto 
auklėtinių yra nusipelniusių Lietuvos mokslui ir kultūrai žmonių. 


5.3. 1939-1940-1941-1943: 
Antrojo pasaulinio karo sūkuryje 


Lietuviškojo universiteto restitucija 


Nacistinei Vokietijai užpuolus Lenkiją ir taip prasidėjus Antrajam 
pasauliniam karui, 1939 m. rugsėjo mėn. sovietų kariuomenė užėmė 
Vilnių ir Rytų Lietuvą. Universiteto darbas sutriko. 1939 m. spalio 10 d. 
sutartimi Sovietų Sąjungai brangia kaina Vilnių grąžinus Lietuvai, nuo 
gruodžio 15 d. Lietuvos Seimo nutarimu atkuriamas lietuviškasis 
Vilniaus universitetas, pradėjęs veikti 1940 m. pradžioje. Atkurtas 
istorinis teisingumas - Universitetas pradėjo tarnauti visos valstybės 
reikalams. 

I Vilnių iš Kauno perkeliami Humanitarinių mokslų ir Teisių fakulte- 
tai. Rektoriumi išrenkamas kultūros istorikas Nepriklausomybės akto 
signataras Mykolas Biržiška. Rudenį jau veikė keturi fakultetai. 
Žymiausi to laiko profesoriai buvo rašytojas Vincas Mykolaitis-Puti- 
nas, kultūros istorikas ir filosofas, monumentalios 5 tomų „Europos 
kultūros istorijos“ autorius Levas Karsavinas, europinio lygio filosofas 
Vosylius Sezemanas, kalbininkai Pranas Skardžius, Antanas Salys, 
literatūrologai Vincas Krėvė, Balys Sruoga, istorikai Augustinas 
Janulaitis, Ignas Jonynas, Zenonas Ivinskis, ekonomistai Vladas 
Jurgutis, Albinas Rimka, Petras Šalčius, teisininkas Mykolas Rėmeris 
ir kt. 

Prie uždaryto Vilniaus universiteto durų 
m. kovo 17 d. vokiečių okupacinė 

ia uždaro ir taip vos veikiantį 
tetą, 0 1944 m. spalio 10 d., dar 
s Antrajam pasauliniam karui, 

Vilniaus universitetas pradeda naujus 
mokslo metus sovietinės okupacijos 
sąlygomis. 

S S“ prof. Vladas 
„Jurgutis 1946 m. Universiteto dėstytoj 
supažindina su Almae Matris istorija. Tais 
pačiais metais Finansų ir kredito katedros 
vadovas prof. V. Jurgutis, kurio žinios ir 
mąstymas netilpo į dogmatiškus 
ideologinius rėmus, išvarytas iš 
Universiteto. Okupantai naciai įžymųjį 
Lietuvos finansininką kartu su kitais 
Lietuvos intelektualais kalino Štuthofo 
koncentracijos stovykloje. 

1940 m. Lietuva aneksuota Sovietų Sąjungos. Vilniaus universitetas 
pertvarkomas pagal sovietinių universitetų modelį. Uždarytos 
studentų organizacijos. Pradėtos brutaliai sovietizuoti studijos. 
Politiniais motyvais atleisti keli profesoriai. Dėstytojai, studentai, 
tarnautojai aktyviai dalyvavo antisovietiniame pasipriešinimo 
judėjime. 

Nacių okupacijos pradžioje jų nurodymu iš Universiteto pašalinti visi 
profesoriai ir studentai žydai. Profesoriai ir dauguma studentų žydų 
buvo nacių sušaudyti ar nukankinti konclageriuose. Iš Universiteto 
atleisti pabėgusieji į Rytus ar sovietizacijos procese aktyviau 
pasireiškę darbuotojai. Vėliau naciai pareikalavo pašalinti studentus 
rusus ir lenkus. 

Universiteto veikla visaip varžoma: uždrausta ginti disertacijas, teikti 
mokslo laipsnius, išduoti aukštojo mokslo diplomus, apribotas 
mokslinis darbas. 

Universitete išbujojo antinacinis lietuvių pasipriešinimas; jame 
dalyvavo ir profesoriai, ir studentai. 

Lietuvos jaunimui boikotavus šaukimą stoti į nacių organizuojamą 
SS lietuvių legioną, 1943 m. kovo 17 d. Universitetas uždarytas ir 
apiplėštas. Universiteto rūmai tapo kareivinėmis ir karo ligoninėmis. 
Studentai išbėgiojo. Keršijant už sužlugdytą mobilizaciją, represuoti 
lietuvių intelektualai. Arešių banga palietė ir profesūrą. Suimti ir. 
įkalinti Štuthofo koncentracijos stovykloje profesoriai Vladas Jurgutis 
ir Balys Sruoga. Naciai sunaikino du žymius Universiteto Šv.Jonų 
bažnyčios pamokslininkus kunigus lietuvį Alfonsą Lipniūną-Lipnicką 
ir lenką Henryką Hlebowizcių. 

Per visą okupacijos laikotarpį vyko lenkų, o uždarius Universitetą ir 
lietuvių studentų slaptos medicinos studijos. 

1948 m. per rinkimus į vietines tarybas 
balsuoja Vilniaus universiteto studentai. 
Universiteto kolektyvo įtraukimo į 
vadinamąjį visuomeninį-politinį 

arbi forma - pseudorinkimai. 
ausiuosius ir vietinius sovietinės 
valdžios organus. Nuo pat pirmųjų 
pokario rinkimų Universiteto dėstytojai, 
studentai buvo komandiruojami į 
periferiją, dirbo agitatoriais mieste. 


5.4. 1944-1990: sovietinės epochos Universitetas 


Laikmečio ženklai Universitete 


1944 m. vasarą Raudonajai armijai užėmus Vilnių, žlunga Lietuvos 
visuomenės viltis atgauti valstybės nepriklausomybę. Vakarų sąjun- 


gininkams nuolaidžiaujant prasideda antroji sovietinė okupacija. Bru- Sunkiomis pokario sąlygomis atėję į 

taliomis stalinistinėmis priemonėmis vykdoma Lietuvos sovietizacija: Universitetą studentai gaudė kiekvieną 
AKSA š | B zi sk ją ž dėstytojo žodį, rodė nepaprasto darb 

pertvarkomas ūkis, niokojama tautinė kultūra, naikinamos visuoti- ir ištvermės pavyzdžius. Stalininės 


nai pripažintos vertybės, diegiamas svetimas gyvenimo būdas, moralė. sistemas veikla Lietuvoje, areštūi, 
deportacijos, slogi įtarumo atmosfera 


Vilniaus valstybinis universitetas verčiamas standartine sovietine formavo akademinio jaunimo nuostatas, 
aukštąja mokykla. Atmetamos 20 metų Lietuvoje puoselėtos Europos Saco insiniauuposŲ E TE 


Ž Ž A db, Ž E) Š B ž Daugiausiai „nesveikų nuotaikų“, 
universitetų tradicijos, grindžiamos valstybės nesikišimu į Universiteto | „antitarybinių išpuolių“ pasitaikydavo 
vidaus reikalus, savivalda ir akademinėmis laisvėmis, mokslo ir studijų IEVA ELO JOS Jala 

Šio fakulteto III kurso studentai paskaitos 


institucija aklinai atskiriama nuo Vakarų pasaulio. Įtvirtinus partinį metu (1950). 

Sovietizuojant Lietuvos jaunimą didelis 
auklėjamasis vaidmuo skirtas įvairioms 
vevoliucinėms, politinėms šventėms, 
demonstracijoms - dėstytojai iv studentai 
privalėjo jose dalyvauti. Vilniaus 

universiteto studėntų kolona bolševikinio 

spalio perversmo 36-ųjų metinių 

, minėjimo demonstracijoje (1953). 


diktatą, bereikšmėmis tampa autonomijos, statuto, akademinių lais- 
vių, tautiškumo sąvokos. Kauno universiteto uždarymas, 1950 m. įvyk- 
dytas partinių funkcionierių, negalėjusių nuslopinti šioje aukštojoje 
mokykloje gyvavusios tautinės minties, dehumanizavo Kauno miestą, 
neigiamai paveikė visos Lietuvos kultūrą. Vilniaus valstybiniam univer- 
sitetui skiriamas pagrindinis vaidmuo rengiant mokslo kadrus, kvali- 
fikuotus specialistus, ypač humanitarinę inteligentiją. Aktyvaus poli- 
tinio užsiangažavimo reikalavimas, nesibaigiantis idėjinis auklėjimas 
ir perauklėjimas bei susidorojimai su kitaip mąstančiais skaudžiai 
atsiliepia darbui, rengiamų specialistų kokybei. Dėl mokslo ideolo- 
gizavimo ypač nukenčia humanitariniai ir socialiniai mokslai. Tik 
mokslo srityse, kuriose mažiausiai įtakos turi ideologinės nuostatos, 
ilgainiui susiformuoja ir efektyviai veikia keletas originalių mokyklų, 
iškyla ryškių asmenybių. Nepaisant ideologiškai nepalankių sąlygų, 
vienintelis Lietuvos universitetas sovietmečiu išugdo nemaža 
mokslininkų, puikių pedagogų, parengia netoli septyniasdešimties 
tūkstančių įvairių sričių specialistų. Seniausioji ir stambiausioji 

Lietuvos aukštoji mokykla daro didžiulę įtaką Vilniaus ir viso krašto 
visuomenei, kultūrinei jos raidai. Antihumaniško sovietinio režimo: 
sąlygomis Universitete išlieka gyva rezistencijos dvasia, 0jo kuriamos 
vertybės saugo tautos gyvybingumą, gaivina žmonių dvasią, žadina 
laisvos ateities viltį. 


Stalinizmo gniaužtuose 


Antrajam pasauliniam karui baigiantis, pabūgę 1940-1941 metų 
represijų, į Vakarus pasitraukia daug Universiteto dėstytojų ir 
studentų. Šalį palieka rektorius prof. Mykolas Biržiška, profesoriai ir 
docentai Vaclovas ir Viktoras Biržiškos, Pranas Čepėnas, Zenonas 
Ivinskis, Ivanas Lappo, Vincas Krėvė-Mickevičius, Jonas Puzinas, 
Antanas Salys, Pranas Skardžius, Vladimiras Šilkarskis, Nikolajus 
Vorobjovas, Stasys Žakevičius, Jurgis Žilinskas ir daugelis kitų. 
Pasilikusiai negausiai akademinei inteligentijai sunkiausiomis pokario 
sąlygomis tenka gaivinti Universiteto darbą, patirti sunkų dvasinį ir 
fizinį terorą. Aukščiausios kvalifikacijos specialistai privalo išlaikyti 
žeminamą „lojalumo egzaminą“, yra sekami, visaip tikrinami, verčiami 
„persiauklėti“. Jautriai reaguojant į tai, kas vyksta Maskvoje, įsiūbuo- 
jamos susidorojimo su atskirų šakų mokslininkais kampanijos. Dėl 
ideologinių motyvų iš Universiteto pašalinamos šviesios, mokslui nusi- 
pelniusios asmenybės — Vladas Jurgutis, Petras Šalčius, suimami ir 
ištremiami į lagerius Antanas Žvironas, Tadas Petkevičius, Tadas 
Zaleskis, Vosylius Sezemanas. Tremtyje miršta prof. Levas Karsavinas, 
Algirdas Valerijonas Jurskis, Vilniaus KGB rūsiuose nukankinamas 
paskutinysis lenkiškojo universiteto rektorius prof. Stefanas 
Ehrenkreutzas. Į dėl ideologinių motyvų atleistųjų arba „paties 
prašymu“ pasitraukusiųjų vietas siunčiama „pagalba“ iš Rusijos, net 
iš Kaukazo. Dauguma šių „specialistų“ - atsitiktiniai, menkos kvalifi- 
kacijos žmonės, nejautę pagarbos Lietuvai, jos žmonėms ir 
tradicijoms. Pagal politinius principus vykdyta ir studentų atranka, 
nenutrūkstamo „valymo“, klasiniu požiūriu svetimų elementų „demas- 
kavimo“ kampanija. Tačiau ir tais itin sunkiais laikais Universitete 

Vilniaus universiteto studentai išvyksta 
padėti kolūkiečiams nuimti derlių (1956). 
Nuo pirmųjų pokario metų, ypač pradėjus 
prievartinę kolektyvizaciją, Universitetas 

buvo verčiamas „šėfuoti“ kaimą, 

Susida nepalankioms oro sąlygoms“ 

(o taip būdavo kasmet per vi 
sovietmetį), Universitete tekdavo 
nutraukti paskaitas, dėstytojus, studentus 

iųsti nuimti derlių. Nuo 1957 m. be jokio 
okesčio studentų būriai Lietuvos 
kaime statė ūkinės ir kultū paskirties 
pastatus, darbavosi įvairiose atkampiose 
SSRS vietose. 

nestinga asmenybių, talentingų mokslininkų, puoselėjusių lietuvišką 
žodį, gynusių minties laisvę, persekiojamuosius. Slogi įtarumo 
atmosfera Universitete, brutali kolektyvizacija, trėmimai atitolino 
rimto mokslinio darbo ir nuodugnių studijų pradžią, skatino priešiškas 
valdžiai dėstytojų nuotaikas, akademinio jaunimo veržimąsi į atvirą 
kovą. 


Žlugusių vilčių metai 


Po Stalino mirties prasidėjęs lėtas sovietinio režimo irimas ir ypač 
chruščiovinis atlydys sukėlė nemaža akademinės inteligentijos vilčių. 
1956 m. Universiteto rektoriumi tapęs Juozas Bulavas imasi vėl 
lietuvinti Vilniaus valstybinį Vinco Kapsuko (nuo 1955 m.) universitetą. 
Atleidžiama nemaža pedagoginio personalo narių, neturėjusių nei 
dalykinių, nei moralinių savybių, sugrąžinami Sibiro tremtyje išgyvenę 
dėstytojai, studentai. Panaikinamas priėmimas į vadinamasias rusiškas 
grupes. Tačiau stalinistai, pasinaudodami Vengrijos sukilimo metu 
Rasų kapinėse įvykusia nesankcijonuota Vėlinių švente, kurioje gausiai 
dalyvavo akademinis jaunimas, pradeda „antinacionalistinę“ kampa- 
niją, sustabdo kultūrinio gyvenimo gaivinimą. Kyla apolitiškumo, 
objektyvizmo, revizionizmo, ideologinių iškraipymų, sovietinio mokslo 
ir kultūros nepakankamo vertinimo elementų paieškos, atleidžiamas 
rektorius Jonas Bulavas, susidorojama su Lietuvių literatūros katedra. 
Iš Universiteto šalinami sistemai neparankūs dėstytojai, studentai. 
Klasinė stojančiųjų atranka, ideologinė priežiūra išlieka per visą likusią 
sovietmečio atkarpą. 

1958 m. Universitetui ima vadovauti matematikas prof. Jonas Kubilius, 
net 32 m. buvęs rektoriumi. Gilėjant sovietinio režimo krizei, Univer- 
sitetui tenka atlaikyti atvirą ideologinį spaudimą, forsuotą nutautinimo 
politiką, prarasti nemaža savarankiškai mąstančių asmenybių. 

Universiteto mokslas: laimėjimai ir praradimai 


Penktojo dešimtmečio pabaigoje Vilniaus valstybinis universitetas įtrau- 
kiamas į Sovietų Sąjungos mokslo laipsnių teikimo sistemą, gauna tei- 
sę įsteigti stacionarią, vėliau - neakivaizdinę aspirantūrą. 1947—1954 m. 
kandidato disertacijas apgynė 67 Universiteto mokslo ir pedagoginio 
personalo nariai. Mokslinių darbų gynimą sovietmečiu stabdė tripakopė 
mokslo laipsnių teikimo sistema, biurokratiniai formalumai, ideologinis 
priekabiavimas. Dėl totalitarinės valstybės pretenzijos turėti mąstymo 
monopolį labiausiai nukentėjo humanitariniai ir socialiniai mokslai, 
tiriantys tautos praeitį, kultūrą, ūkio gyvenimą. Apleista nemaža svarbių 
mokslo krypčių, sukurta daug draudžiamų, nutylėtų zonų, proteguojami 
pseudomokslai. Ne toks akivaizdus literatūros ir ideologijos ryšys lėmė, 
kad sunkiomis sąlygomis Universitete išaugo nemažas būrys kvalifi- 
kuotų lingvistų. Septintąjam dešimtmečiui įpusėjus Vilnius tapo 
pripažintu pasaulyje baltistikos centru. Nuo 1964 m. rengiami tarptauti- 
niai baltistų kongresai, nuo 1965 m. leidžiamas tarptautinį pripažinimą 
pelnęs žurnalas „Baltistica“. Reikšmingiausiu baltistikos centru tapo 
1973 m. Universitete įsteigta Baltų filologijos katedra. Jos prof. Zigmas 
Zinkevičius išrinktas Švedijos karališkosios humanitarinių mokslų 
akademijos nariu. 

Septintojo dešimtmečio pabaigoje Istorijos fakultete ėmė veikti Lietu- 
vos Statutų ir Lietuvos metrikos tyrimų grupė (vadovas prof. Stanislovas 
Lazutka). Universitetinio mokslo srityse, mažiausiai lemiamose ideolo- 
ginių nuostatų, dar anksčiau ėmė kurtis tarptautiniu mastu pripažintos 
mokslinės mokyklos, subrendo nemaža iškilių asmenybių. Pelnyto 
įvertinimo mokslo pasaulyje sulaukė rektoriaus prof. Jono Kubiliaus ir 
jo mokinių sukurta tikimybinė skaičių teorija, prof. Adolfo Jucio ir jo 
mokinių teorinės fizikos, prof. Povilo Brazdžiūno, prof. Jurgio Viščako 
puslaidininkių fizikos, prof. Algimanto Marcinkevičiaus irjo kolegų širdies 
ir kraujagyslių chirurgijos tyrimai, rentgenologų, mikrochirurgų darbai. 
Nepaisant daugybės trukdymų, mezgėsi moksliniai pegagoginiai ryšiai 
su Vakarų akademinėmis institucijomis, lietuvių išeivija (nuo 1973 m. 
Filologijos fakultete pradėti rengti valdžios atidžiai stebimi lituanistiniai 
vasaros kursai), stiprėjo Vakarų orientacijos. 

metinėms, iš 
Leningrade (dabar š 
mėginta atgauti unikalų 
ir istorijos paminklą 


0 is skeptrą. Sąjunginei 
valdžiai atmetus argumentuotus 
reikalavimus, fakultetų dekanai 1979 m. 
spalio 25 d. Mokslinės tarybos posėdyje 
rektoriui Jonui Kubiliui įteikė naujai 
pagamintą skeptrą — senovinį valdžios ir 
pripažinimo simbolį. 

Struktūra ir materialinė bazė 


Atkuriant Vilniaus universitetą, smarkiai apnaikintą Antrojo pasauli- 
nio karo metais, įsteigti aštuoni fakultetai (Fizikos ir matematikos, 
Chemijos, Gamtos mokslų, Teisės, Medicinos, Istorijos ir Filologijos, 
Ekonomikos ir Miškų ūkio). Greta specialistams rengti būtinų katedrų 
įsteigta Karinė, Marksizmo-leninizmo, turėjusi diegti visiems privalomą 
vienintelę teisingą ideologiją. Miškų ūkio fakultetą 1949 m. perkėlus į 
Kauno žemės ūkio akademiją, o iš ruošiamo uždaryti Kauno 
universiteto atkėlus istorijos ir filologijos specialybės studentus bei 
įsteigus naujas specialybes (bibliotekininkystės ir žurnalistikos), 
susiformavo Vilniaus valstybinio universiteto struktūra, per du dešimt- 
mečius nedaug tepakitusi. Septintojo dešimtmečio viduryje išaugę 
fakultetai buvo reorganizuojami: Fizikos ir matematikos pertvarkytas 
į Matematikos ir mechanikos bei Fizikos fakultetus, Istorijos-filologi- 
jos- i Istorijos ir Filologijos, Ekonomikos - į Pramonės ekonomikos, 
Prekybos, Finansų ir apskaitos fakultetus. Įsteigtas Gydytojų tobuli- 
nimosi fakultetas, bendramokslinis fakultetas Kaune (nuo 1989 m. — 
Kauno humanitarinis fakultetas), turėjęs pagyvinti miesto humanitarinį 
gyvenimą. Sovietmečio pabaigoje Universitete buvo 14 fakultetų, 108 
katedros, 38 mokslinio tyrimo laboratorijos, Astronomijos observa- 
torija, du mokomieji muziejai, Botanikos sodas, Mokslinė biblioteka. 
Augant universitetui, plėtėsi ir materialinė jo bazė. Saulėtekyje įsikūrė 
Teisės, Ekonomikos, Fizikos fakultetai, Skaičiavimo centras, studentų 
bendrabučiai. Gilėjant Sovietų Sąjungą apėmusiai ekonomikos krizei, 
sustojo planuotų naujų pastatų statyba, modernios technikos, 
įrengimų, medžiagų įsigijimas. Tai negatyviai veikė mokslinį darbą, 
studijas, didino daugelio sričių atsilikimą nuo Vakarų Europos 
universitetų. 

Sventės, jubiliejai 


Po Antrojo pasaulinio karo Universitete diegiama įvairių sovietinių 
švenčių, jubiliejų tradicija, nustumiamos, užmirštamos tikrosios aka- 
deminės tradicijos ir bendruomenei tikrai reikšmingos sukaktys. 
1954 m. nebuvo leista paminėti Almae Matris įkūrimo 375-ųjų metinių, 
motyvuojant, kad Universitetą ikūrė jėzuitai. Po penkerių metų pirmą 
kartą per sovietmetį ryškiau, pagal epochos tradicijas paminėtas 
Vilniaus universiteto įsteigimo jubiliejus — 380-osios metinės. Sudė- 
tingomis stagnacijos sąlygomis Vilniaus Darbo raudonosios vėliavos 
ordino (nuo 1971 m.) valstybinis Vinco Kapsuko universitetas sulaukė 
savo įkūrimo 400-ųjų metinių. Šventės rengėjams teko įveikti nenorą 
pripažinti, kad Vilniaus universitetas gali būti senesnis už Maskvos 
universitetą, gauti lėšų, leidimą kviesti svečių iš užsienio. Ištverta 
smulkmeniška ideologinė priežiūra, surengtos mokslinės konferen- 
cijos, išplėsta įžymiųjų profesorių Atminimo galerija. Pirmą kartą per 
pokario metus restauruotas ir sutvarkytas senasis Universiteto ansam- 
blis (už šio unikalaus architektūros paminklo išsaugojimą 1985 m. 

(Vilniaus universiteto Didžiojo kiemo 
vaizdas minint Universiteto 400 metų 
jubiliejų 1979 09 20 ) 

Inauguracija — iškilmingo Vilniaus 
universiteto 400 metų jubiliejaus pradžia 
Didžiajame kieme. Restauruotoje Šv. Jonų 
bažnyčioje atidarytas Mokslo muziejus, 
Atminimo galerijoje atidengtos 
paminklinės lentos Universitetui 
nusipelnusiems žmonėms. Ideologiniai 
motyvai neleido įamžinti visų Vilniaus 
universitetui iv Lietuvos kultūrai 
nusipelniusių žmonių. 


XX AMŽIUJE 


NIVERSITETAS 

Universitetui — antrajam pasaulyje įteiktas Europos aukso medalis). 
Pagal sovietinius ritualus valdžia Universitetą apdovanojo dar vienu 
— Tautų draugystės ordinu, apie pusšimtį darbuotojų - SSRS ordinais 
ir medaliais. Nepakartojamas dvasinis pakilimas, patirtas švenčiant 
didijį jubiliejų, parodė, kad Lietuvos visuomenė Universitetą laiko savo 
svarbiausia kultūros ir mokslo įstaiga, prestižo ir vilties įsikūnijimu. 
Jubiliejus didino tautos savimonę, suteikė stiprų impulsą jaunimui, 
konsolidavo Universiteto kolektyvą, buvo didelė moralinė atspara, 
kuri įkvėpė akademinę bendruomenę dar ištisą dešimtmetį dirbti savo 
tautos labui, artinti ATGIMIMĄ. Kai 1988 m. vasarą gaivalingas 
Sąjūdžio permainų vėjas nušlavė sovietiniais dešimtmečiais formuotą 
luoba, kartu su tauta buvo Universiteto žmonės. Nepaisydami Mas- 
kvos valdininkų grubaus spaudimo, pirmieji Sovietų Sąjungoje atsi- 
sakė dėstyti ideologines disciplinas, įvedė pasaulyje pripažintas aka- 
demines disciplinas. Šiuos pokyčius inicijavęs prof. Rolandas Pavi- 
lionis pakviečiamas dirbti prorektoriumi, 1990 m. pabaigoje išrenka- 
mas aštuoniasdešimt pirmuoju Almae Matris rektoriumi. O prieš tai 
— 1990 m. pavasarį — iš Universiteto pavadinimo dingsta sovietiniai 
ordinai, bolševikinio veikėjo Vinco Kapsuko vardas. Po beveik ketu- 
riasdešimties metų vėl aidi trumpas, bet garbingas — VILNIAUS 
UNIVERSITETAS. 

6. REKTORIAUS ŽODIS: DEŠIMTMEČIO KRONIKA 


ešimt metų 420 metų Universiteto istorijoje - palyginti 
labai mažas laiko tarpsnis. Tačiau, matuojamas visos 
Universiteto bendruomenės darbais, pokyčių kokybe, 
jų turiniu, jis gali prilygti šimtmečiui. Dvasinio išsi- 
laisvinimo procesas Universitete niekada nenutrūko, 
o apie jo būtinumą viešai pareikšta 1988 m. spalio 14 d., dar to meto 
komunistinėje spaudoje iškėlus mintį atsisakyti Universitete dėstyti 
ideologinius pseudomokslus. 
Įveikus pasipriešinimą pačiame Universitete, jo ideologinių katedrų ir 
partinio komiteto, Lietuvos ideologinės valdžios ir ypač Maskvos 
ideologijos štabų, kuriems priklausė prižiūrėti valstybinės ideologijos 
būklę visose Sovietų Sąjungos aukštosiose mokyklose, Vilniaus uni- 
versitetas pirmasis iš visų SSRS ir „socialistinio lagerio“ universitetų 
atsisako visiems privalomų „mokslingiausių mokslų“ — mokslinio 
komunizmo, mokslinio ateizmo, TSKP istorijos, marksistinės etikos ir 
estetikos - ir pasiūlo modernų politikos mokslą - politikos istorijos ir 
teorijos, politologijos studijas. 1988 m. rudenį padaromas pirmas 
radikalus žingsnis išlaisvinant Universitetą nuo valstybinės ideologijos, 
studentus ir profesūrą - nuo jų mąstymą kausčiusių ideologinių dogmų. 
1989 m. rugsėjo 1 d., daugiau kaip po 200 metų pertraukos, atkuriamas 
seniausias Universiteto fakultetas — Filosofijos fakultetas, pasiūlęs 
klausytojams filosofijos, sociologijos ir psichologijos programas, fun- 
damentinius ir taikomuosius tyrimus. Neortodoksiškai mąstę naujo- 
sios kartos Universiteto filosofai originaliais darbais, grindžiamais 
modernios Vakarų filosofijos studijomis, deda pamatus šiuolaikinės 
mokslo filosofijos, kalbos filosofijos, fenomenologijos, semiotikos 
tyrimams Lietuvoje, gausiais XX a. Vakarų filosofijos vertimais, pla- 
čiausiai visuomenei skirta publicistika formuoja kartu su kitais huma- 
nitarais naują dvasinį klimatą Universitete, Lietuvos inteligentų, in- 
telektualų terpėje, suvaidinusi pagrindinį vaidmenį Lietuvos 
politiniame ir dvasiniame išsilaisvinime. 

bažnyčioje 1993 m. rugsėjo 5 d. 

1990 m. birželio 12 d., praėjus trims mėnesiams po Lietuvos Nepri- 
klausomybės atkūrimo aukščiausioji šalies institucija — Lietuvos 
Respublikos Aukščiausioji Taryba patvirtina Vilniaus universiteto 
Statutą — vieną pirmųjų Lietuvos Respublikos įstatymų, pripažinusių 
Universiteto autonomiją, 1579 metais suteiktą karaliaus Stepono 
Batoro ir patvirtintą Popiežiaus Grigaliaus XIII. 1992 m. lapkričio 6 d. 
šią išskirtinę Universiteto savivaldos teisę patvirtina Lietuvos 
Respublikos Konstitucija. Naujasis Universiteto statutas, išlaikęs laiko 
išbandymus ir besikeičiančių valdžių mėginimus jį keisti ir apriboti, 
galioja jau dešimtį metų. Tiek pat metų tęsiasi Universiteto pastangos 
per autonomiją atsiskleisti ir tobulėti, geriausiu būdu tarnauti 
visuomenei. Susigrąžinęs autonomiją, Universitetas susigrąžina ir savo 
tikrąjį, paprastą, bet orų Vilniaus universiteto vardą, nereikalaujantį 
komentarų — universiteto pavadinimas Lietuvoje natūraliai siejamas 
visų pirma su Vilniaus universitetu. 


1990 m. gruodžio 26 d. įvyksta pirmieji po sovietinės okupacijos 
aštuoniasdešimt pirmojo Universiteto istorijoje rektoriaus rinkimai. 
Mokslo prorektoriumi išrenkamas biochemikas profesorius aka- 
demikas Benediktas Juodka, vėliau išrinktas ir Lietuvos mokslų aka- 
demijos prezidentu; studijų prorektoriumi — teisininkas docentas 
Zenonas Namavičius, kuris 1995 m. paskiriamas LR ambasadoriumi 
Vokietijoje; ji pakeičia fizikas docentas Saulius Vengris. Užsibrėžiamas 
tikslas suburti Universiteto bendruomenę įgyvendinti labai ambicingą 
programą: atkurti senąjį Universitetą kaip autentišką Europos kultūros 
ir mokslo židinį, ištikimą amžių tradicijoms ir grįžtantį į senųjų 
garbingųjų Europos universitetų šeimą, bet kartu šiuolaikišką mokslo 
irstudijų instituciją, saugančią savo kultūros ir tautos tapatumą, atvirą 
visam pasauliui, ugdančią ne tik įvairiausių mokslo, kultūros, politikos, 
ūkio ir jų valdymo sričių profesionalus, bet ir asmenybes, įgyjančias 
tikrąjį universitetinį akiratį, gebančias ne tik kaupti ir taikyti žinias, bet 
irjas kurti, spręsti netrivialias teorijos ir gyvenimo praktikos problemas, 
kritiškai mąstyti ir toleruoti kritinį požiūrį. 

Tokiai programai įgyvendinti reikėjo ne vien materialaus Universiteto 
atsinaujinimo — naujų fakultetų ir katedrų, naujų juos jungiančių 

institutų ir centrų, nusistovėjusių struktūrų pertvarkos, naujų 
technologijų ir įrengimų, modernių tyrimų ir studijų įrankių, naujos 
studijų literatūros. 

Reikėjo, kad Universiteto bendruomenė suvoktų, įsitikintų tokio 
atsinaujinimo, kartais radikaliai naujų, netradicinių, nestandartinių 
sprendimų, ne tik „viršuje“, bet ir „apačioje“ inicijuojamų projektų, idėjų, 
programų svarba. Reikėjo decentralizuoti, demokratizuoti Universiteto 
valdymą, visų pirma katedrų, fakultetų — išryškinti jų sprendimų ir 
veiklos kokybės svarbą visam Universitetui, nustatyti nauja, efektyvią 
visų Universiteto darinių ir padalinių sąveiką — ir baigti tarptautinių 
Universiteto ryšių, tarptautinės veiklos valdymo decentralizavimu, kartu 
juos plėtoti ir stiprinti. Reikėjo, kad būtų ugdoma Universiteto ben- 
druomenė - studentų ir dėstytojų, mokslininkų ir profesorių nuolatinių 
diskusijų, požiūrių įvairovės, jų dialogo ir derinimo kultūra. Pagaliau 
reikėjo, kad visa Universiteto bendruomenė suvoktų ir priimtų nuostatą, 
jog Universitetas, akademinė laisvė yra toji terpė, kurioje galima ir 
privalu ugdyti laisvus piliečius, sąmoningai suvokiančius laisvės 
galimybes ir atsakomybę skleisti šviesą visuomenėje, nesitaikstyti su 
absurdu, kvailumu ar primityvumu, kad iriš kur, iš kokių aukštų valdžios 
ar politikos kėdžių jis kiltų, turėti savo nuomonę ir formuoti visuomenės 
nuomonę principiniais jos pačios, valstybės raidos klausimais, netapti 
aklais valdžios ir politikų tarnais, jų valios vykdytojais. Už viską 
aukščiau kelti išsilavinusių asmenybių, geriausio išsilavinimo siekian- 
čios tautos ir valstybės idealą — asmenybės, visuomenės, valstybės 
gyvenimo kokybės, jų dvasiškai ir materialiai užtikrinto, saugaus 
gyvenimo pamatą. Reikėjo dėti pagrindus sąmoningo, vadinasi, išsila- 
vinusio Lietuvos piliečio - Europos piliečio savimonei. 

1991 m. rugsėjo 18 d. Italijoje, seniausiame Europos Bolonijos uni- 
versitete Vilniaus universiteto vardu pasirašoma Didžioji Europos 
Universitetų Chartija - pagrindinė tikrųjų Europos universitetų laisvių, 
teisių ir atsakomybės deklaracija. Saugoti Universiteto autonomiją, 
per ją siekti efektyviausios Universiteto veiklos nuo tada tampa svar- 
biausiu Universiteto teisiniu įsipareigojimu tarptautinei universitetų 
bendruomenei - kuriamos naujos Europos intelektualiam pamatui. 

Ir šie įsipareigojimai, ir kiti konkretūs Universiteto reformos žingsniai 
buvo daromi anaiptol ne palankioje aplinkoje: dar labai gyva atmintyje 
buvo 1991 m. sausio 13-oji, ekonominė ir politinė šalies izoliacija, ūkio 
suirutė, nesudariusi palankių sąlygų Universitetui atsinaujinti ir jo raidai, 
atvirkščiai, ją stabdžiusi ir net kėlusi pavojų. Toks, pavyzdžiui, buvo 
naujųjų valdžios politikų sumanymas pasitelkus policiją iškraustyti tik 
atkurtą Filosofijos fakultetą iš jam skirtų patalpų, nors būtent aukštųjų 
mokyklų studentai buvo tarp pirmųjų, pakviestų saugoti ir ginti 
strateginių objektų dramatiškomis 1991 m. sausio dienomis. 

Ir vis dėlto Universitetas atgimsta ne tik savo mokslais ir studijomis, 
bet ir dvasia, atvirumu pasauliui, jo kultūros vertybėms. 1991 m. spalio 
11 d. Universiteto rektoriaus ir Vilniaus vyskupo Juozo Tunaičio sutar- 
tis, kuria pripažįstamas Šv. Jonų bažnyčios priklausomumas Univer- 
sitetui, tampa tikrosios Universiteto dvasios atkūrimo simboliu, žino- 
jimo ir tikėjimo vienovės, Universiteto senųjų šaknų išpažinimo aktu. 
Šv. Jonų bažnyčia vėl tampa Universiteto studentų ir dėstytojų dvasios 
namais, ypatingų Universiteto iškilmių vieta, kurioje teikiami diplo- 
mai Universiteto garbės daktarams ir absolventams. Čia 1993 m. 
rugsėjo 5 d. Apaštališkosios kelionės į Lietuvą metu su Universiteto 
bendruomene, studentais ir profesoriais, su Vilniaus mokslo ir kultū- 
ros visuomene susitiko popiežius Jonas Paulius II. Universiteto baž- 
nyčia priglaudžia iškiliausius klasikinės muzikos koncertus, čia nuo 
1993 m. visiems Vilniaus studentams ir akademikams kartu su Lietuvos 
muzikos rėmimo fondu rengiama speciali klasikinės muzikos, jos 
pristatymo programa „Alma Mater Musicalis“. 

Universiteto studentai susiburia į savo Atstovybę atstovauti visai stu- 
dentų bendruomenei, ginti studentų akademines ir pilietines teises, 
bendradarbiauti su kitų Lietuvos ir užsienio šalių aukštųjų mokyklų 
studentų organizacijomis. Susikuria studentų politologų, ekonomistų, 
teisininkų, istorikų, psichologų, medikų ir kt. klubai, korporacijos, 
draugijos, asociacijos. 

Dariki tarptautinio atkurtosios nepriklausomos Lietuvos pripažinimo 
ir diplomatinių santykių su Vakarais įtvirtinimo Universiteto profe- 

sorių iniciatyva ar parama atkuriamos arba įkuriamos Lietuvos ryšių 
su Prancūzija, Vokietija, JAV, Švedija, Danija, Šveicarija, Italija ir 
kitomis šalimis draugijos, asociacijos. 

Tuo sunkiu metu didelės dvasinės ir materialios paramos sulaukėme 
iš Šiaurės šalių universitetų. Atsiliepdami į ją ir į naujus plačius Uni- 
versiteto interesus, pirmieji iš Rytų Baltijos universitetų įkūrėme 
Skandinavistikos katedrą (vadovė doc. Erika Sausverdė), kuriai talki- 
na Švedijos, Danijos, Norvegijos, kitų Šiaurės kraštų profesūra. Katedra 
netrukus tampa viena iš populiariausių, ją remia Šiaurės šalių vyriau- 
sybės; už veiklą ugdant Šiaurės kraštų kalbų ir kultūros žinovus, plečiant 
abišalius ryšius, katedra pelno Švedijos Karaliaus Karlo Gustavo II 
premiją, sukaupia naujausią literatūrą ir modernią studijų įrangą. 
Universitetas stiprina arba inicijuoja lituanistikos, baltistikos studijas 
ir tyrimus pasaulio universitetuose - Prancūzijoje, Italijoje, JAV, Euro- 
pos Šiaurės kraštuose, Didžiojoje Britanijoje, Japonijoje. Įkuriama 
Praktinė lietuvių kalbos katedra (vadovė prof. Evalda Jakaitienė), 
mokanti lietuvių kalbos, supažindinanti su Lietuvos istorija ir kultūra 
vis didėjantį atvykstančių į Universitetą, į Lietuvą studentų, profesorių, 
įvairių sričių specialistų srautą iš Europos, Azijos, Amerikos, 
Australijos. 

1989 m. įkūręs Lietuvos-Prancūzijos ryšių asociaciją, Universitetas 
pasirašo pirmąją nepriklausomą, Maskvos neaprobuotą bendra- 
darbiavimo sutartį su Paryžiaus Rytų kalbų ir civilizacijų institutu, 
kur atsiranda nuolatinė lituanistikos programa. Savo ruožtu Lietuvoje 
imama sistemingai rūpintis prancūzų kalbos ir kultūros ryšių su 
Prancūzija plėtra: įkuriami Asociacijos skyriai Lietuvos miestuose ir 
miesteliuose, išsiplečia tinklas mokyklų, kuriose pagrindinė užsienio 
kalba - prancūzų kalba. Šitaip tvirtinama universali Universiteto 
dvasinė orientacija - anglosaksų kultūra ir anglų kalba, reprezentuota 
Universitete plačiausiais tyrimais ir studijomis, negali turėti mono- 
polio kitų Europos ir pasaulio kalbų bei kultūrų atžvilgiu. 

Jau pirmaisiais naujosios veiklos metais, kai norint nesužlugdyti aukš- 
tojo mokslo reikėjo suteikti ypač svarbią jo plėtrai materialią paramą, 

Universitetas patiria visus šalies ūkio tvarkymo padarinius: pavėluotai, 
konvulsiškai dalijamą menką biudžetą, skurdžius profesorių, docentų, 
asistentų, visų darbuotojų atlyginimus, nepalyginamus su politikų, 
valdžios žmonių atlygiais, nuolatinį tų skurdžių išmokų vėlavimą, 
atlyginimų, pensijų, stipendijų perskaičiavimus, tiekimo sutrikimus, 
fantastiškai išaugusias infrastruktūros išlaikymo kainas, viena kitą 
keičiančias vyriausybes, nespėjančias įsigilinti į Universiteto reikalus, 
pamirštančias savo įsipareigojimus ir pažadus, jų netesiančias, 
savivaliaujančius valdžios pareigūnus, primetančius Universitetui 
nekompetentingus sprendimus, nepaisančius Universiteto autonomi- 
jos. Dėl skurdaus biudžeto nuolat kilo grėsmė šimtams mokslininkų, 
netekusių tradicinių savo užsakovų ir nebereikalingų naujiems Lietu- 
vos ūkio, kultūros, mokslo tvarkytojams. Universitetas patyrė visą bū- 
dingą tam laikotarpiui — beje, ir vėliau atsikartojusį — populizmą, 
biurokratinių tikrinimų, revizijų antplūdį. 

1991 m. atkuriamos jau daugiau kaip prieš 400 metų Universitete 
žinomos bakalauro, magistrantūros, doktorantūros studijos, nusa- 
kančios naujas akademinės laisvės ir studijų kokybės galimybes, ga- 
rantuojančias tikrąjį universitetinį išsilavinimą. 

1991 m. buvę trys ekonomikos fakultetai - Pramonės, Prekybos bei 
Finansų ir apskaitos - pertvarkomi į vieną Ekonomikos fakultetą (de- 
kanas prof. Stanislovas Martišius), keičiantį studijų programas ir 
tyrimų kryptis besiklostančios rinkos ekonomikos reikmėms tenkinti. 
Dar prieš tai, 1989 m. fakultete atsiranda Tarptautinio verslo mokykla 
(direktorius doc. Jonas Kunčina) - pirmoji Lietuvoje ir ilgainiui pasie- 
kusi tarptautinio pripažinimo, šiandien — viena populiariausių, ren- 
gianti šiuolaikinio verslo žinovus ir vadybininkus. 

1991 m. įkuriamas Komunikacijos fakultetas (dekanas doc. Renaldas 
Gudauskas), rengiantis naujos kokybės informacinės technologijos 
specialistus, kurių labai trūksta audringai besikuriančiam Lietuvoje 
moderniųjų informacinių sistemų tinklui. Fakultete atskiru vienetu 
tampa Žurnalistikos institutas (vedėjas doc. Laimonas Tapinas), vėliau 
kartu su Atviros Lietuvos fondu inicijuojantis Žumalistikos centrą, 

teikianti akademines paslaugas plačiausiai šalies žurnalistų audi- 
torijai, formuojantis drauge su Žurnalistikos institutu naująją laisvai 
ir šiuolaikiškai dirbančių žurnalistų kartą, įvaldančią šiuolaikines 
informacijos skleidimo technologijas, kartu su kolegomis iš Vakarų 
padedančią kurti atvirą piliečių visuomenę. 


Atkūrus Lietuvos Respubliką, prireikė diplomatų, profesionalių, mo- 
derniai parengtų politologų, politikos specialistų: jų iki tol nerengė nė 
viena Lietuvos aukštoji mokykla. 1992 m. rugsėjo 1 d. bendradarbiau- 
jant su Vakarų universitetais parengus pirmuosius politologijos, tarp- 
tautinių santykių dėstytojus, atidaromas Tarptautinių santykių ir 
politikos mokslų institutas (direktorius doc. Egidijus Kūris) - šiandien 
vienas ryškiausių, pelnęs tarptautinį pripažinimą, atliekantis plačius 
mokslo tyrimus, atnaujinęs Lietuvos užsienio tarnybas, Užsienio reikalų 
ir kitas ministerijas, talkinąs specialistų ugdymui kaimyninėse šalyse. 
Nuo 1992 m. vienas po kito įkuriami nauji tarpfakultetiniai studijų ir 
tyrimų centrai, atliepiantys bendros universitetinės kultūros ir jos pertei- 
kimo visuomenei, visuomenės lavinimo poreikį. Tarp jų padėję pag- 
rindus naujai visuomenės savimonei: Moterų studijų ir tyrimų centras 
(vadovė doc. Marija Aušrinė Pavilionienė) — pirmasis tokio pobūdžio 
universitetinis centras Rytų Baltijos šalyse, Religijos studijų ir tyrimų 
centras (vadovė doc. Eglė Laumenskaitė), Algirdo Juliaus Greimo se- 
miotikos centras (vadovas doc. Saulius Žukas), Orientalistikos centras 

(vadovas doc. Vytis Vidūnas), apimantis Rytų kalbas ir civilizacijų 
studijas, Judaikos studijų centras (vadovas prof. Mejeris Šubas), 
įsteigtas 1993 m. ir besirūpinantis žydų istorijos, kultūros, filosofijos, 
hebrajų ir idiš kalbų studijomis, koordinuojantis Lietuvos žydų 
holokausto tyrinėjimus. 1995 m. įkuriamas Aplinkos studijų centras 
(vadovas doc. Stanislovas Sinkevičius), tiriantis žmogaus ir aplinkos 
veiksnių sąveiką, dalyvaujantis tarptautiniuose aplinkos tyrimų pro- 
jektuose. 

1992 m. integravus Universiteto fizikų, chemikų, medikų ir matema- 
tikų taikomuosius tyrimus, sukuriamas Medžiagotyros ir taikomųjų 
tyrimų institutas (direktorius prof. Juozas Vaitkus), šiandien savo 
moksline produkcija konkuruojantis su vis dar atskirai egzistuo- 
jančiais „buvusiais“ Mokslų akademijos institutais. 

Gaunama iš partnerių Europoje materiali ir akademinė parama labai 
sunkiomis atsikūrimo sąlygomis padeda išsaugoti Universitetą kaip 
pagrindinę Lietuvos mokslo ir studijų instituciją (šitaip, nutrūkus 
ryšiams su užsakovais iš Sovietų Sąjungos, Oslo universitetas ištiesia 
pagalbos ranką Universiteto fizikams), leidžia vis plačiau įsitraukti į 
tarptautinius akademinius, mokslo mainus, pradėti vis aktyviau daly- 
vauti Europos Sąjungos finansuojamose mokslo ir studijų programose 
TEMPUS, COST, COMNET ir kt. 


Nuo 1992 m. Vakarų universitetuose kasmet studijuoja ir dirba per 
500 Universiteto studentų ir profesorių, docentų, mokslo darbuotojų, 
doktorantų. Daugėja atvykstančių į Universitetą užsienio studentų, 
mokslininkų ir dėstytojų. 

Universitetas priimamas į svarbiausias tarptautines universitetų orga- 
nizacijas - 1992 m. į Baltijos šalių rektorių konferenciją, vienijančią 
per 60 Vakarų ir Rytų universitetų, Europos rektorių konferenciją, 
apimančią per 500 Europos universitetų, 1997 m. —į Pasaulinę rektorių 
asociaciją, suburiančią visų penkių pasaulio žemynų universitetus. 
Vilniaus universitetas įsitraukia į tarptautinę universitetų veiklos 
politiką ir strategiją, neša į Lietuvą jos idėjas, projektus ir programas 
ir, būdamas vykdomųjų šių konferencijų institucijų narys, daro įtaką 
bendrai Lietuvos universitetinei politikai, gelbsti ją nuo uždarumo ir 

provincialumo, inicijavęs Lietuvos rektorių konferencijos - pagrindi- 
nės Lietuvos aukštųjų mokyklų savivaldos institucijos - įkūrimą, ryž- 
tingai tvirtina Lietuvos universitetų savivaldą, jų autonomiją, būtiną 
jų raidai nepriklausomumą nuo politinės valdžios. 

Nors bendras socialinis, ekonominis, politinis fonas per visus devy- 
nerius nepriklausomos valstybės atkūrimo metus, ypač valdžių kaitos 
metais, nebuvo palankus Universiteto sklaidai ir visam vidiniam 
reformų procesui, tačiau šios gana šiurkščios sąlygos savaip grūdino 
Universitetą, skatino ieškoti naujų atsparumo šaltinių, ryžtingai tęsti 
pradėtas reformas. Išsaugotą ir tvirtinamą Universiteto stabilumą rodė 
ta aplinkybė, kad per visus devynerius metus ir reformų pradžioje 
nebūta jokio didesnio geriausių Universiteto „protų nutekėjimo“ į 
Vakarus. Neišvengta tam tikro vidaus „nutekėjimo“, ypač teisės, 
ekonomikos, apskritai socialinių, politinių mokslų srityje, ir šitaip 
atnaujintos ir praturtintos daugelis Lietuvos valdžios institucijų, tarp 
jų Seimas ir vyriausybės, ministerijų, užsienio tarnybos ir privačios 
struktūros. Šis ir sveikas, ir neišvengiamas procesas aiškinamas ir 
materialiomis priežastimis, mažais Universiteto dėstytojų ir moksli- 
ninkų atlyginimais. 

Sudarytos Universiteto tarybos mokslo komisijos (vadovai -— profe- 
soriai Kęstutis Jarašiūnas, Henrikas Vaitkevičius, Artūras Žukauskas); 
studijų (vadovas prof. Liudvikas Kimtys), ūkio ir finansų (vadovas 
prof. Leonas Simanauskas) komisijos padėjo formuoti ir koreguoti 
Universiteto mokslo, studijų, ūkio raidą, o tarpfakultetiniai studijų 
komitetai leido atnaujinti senąsias ir sudaryti naujas gyvenimo ir 
mokslo poreikius atitinkančias studijų programas socialinių, politinių, 
humanitarinių, gamtos ir medicinos, komunikacijos, matematikos ir 
informatikos mokslų bei jų sandūrų srityse. 


1993 m. pradėtos kurti modernios užsienio kalbų mokymo labora- 
torijos, specializuotos kompiuterinės laboratorijos, atnaujinti Cen- 
trinės bibliotekos ir fakultetų bibliotekų fondai, papildyti naujausia 
Vakarų mokslo ir metodine literatūra, gauta iš įvairių šaltinių, taip 
pat padedant užsienio valstybių, ypač Prancūzijos, Vokietijos, Šiaurės 
šalių ambasadoms Lietuvoje. Pradėta senosios Bibliotekos fondų 

kompiuterizacija. Naujausia televizijos technologija pradėtos priimti 
penkių palydovų perduodamos mokomosios Vakarų universitetų 
programos, tarp jų — Baltijos universitetų programa, skirta Baltijos 
jūros ekologijai, jos šalių kalboms, kultūrai; su palydovinio ryšio 
pagalba pradedami rengti bendri seminarai ir konferencijos. 

1993 m. penkios Vakarų ir Šiaurės Europos vyriausybės, remiamos 
Europos Sąjungos, įkuria Eurofakultetą, jungiantį tris pagrindinius 
Rytų Baltijos universitetus Vilniuje, Tartu ir Rygoje. Šis tarptautinis 
fakultetas skelbia ypač svarbų tikslą - atnaujinti ekonomikos, teisės, 
politikos mokslų programas ir studijas, jas priartinti prie Vakarų 
standartų, parengti naują šių mokslų dėstytojų, profesorių korpusą. 
Tais pačiais metais suaktyvėja ryšiai su Prancūzijos, Vokietijos, 
Olandijos, Belgijos, Šiaurės kraštų ir JAV universitetais. Užmezgami 
ryšiai su Italijos, Izraelio, Turkijos universitetais. Pasirašoma pers- 
pektyvi sutartis su Vokietijos Miunsterio universitetu, pradėjusiu remti 
Vilniaus universiteto magistrantus ir doktorantus kalbininkus, filo- 
sofus, istorikus, psichologus, baltistikos centrų abiejuose universi- 
tetuose veiklą, mokslininkų ir studentų mainus. 


1994 m. išrinkus Vilniaus universiteto rektorių Baltijos šalių univer- 
sitetų rektorių konferencijos (CBUR) prezidentu, Universitete suren- 
giama devynių Baltijos šalių 64 universitetų rektorių konferencija, 
numačiusi pagrindines ilgalaikes šių šalių universitetų bendra- 
darbiavimo ir tarpusavio paramos programas. 

Prastėjančios ekonominės finansinės Universiteto sąlygos, nevyk- 
domas ar apkarpomas biudžetas, įšaldomos ar dingstančios bankuose 
paties Universiteto uždirbtos lėšos, katastrofiškai didėjančios ener- 
getikos, komunalinių paslaugų kainos, valstybinė mokslo svarbos 
ignoravimo politika „laukinio kapitalizmo“ kūrimosi laikotarpiu buvo 
pagrindinės priežastys, dėl kurių per pirmuosius atkurtos Nepriklau- 
somybės metus studijuojančiųjų skaičius Vilniaus universitete, kaip 
ir kitose Lietuvos aukštosiose mokyklose, priešingai europinei 
tendencijai, ne didėjo, o mažėjo, ir 1993 m. nukrito iki 8 tūkstančių, 
palyginti su 15 tūkstančių 1990 m. ir 18 tūkstančių 1981 metais. 

Sunkėjant finansinei padėčiai, neįstengiant suteikti pakankamų 
akademinių paslaugų net ir sumažėjusiai studentų bendruomenei, 
įvedama ir vėliau vis tobulinama mokesčių už studijas sistema. Nuo 
šio mokesčio, laikantis LR Konstitucijos garantijų, atleidžiami tik gerai 
besimokantys. Tokiu būdu atsiradusi studentų konkurencija dėl 
geresnės kokybės studijų ir jų rezultatų, dėl platesnio, fundamentalaus 
ir kartu labiau gyvenimui pritaikyto išsilavinimo, nepaisant supran- 
tamo daugelio studentų nepasitenkinimo, teigiamai veikė studijuo- 
jančiųjų požiūrį į studijas, jų vertę, reikalavimus dėstytojams, 
profesūrai, visai studijų aplinkai. 

Kita vertus, studijų mokesčiai kur kas aštriau iškėlė ir studijų 
kreditavimo problemą. Nors per tuos metus Studentų sąjunga, jų 
Atstovybė buvo parengusi ne vieną studijų kreditavimo projektą, tačiau 
nė viena Vyriausybė nesugebėjo priimti tokio projekto, kuris tenkintų 
visų pirma pačius studentus. Ir studijų kainos, ir jų mokesčių, ir 
kreditavimo, ir mokslo rėmimo reikalai liko valstybiškai nesutvarkyti. 
1993-1996 m. Universitetas išgyveno ypatingą valdančiųjų politikų 
spaudimą. Prieštaraujant Universiteto tarybai, pažeidžiant Univer- 
siteto autonomiją privatizuojami Universiteto darbuotojų bendra- 
bučiai. Iš Universiteto atimama galimybė suteikti bent laikiną pastogę 
Universitete pasiliekantiems absolventams. 

Šioje „išpuolių prieš Universitetą“ veikloje itin pasižymėjo buvęs 
Universiteto profesorius ir partijos sekretorius Bronius Genzelis, 
vėliau - Seimo Švietimo, mokslo ir kultūros komiteto pirmininkas, 
siuntęs į Universitetą vienas kitą keičiančius kontrolierius, nuolat. 
ieškojęs Universitete kokio blogio, reikalavęs keisti Universiteto 
Statutą, riboti Universiteto autonomiją. 

1994 m. lapkričio 11 d. Universiteto studentai ir profesoriai surengia 
pirmąją protesto akciją prie LR Seimo prieš nepalankią mokslui ir 
studijoms išsaugoti tuometinės Lietuvos valdžios politiką. 

Siekiant išvengti pavojingų Lietuvos perspektyvai mokslo neįverti- 
nimo tendencijų, padėti visuomenei ir Lietuvos valdžiai geriau sup- 
rasti Universiteto vaidmenį kuriant naująją valstybę, lavinant jos 

visuomenę, labiau pajusti visuomenės, šalies poreikius ir juos atliepti, 
1994 m. įkuriamas Universiteto klubas, sutelkęs po senojo Univer- 
siteto skliautais savo lėšomis įrengtoje Universiteto kavinėje Lietuvos 
politikus, verslininkus, žurnalistus, Universiteto mokslininkus. Šis 
klubas, pradėjęs veiklą plačiai nuskambėjusia diskusija „Ar reikia 
Lietuvos valdžiai mokslo?“, ilgainiui tapo nuolatiniu atviru Universi- 
teto forumu, svarstančiu aktualiausius mokslo ir studijų, Lietuvos vi- 
suomenės, jos ūkio, kultūros, politikos, šalies raidos strategijos klau- 
simus. 

1995 m. Universitetas, prisidėdamas prie vienos iš svarbiausių šalyje 
reformų - itvirtindamas universitetinę mediciną, susiedamas medi- 
cinos mokslus, studijas ir klinikinę veiklą - tampa universitetinių gydy- 
mo centrų, ligoninių steigėju, steigėjo teisėmis perima vieną iš 
didžiausių šalyje Santariškių ligoninių kompleksą. Kitas šios reformos, 
kurią inicijuoja Medicinos fakultetas (dekanas prof. Gintautas Čes- 
nys), žingsnis padaromas po trejų metų, kai universitetinės ligoninės 
tampa Universiteto ligoninės klinikomis. 

1995 m. universitetinių centrų sąrašą papildo naujas tarpinstitucinis 
darinys, kartu su Lietuvos Respublikos užsienio reikalų ministerija įkurtas 
Europos integracijos studijų centras, padedantis Lietuvai integruotis į 
politines, ekonomines, kitas Europos struktūras. Tų pačių metų pabai- 
goje, po sudėtingų derybų su Vyriausybe ši perduoda Universitetui, jo 
Tarptautinių santykių ir politikos mokslų institutui, įsikūrusiam kelių 
šimtų metrų plote, toli nuo centro, mokomąją Kongresų rūmų dalį - apie 
5000 kv. m plotą. Deja, pasikeitus vyriausybėms, naujoji konservatorių 
Vyriausybė panaikina ankstesnį LDDP Vyriausybės sprendimą absur- 
dišku motyvu: esą studentai ir profesoriai, įsikūrę šiuose naujuose, dar 
Sovietų valdžios pradėtuose statyti rūmuose, kels pavojų Vyriausybei. 
Prasideda ilgas konfliktas su valdančiaisiais politikais. Tarptautinių 
santykių ir politikos mokslų instituto studentai prie Vyriausybės rūmų 
surengia protesto akciją. 

Nepaisant visų nepalankių aplinkybių, Universitetas privalėjo išsaugoti 
ir senas, ir besikuriančias naujas mokslo ir studijų struktūras — visus 
12 fakultetų, 2 tarpfakultetinius institutus, 97 katedras, 25 klinikas ir 

klinikinius centrus, 6 tarpfakultetinius studijų ir tyrimų centrus, 4 uni- 
versitetinius centrus, Skaičiavimo centrą, per 5 milijonus knygų turinčią 
Bibliotekairjos filialus, Botanikos sodą, dirbtuves, laboratorijas, studentų 
bendrabučius, svečių namus, visą didžiulę ūkio infrastruktūrą. 

Per visus pirmuosius penkerius metus ir vėliau visas šis ūkis privalėjo 
padėti išsaugoti mokslo ir studijų vienovę - kertinį Universiteto veiklos 
principą, labiausiai išskiriantį Vilniaus universitetą iš kitų Lietuvos 
aukštųjų mokyklų. Tai, kad Vilniaus universitete mokslas buvo ir liko 
visų studijų pagrindas, kasmet buvo įrodoma konkrečia veikla ir jos 
rezultatais, tarptautiniu Universiteto mokslininkų veiklos ir darbų 
pripažinimu. 

Vien 1995 m. net 11 Universiteto mokslinių projektų gavo Tarptautinio 
mokslo fondo paramą - tai daugiausiai fizikų, matematikų, chemikų 
darbai. Jauni Universiteto mokslininkai pelnė Europos Akademijos 
Baltijos prizus. Surengta 12 tarptautinių prestižinių konferencijų iš 
gamtos, tiksliųjų, socialinių, politinių mokslų sričių, taip pat tokiais 
klausimais; „Aukštojo mokslo finansavimas“, „Iš komunizmo į demo- 
kratija: Lenkijos ir Lietuvos patirtis“, „Lietuvos integracijos į Europos 
Sąjungą strategiją“, „Biblioteka prie naujojo amžiaus slenksčio“ ir kt. 
Išleistos 29 monografijos, 28 vadovėliai iš filologijos, matematikos, 
fizikos, istorijos, ekonomikos sričių. Paskelbti net 254 straipsniai Vakarų 
spaudoje - daugiausiai fizikų, medikų, politologų. Perskaityta apie 450 
pranešimų užsienio konferencijose. Tai — tik dalis vienų metų darbų, 
neskaitant plačių taikomojo pobūdžio darbų, dalyvavimo nacionalinėse 
ir tarptautinėse programose bei projektuose. Plati, išsami visų Uni- 
versitetų darbų apžvalga nuo 1992 metų kasmet teikiama Vilniaus 
universiteto Tarybai, jos aprobuojama ir viešai skelbiama. 


Universiteto mokslo ir studijų prestižą rodo kasmet intensyvesni 
tarptautiniai ryšiai. Vien 1995 m. Universitetas aktyviai vykdė per 40 
bendradarbiavimo sutarčių, daugiau kaip 40 įvairių daugiašalio ir 
dvišalio bendradarbiavimo projektų, iskaitant 10 TEMPUS projektų, 
kurių sąmatinė vertė — per 4 mln. ECU. Šie projektai skiriami 
tarptautinių santykių studijų plėtotei, didinti Universiteto vaidmenį 
kuriant mažas ir vidutines įmones, Aplinkos studijų centro raidai, 

modernizuoti komunikacijos specialistų rengimą, pertvarkyti mate- 
matikos studijas, modernizuoti Biblioteka, įgyvendinti Eurofakulteto 
programą, skatinti studentų fizikų humanitarų mobilumą, atnaujinti 
kai kuriuos medicinos dalykus. 

Dėstytojų ir mokslininkų mainai, 1995 m. jau pasiekę europinį lygį, 
deja, išliko neekvivalentūs studentų mainams: nors į Vakarų universi- 
tetus kasmet išvykdavo apie kelis šimtus Universiteto studentų, Va- 
karų studentų, atvykusių studijuoti į Vilniaus universitetą, buvo kelios 
dešimtys. Pasiekti, kad tokie studentai sudarytų bent 10 proc. visų 
Universiteto studentų, buvo ir lieka vienas iš aktualiausių Universiteto 
politikos orientyrų. 

Iš lėšų, sukauptų už mokslo tyrimus, jų užsakymus šalyje ir užsienyje, 
už įvairias akademines, konsultacines, informacines paslaugas, 
projektus ir darbus, už studijas, įgyta mokslui ir studijoms būtina 
moderni literatūra, medžiagų, atnaujinta kai kuri laboratorinė ir kito- 
kia įranga, Universiteto 415 metų sukakčiai minimaliai atnaujintas 
Senasis architektūrinis ansamblis, mokomosios ir bendrabučių 
patalpos. 1995 m. baigta restauruoti Senųjų rūmų Baltoji salė, turinti 
didelę istorinę, architektūrinę ir funkcinę vertę. 

1996 m. pradedamas įgyvendinti naujas Universiteto reformos etapas. 
Numatomi parengiamieji darbai, kuriais siekiama: subūrus Universite- 
to informacijos specialistus, Skaičiavimo centro, personalo, mokslo ir 
studijų tarnybas, sukurti informacinės sistemos pagrindą, leidžiantį 
susieti studijų programas, mokslininkų ir pedagogų etatus, jų darbo 
krūvį ir atlyginimus, bent apytikriai įvertinti studijų ir mokslo aptarna- 
vimo išlaidas. Tokios sistemos pagrindu taisant esamą padėtį — 
nepagrįstas finansavimo, darbo efektyvumo disproporcijas tarp fakul- 
tetų, katedrų, padalinių — jiems perduota teisė patiems disponuoti asig- 
navimais ir etatais, garantuoti jų naudojimo skaidrumą ir griežtą 
kontrolę. 

Decentralizavus disponavimą asignavimais, Universiteto biudžetą pra- 
dedama skirstyti fondais: sudaromi Mokslo, Studijų, Ūkio, Rektoriaus 
fondai. Skelbiamas siekinys Universiteto akademinių padalinių finan- 
savimą vis labiau sieti su aiškiais mokslo ir studijų kokybės paramet- 

rais: publikuojamais mokslo ir metodiniais darbais, kitais intelekto 
produktais, plėtojamais tarptautiniais ryšiais, atestuotais bakalaurais, 
magistrais, doktorantais, kiekybinių kriterijų neatsiejant nuo koky- 
binių. Vadovaujantis šiais principais, labiausiai remiami ir skatinami 
daugiau, efektyviau ir perspektyviau dirbantys — tiek mokslininkai, 
dėstytojai, tiek studentai, visi Universiteto padaliniai, visi bendruo- 
menės nariai. 

Universiteto atvirumą realiai rinkai, įvairialypiam užsakymui parodė 
1996 m. pradėta taikyti liberalesnė priėmimo į Universitetą tvarka — 
atsisakyta didžiumos stojamųjų egzaminų, skatintaidėja kurti valstybinių 
egzaminų, bendrų visiems universitetams ir visoms mokykloms sistemą, 
(tokia sistema pradėta valstybiškai taikyti 1999 m.) 

Tolydžio kintant šalies darbo rinkos struktūrai, privačiam sektoriui 
apimant vis daugiau Universitete rengiamų specialistų, Universitetas 
neišvengiamai turėjo keisti ne tik priėmimo tvarką, bet ir pačių studijų 
politiką, psichologiją ir filosofiją. Nepaisyti rinkoje susiklostančios 
paklausos buvo neracionalu ir neįmanoma: kita vertus, kaip tik vado- 
vaujantis universitetine politika, buvo svarbu nepamiršti paramos 
neįgaliesiems, socialiai diskriminuojamiems, ne mažėjančiai, o, deja, 
vis didėjančiai sunkioje padėtyje atsiduriančių studentų bendruo- 
menei. Kartu buvo privalu didinti priėmimą į Universitetą, plėsti ir 
tobulinti neakivaizdines, arba nuotolines, studijas, gelbėti visuomenę 
nuo vis didėjančios universitetinio išsilavinimo ir gyvenimo pers- 
pektyvų netenkančios visuomenės dalies. Kaip vieną iš tokios socia- 
linės terapijos formų 1996 m. Universitetas inicijuoja universitetines 
studijas įkalinimo įstaigose. 

Universiteto nusiteikimas toliau tęsti reformą, ypač tokių svarbių 
atsikuriančiai Lietuvai sričių kaip socialiniai ir politiniai mokslai, 
pagaliau davė reikšmingų rezultatų. 1996 m. Centrinės Europos uni- 
versiteto užsakymu atliktos tarptautinės socialinių ir politinių mokslų 
ekspertizės remiantis Rytų ir Centrinės Europos šalyse duomenimis. 
Vilniaus universitetas įvertintas kaip vienas iš labiausiai pažengusių, 
kai kuriais parametrais pirmaujantis Rytų ir Centrinėje Europoje. Tuos 
poslinkius paskatino ir vis sėkmingesnė Eurofakulteto (vadovas doc. 

Linas Čekanavičius), vieno iš dinamiškiausių Tarptautinių santykių 
ir politikos mokslų instituto veikla. 

1996 m. net 15 Universiteto mokslininkų tapo Nacionalinės mokslo 
premijos laureatais. Tiek kiekybiniu, tiek kokybiniu atžvilgiu, ypač 
fundamentinių tyrimų srityje, Universiteto mokslas pranoko tai, ką 
mokslo srityje darė kitos Lietuvos aukštosios mokyklos ir didžiuma 
vadinamųjų valstybinių mokslo institutų. Tą patvirtino ne tik Lietuvoje 
skelbiama statistika, bet ir išorinė ekspertizė, lyginamasis Universiteto 
vaidmuo dalyvaujant tarptautiniuose projektuose ir laimint tarp- 
tautinius grantus. 


1996 m. plečiant tarptautinius ryšius pradėta bendradarbiauti su vienu 
iš žymiausių Japonijoje privačiu Vasedos universitetu Tokijuje, pasi- 
ruošta užmegzti ryšius su Taivanio Taipėjaus universitetu. Šių sutarčių 
pagrindu išplėsta Orientalistikos centro studijų ir tyrimų programa, 
gauta vertinga įranga, studijų ir mokslo literatūra. Universitetas, 
įgyvendindamas daugiausia Europos Sąjungos kuruojamų visų sričių 
- socialinių, humanitarinių, gamtos ir medicinos, tiksliųjų mokslų, 
tarptautinės teisės ir diplomatijos TEMPUS projektų, aiškiai pirmavo 
tarp visų Baltijos regiono universitetų. 

Įgyvendindamas valdymo reformos projektą, Universitetas surengia 
ne vieną konferenciją kartu su Tarptautine ekonominio bendra- 
darbiavimo ir vystymo organizacija (OECD) ir jos Aukštojo mokslo 
vadybos programa (IMHE) bei Šiaurės šalių universitetų adminis- 
tratorių asociacija. 1996 m. baigtos dvi studentų mainų programos, 
kurias finansuoja JAV Informacijos agentūra. 

1996 m. konkretizuojami Universiteto ryšiai sau UNESCO, sudaromas 
45 tūkst. JAV dolerių vertės kontraktas istorinei Universiteto biblio- 
tekos kolekcijai perkelti į kompaktinius diskus. Apskritai iš Vakarų 
partnerių įgyvendinant įvairias programas gauta parama įranga, 
knygomis, kelionėmis, stažuotėmis, grantais, įvertinta ne vienu 
milijonu litų. 

1997 m. Universiteto taryba patvirtina strateginį Universiteto raidos pla- 
ną: žengiamas svarbus žingsnis decentralizuojant Universiteto valdymą 

irstiprinant visų jo struktūrų bei padalinių savarankiškumą. Pačiai šaliai 
neturint aiškesnės veiklos strategijos, Universiteto raidos planas buvo 
grindžiamas kuo mažesniu priklausomumu nuo ekonominės ir politinės 
konjunktūros ir kuo didesne paties Universiteto struktūrų saviraiška, 
efektyviausių būdų tarnauti visuomenei, skleisti joje žinias ir laisvą dvasią. 
ieškojimu. Skelbiamos decentralizavimo programos strateginis tikslas — 
kuo efektyviau panaudoti biudžetinius ir nebiudžetinius, taip pat visus 
Universiteto intelektinius, materialius ir žmonių išteklius, demokratizuoti 
visais Universiteto lygmenimis priimamus sprendimus, sudaryti kuo 
palankesnes visų Universiteto grandžių ir struktūrų inovacijos ir kūrybos 
salygas. Universiteto decentralizavimas suprastas kaip jo gyvybinių galių 
visuose padaliniuose, jų saviveiksmiškumo, ūkiškumo ir atsakomybės 
už daromus sprendimus ir veiklą sužadinimas, tikros autonomijos, 
šeimininko jausmo prikėlimas. 

Ketindamas ir toliau būti lyderiu tarp kitų Lietuvos aukštųjų mokyklų 
ir mokslo institucijų plačiame fundamentinių ir taikomųjų mokslų 
lauke, Vilniaus universitetas kartu deklaravo kitus du esminius tikslus. 
Pirma: išlikti intelektualiu visuomenės nuomonės kūrėju ir reiškėjų; 


irdamas per daugelį šimtmečių puoselėta kitų kultūrų, politikų 


ir konfesinių požiūrių tolerancija, plėtoti minties ir diskusijų laisvę. 
Antra: atlikti svarbesnį vaidmenį ne tik kuriant tyrimų ir studijų 
Lietuvoje strategiją, bet ir visą šalies socialinę, politinę ir kultūros 
perspektyvą, kritiškai ir konstruktyviai vertinti Lietuvos visuomenės, 
Lietuvos raidos kelius ir tendencijas bendrame Europos raidos kon- 
tekste, ugdyti ištikimybę Europos kultūrai, istorijai, humanizmo ver- 
tybėms ir dvasiai. 


Mokslo srityje Raidos planas numatė prioritetines orientacijas į tarp- 
tautinį pripažinimą pelniusius Universiteto fizikos, matematikos, bio- 
logijos, medicinos, kalbotyros, baltistikos ir lituanistikos, istorijos, 
teisės, filosofijos, komunikacijos ir informatikos mokslų tyrimus ir 
jų taikymą. Prioritetiniams priskirti ir tyrimai, strategiškai svarbūs 
regionų plėtrai, šalies ūkio ir kultūros raidai, teisinei ir socialinei sis- 
temoms tobulinti, Lietuvos integravimuisi į Europos ūkio, teisės, infor- 
macinių technologijų sistemas, taip pat tarpdalykiniai aplinkosaugos, 

jungiančios gamtos, teisės, ekonomikos, informatikos, etnologijos, 
sociologijos, politologijos inašus, religijotyros, semiotikos, lyčių stu- 
dijų projektai. Europos ir pasaulio, Rytų ir Vakarų kultūrų, kalbų ir 
literatūrų, meno, intelektualios, filosofinės minties, civilizacijų raidos 
tyrimai skelbiami principiniais Vilniaus universiteto — pagrindinio 
Lietuvos humanitarinio centro — mokslo universiteto bruožais. Skel- 
biamas siekinys, kad Vilniaus universitete 60-70 proc. mokslo turėtų 
„Maitinti“ 40-30 proc. studijų. Studijų tikslas — perteikti ne tik žinias 
ir įgūdžius, bet ir Universiteto kultūrą, mokėjimą veikti ir mokėjimą 
būti, spręsti problemas, nuolat atsinaujinti, priimti ir toleruoti pasaulio 
įvairovę, puoselėti demokratijos, atviros piliečių visuomenės vertybes, 
socialinį teisingumą ir solidarumą, nacionalinę kultūrą, kaip 
neįkainojamą Europos kultūros dalį, ugdyti ne tik Lietuvos patriotų, 
bet ir Europos piliečių savimonę. 

Iškeliamas uždavinys plėtoti akademinę laisvę, įveikti katedrų ir 
fakultetų uždarumą, „protekcionizmą“, šalinti juos skiriančius 
barjerus, plačiau atverti „studijų rinką“, skatinančią studijuo- 
jančiuosius siekti geriausio išsilavinimo, o dėstytojus, profesorius, 
katedras ir fakultetus - kuo glaudžiau bendradarbiauti, labiau pajusti 
tarpusavio priklausomumą ir atsakomybę: bendroje Universiteto 
studijų krypčių panoramoje išsaugoti klasikinio Universiteto prigimtį 
atspindinčią gamtos, socialinių, politinių ir humanitarinių mokslų 

pusiausvyrą ir harmoniją. Siekiant geriausios studijų kokybės, 
išreikštas tarptautinio studijų kokybės vertinimo poreikis ir būtinumas 
plėsti Vilniaus universiteto ir kitų Europos bei pasaulio universitetų 
studentų mainus. Užsienio studentai skatinami pradėti arba tęsti 
studijas lietuvių ir kitomis moderniomis Vakarų kalbomis, o Vilniaus 
universiteto absolventai - mokėti bent dvi pagrindines užsienio kalbas. 
Universitetas įsipareigoja puoselėti naujų, bendrų Europos Sąjungos 
šalims ir jų remiamų studijų programų plėtotę, tarp jų ypač - Europos 
studijų programą. 

Raidos plane Universitetas sėkmingos plėtros sąlygomis numatė, kad 
2000 m. Universiteto studentų padaugėtų iki 18-20 tūkstančių, ir tokiu 
būdu kartu su kitomis Lietuvos aukštosiomis mokyklomis šalis bent 
intelektualiai būtų parengta integravimuisi į modernią Europos 
bendruomenę. Tarp kitų strateginių Universiteto raidos tikslų 
išskirtinė svarba teikiama sukurti naująją Universiteto biblioteką, 
atitinkančią šiuolaikinius informacinės technologijos standartus, ją 
pastatyti. Biblioteka projektuojama kartu kaip tarptautinių akade- 
minių konferencijų centras su visa būtina infrastruktūra. 


Sunkumai, patirti įgyvendinant ne tik šį, bet ir kitus didžiausius Uni- 
versiteto projektus, paskatino iškelti Universiteto globėjų tarybos idėją. 
Šios patariamosios, bet labai svarbios Tarybos pagrindinis vaidmuo — 
skatinti strateginę Universiteto plėtrą, padėti rasti papildomų Univer- 
siteto raidos materialinių ir dvasinių išteklių, didinti Universiteto 
vaidmenį, jo įtaką strateginei šalies ir visuomenės raidai, užtikrinti kuo 
veiksmingesnę Universiteto ir valstybės sąveiką, Universiteto ir jo 
socialinių partnerių interesų darną, realiai įprasminti Universiteto 
autonomijos, Universiteto ir valstybės tarpusavio atsakomybės sąvokas. 
Globėjų tarybos reikalingumą visuose fakultetuose aiškiai rodė finan- 
sinė Universiteto padėtis. 1997 m. valstybė Universitetui skyrė 58 mln. 
litų, o paties Universiteto uždirbtos lėšos jau sudarė per 13 mln. litų, 
t. y. beveik 19 proc. visų lėšų, arba beveik 23 proc. biudžeto lėšų. Tai — 
rodiklis, atskleidęs didėjantį finansinį Universiteto savarankiškumą, 
pozityvią to didėjimo tendenciją. Tuo tarpu 1997 m. Universitetas 
negavo apie 22 proc. planuotų jo veiklai užtikrinti biudžeto lėšų. 

Per septynerius metus, nusistovėjus studijų struktūrai, jų formos ir 
turinio pokyčiams, daugiau dėmesio telkta jų kokybei, taikyti naujus 
dėstymo metodus ir technologijas, studijų artimumui šiuolaikiniam 
mokslui, ugdyti savarankiškus tyrinėjimo įgūdžius, universitetinę 
kultūrą. Šiuo požiūriu, kaip ir ankstesniais metais, daugiausia laimėjo 
studentai, kurių studijų programos labiausiai atitiko šiuolaikinius 
akademinius europinius reikalavimus, taip pat dalyvaujantys 
tarptautiniuose akademiniuose mainuose, ir, žinoma, tie, kurie turėjo 
galimybę bendrauti su pajėgiausiais Universiteto dėstytojais ir moks- 
lininkais. 

1997 m., palyginti su ankstesniais metais, apginta daugiausia diserta- 
cijų - 36 daktaro ir 6 habilituoto daktaro, išleistos net 49 monografijos 
Lietuvoje ir dvi užsienyje, pateikta spaudai dar 11 monografijų, išleisti 
46 vadovėliai Lietuvoje ir vienas užsienyje, pateikta spaudai dar 20, 
surengtos 23 tarptautinės konferencijos. Aktyviausiai reiškėsi medikai, 
politologai, filosofai, ekonomistai, filologai, teisininkai, taip pat 
Komunikacijos fakulteto mokslininkai. Leidžiant šiuos darbus nemažai 
prisidėjo ir atnaujinta Universiteto leidykla, išleidusi tarp kitų darbų 10 
pavadinimų mokslo žurnalų, per 250 mokomųjų priemonių, 
konferencijų medžiagų. Mokslo darbų apžvalgą anglų kalba pradėta 
reguliariai teikti leidinyje „Scientific Report of Vilnius University“. 
1997-aisiais, pirmosios lietuviškos knygos jubiliejiniais metais, 
Universiteto biblioteka (direktorė Birutė Butkevičienė) rečiausiais 
spaudiniais prisistatė UNESCO būstinėje Paryžiuje, Berlyne, JAV 
Kongreso bibliotekoje, Prahoje, Torunėje, Tartu ir kitur. Realizuotas 
ir UNESCO šalyse pradėtas platinti senuosius istorinius rinkinius 
įamžinęs, pagal UNESCO užsakymą parengtas kompaktinis diskas 
anglų, vokiečių ir prancūzų kalbomis. Internetinis jo variantas padarė 
šiuos unikalius rinkinius prieinamus plačiausiai pasaulio bendruo- 
menei. Tais pačiais metais Biblioteka išleido unikalų darbą „Laureae 
Academicae“ — mokslinių laipsnių teikimo Vilniaus universitete nuo 
pat jo įkūrimo registracijos knygą. Surengtos daugelio žymiausių pa- 
saulio leidyklų parodos ir įsigyta geriausios mokslo bei studijų litera- 
tūros. 

Ypatinga atsakomybė pertvarkant visą Universiteto informacini ūkį, 
decentralizuojant Universiteto valdymą, bet kartu susiejant visas 
gyvybiškai svarbias Universiteto struktūras, o patį Universitetą - su 
plačiausiu pasauliu teko Universiteto skaičiavimo centrui, ilgamečiam. 
jo vadovui Algimantui Malickui, naujajam administracijos reikalų 
prorektoriui Aleksui Pikturnai ir kt. Pradėta naudoti radijo ryšio tech- 
nologija, leidusi sųjungti visuose penkiuose Universiteto miesteliuose 
išskirstytus kompiuterių tinklus į bendrąjį tinklą, apimantį ir modemų 
Centrinės bibliotekos ir jos Interneto skaityklos kompiuterių tinklus. 
Vien per 1997 m. besinaudojančių Interneto paslaugomis skaičius 
išaugo daugiau kaip dvigubai, palyginti su 1996 metais. 


1997 m. toliau intensyvėjo tarptautinė Universiteto veikla įvairiose 
Europos ir pasaulio mokslų ir studijų programose bei projektuose. 
Pagal TEMPUS programą Vilniaus universitetas vykdė 17 projektų iš 
32, kuriuose dalyvavo visos Lietuvos aukštosios mokyklos. Kai kurie 
šių projektų pateko į geriausių Europoje sąrašą: tokiu pripažintas 
Istorijos fakulteto (dekanas doc. Alfredas Bumblauskas) projektas 
„Istorijos studijų kokybės valdymo modelis“, besiremiantis Europos 
studijų kreditų perkėlimo sistema. Pradėta rengtis Universiteto 
dalyvavimui (iki tol tik Vakarų universitetams prieinamose) Europos 
Sąjungos mainų programose SOCRATES ir LEONARDO, vykdytos 
JAV tarptautinių mokslo mainų programos IREX atstovavimo 
Lietuvoje funkcijos, kaip ir ankstesniais metais aktyviai dalyvauta 

tarptautinėse Europos Sąjungos mokslinio bendradarbiavimo 
programose COPERNICUS, COMNET, PECO, INCO-COPERNICUS 
ir kt. Universiteto tarptautinių ryšių plėtotei daug nusipelnė 
Tarptautinių ryšių skyrius ir jo vadovas Algimantas Lipinaitis. 

1997 m. 12 šalių prezidentų konferencijoje Vilniųje pateikiamas projek- 
tas įkurti naują tarptautinį universitetų tinklą - konsorciumą, pavadintą 
„Stepono Batoro kolegija“, apimantį pagrindinius Centrinės ir kelis 
atraminius Rytų Europos universitetus. Kolegijos tikslas — pradėti 
visoms šalims, Kolegijos steigėjoms, rūpimus, itin aktualius tarpre- 
gioninius tyrimus ekonomikos, teisės, ekologijos, etnologijos, istorijos, 
politologijos, sociologijos, komunikacijos ir informatikos srityse. 
1998 m. Universiteto politika, nuosekliai deklaruota per visus anks- 
tesnius aštuonerius metus ir sulaukusi nemažo besikeičiančių valdžių 
pasipriešinimo, pagaliau tiek naujų valdžios pareigūnų, tiek visuome- 
nės pripažinta kaip strategiškai pamatuota, kartu racionali ir pragma- 
tiška, padėjusi išsaugoti Didžiosios Europos universitetų chartijos 
principus. Atvirai ir principingai gindamas nuostatą, kad Universiteto 
autonomija yra geriausias būdas tarnauti visuomenei, išsaugoti ir plėtoti 
universitetinį mokslą, universitetinę kultūrą, jų kokybę ir autoritetą, 
nepasiduodant politinei konjunktūrai, politikų, valdžios mėginimams 
suvaržyti Universiteto laisvę ir teises, remdamasis tiek savo, tiek 
tarptautine patirtimi, Universitetas išsaugojo ir sėkmingai plėtojo savo 
mokslų ir studijų įvairovę, Europos ir pasaulio akademinėje 
bendruomenėje pelnė universiteto, dažnai keliamo pavyzdžiu kitiems 
Centrinės ir Rytų Europos universitetams, autoritetą. 

Tvirta Universiteto pozicija mokesčių už studijas klausimu, ryžtingas 
pasipriešinimas populistiniams mėginimams panaikinti šiuos 
mokesčius studijų kokybės sąskaita, valstybiškai neišsprendus studijų 
finansavimo problemų, nepagrįstai apriboti studentų priėmimą į 
Universitetą, mažinti aukštųjų mokyklų finansavimą, priimti įstatymą, 
kuriuo aukštųjų mokyklų dėstytojai ir mokslininkai būtų paversti 
paklusniais politinei valdžiai tarnautojais, taip pat Aukštojo mokslo 
įstatymą, iš esmės panaikinantį Universiteto autonomiją, o Vilniaus 
universitetą, nepaisant nesulyginamo su kitomis aukštosiomis 

mokyklomis jo mokslo ir studijų potencialo, pedagogų ir mokslininkų 
kvalifikacijos, visos jo akademinės ir ūkio infrastruktūros, prilyginti 
vidutiniško ar net žemesnio lygio aukštajai mokyklai - pasipriešinimas 
tokiems projektams ir sumanymams davė strategiškai svarbių rezultatų. 
1998 m. prasideda rimtas dialogas su Švietimo ir mokslo ministerija, 
Vyriausybe. Vienas konkrečių žingsnių šia linkme — pradėjusi veikti 
Universiteto sukurta Globėjų taryba, į kurią pakviesti autoritetingi šalies 
politikai, visuomenės veikėjai, verslo, žiniasklaidos atstovai. 

1998 m. Universitetas steigia fondą „Mokslo šviesa“. Fondo konkretus 
tikslas - surinkti bent dalį lėšų, būtinų naujosios bibliotekos statybai 
pradėti, neatsiejamas nuo platesnės idėjos: parodyti pilietinį Uni- 
versiteto bendruomenės solidarumą kaip nacionalinio solidarumo 
pavyzdį visai Lietuvos visuomenei, kai tenka spręsti anaiptol ne tik 
materialias jos gyvenimo problemas. 


1998 m. po aštuonerių metų daug kantrybės pareikalavusių pastangų 
Universitetui grąžinamas itin svarbus 3000 kv. m pastatas, senojo ar- 
chitektūrinio ansamblio dalis, kur ketinama įkurdinti visą Filosofijos 
fakultetą, 1991 m. „ištremtą“ į miesto pakraštį, bei Religijos tyrimų ir 
studijų centrą. Šitaip pačioje Senamiesčio, Universiteto senojo ansam- 
blio širdyje siekiama suformuoti tikrą humanitarinę aplinką, apiman- 
čią literatus, kalbininkus, istorikus, menotyrininkus, archeologus, 

filosofus, sociologus, psichologus ir religijų tyrėjus, bendrųjų Uni- 
versiteto humanitarinių centrų klausytojus. Prie jų turėtų priartėti 
tarptautinių santykių ir politikos mokslų studentai ir profesoriai, įsi- 
kūrę Kongresų rūmuose. 

1998 m. įkuriamas savarankiškas Užsienio kalbų institutas (vadovė 
doc. Nijolė Bražėnienė), išskirtas iš Filologijos fakulteto ir teikiantis 
Vakarų ir Rytų moderniųjų kalbų mokymo paslaugas: kalbų, studi- 
juojamų Universitete, 1999 m. padaugėjo iki 23. Atsižvelgus į padidė- 
jusį šalyje informatikos specialistų poreikį ir Universiteto potencialą, 
Matematikos fakultetas pertvarkomas į Matematikos ir informatikos 
fakultetą (dekanas prof. Feliksas Ivanauskas). Pradedami parengia- 
mieji Stepono Batoro kolegijos kūrimo darbai. 


1998 m., sutarus su UNESCO vadovybe, jos Generaliniu direktoriumi 
Federico Mayoru, Tarptautinių santykių ir politikos mokslų institute 
steigiama tarptautinių santykių UNESCO katedra, rengiamasi įkurti 
Gamtos mokslų pažangos centrą. 


1998 m. pasiteisino studentų skaičiaus didinimo politika, nuosekliai 
įgyvendinama vadovaujantis Universiteto raidos planu. Studentų 
skaičiaus didėjimo tendencija, prasidėjusi 1995 m. ir visiškai atitin- 
kanti šalies interesus bei Universiteto intelektines ir fizines galimybes, 
rodė, kad artėjama prie užsibrėžto tikslo - 18 tūkstančių studentų. 
1998 m. iš viso priimti 4325 klausytojai (pridėjus doktorantus - 4428); 
už studijas mokėjo 30 proc. klausytojų. Paties Universiteto uždirbtos 
lėšos sudarė 22 mln. litų, arba beveik 23 proc. visų pajamų. Tai 
didžiausias prieaugis per pastaruosius ketverius metus, padidėjęs 
daugiau kaip tris kartus, palyginti su 1995 m., kai sukaupta tik 6 mln. 
litų. Kartu tai labai konkretus Universiteto ekonominės politikos 
stabilumo, jo didėjančio gebėjimo verstis, save išlaikyti sudėtingos 
ekonominės konjunktūros, vis dar griežtų biurokratinių suvaržymų, 
iškreiptos rinkos sąlygomis, įrodymas. Ir kontrargumentas Univer- 
siteto strategijos kritikams: tikroji Universiteto autonomija neats- 
kiriama nuo didesnio jo paties finansinio savarankiškumo. 

Tuo tarpu Universiteto ir kitų aukštųjų mokyklų daugkartinės apelia- 
cijos į Lietuvos Respublikos Seimą, Lietuvos Respublikos Prezidentą 
dėl vis prastėjančios valstybės paramos, nepaisant ir Prezidento, ir 
kitų politikų pareiškimų apie mokslo ir švietimo prioritetą valstybės 
politikoje, deja, nesulaukė teigiamo atsako. Universitetas ir toliau kėlė 
tuos pačius principinius reikalavimus: kad valstybės skiriami 
aukštajam mokslui asignavimai būtų ne mažesni už asignavimus 
krašto apsaugai, kad Universiteto asistento atlyginimas būtų ne 
mažesnis už šalies atlyginimų vidurkį ir atitinkamais koeficientais būtų. 
padidinti kitų pedagoginio ir mokslo personalo darbuotojų atlyginimai, 
kad Universiteto akademinės bendruomenės narių pensijos sudarytų 
ne mažiau kaip 75 proc. jų ankstesnių atlyginimų, kad šie standartai, 
rodantys valstybės požiūrį į aukštojo mokslo vertę, būtų įrašyti į ren- 
gia.ną Aukštojo mokslo įstatymą, į turinčią rastis Valstybės švietimo 
ir mokslo plėtros programą. 

1998 m. parengiamas į papildomą vidinių išteklių paiešką orientuotas 
beveik 1,5 mln. litų vertės projektas, skirtas reformuoti Universiteto 
finansų valdymą, kurti Universiteto valdymo informacinę sistemą, 
tobulinti Informacijos ir ryšių su visuomene skyriaus darbą. Šie darbai 
vykdomi bendradarbiaujant su Švedijos, Suomijos, Danijos univer- 
sitetais, perimant jų patirtį, atnaujinant informacinę įrangą. 


Universiteto fakultetuose ir institutuose randantis vis naujoms studijų 
programoms, atnaujinant senąsias (1998 m. iš naujo atestuotos beveik 
visos pagrindinių studijų programos), parengus 26 naujus kursus 
anglų, vokiečių ir prancūzų kalbomis Istorijos, Ekonomikos, Kauno 
humanitariniame, Filologijos (dekanas prof. Bonifacas Stundžia), 
Medicinos fakultetuose bei Tarptautinių santykių ir politikos mokslų 
institute, iškilo ne tik šio darbo rentabilumo, bet ir studijų kokybės 
klausimų. Čia atsiskleidė ir TEMPUS projekto, skirto Universiteto 
valdymui per informacinės technologijos infrastruktūrą, reikšmė. Šio 
projekto tikslas - įgyvendinti modernią kokybės palaikymo, jos tobu- 
linimo, t.y. kokybės valdymo, sistemą Universitete penkių jo fakultetų 
— Chemijos (dekanas prof. Rolandas Kazlauskas), Gamtos mokslų 

(dekanas prof. Jonas Naujalis), Ekonomikos (dekanas 
prof. Stanislovas Martišius), Fizikos (dekanas doc. 
Gintaras Dikčius) ir Komunikacijos (dekanas doc. 
Renaldas Gudauskas) - pagrindu. 

Su kokybės valdymu, apimančiu studijų, mokslo ir juos 
aptarnaujančių padalinių veiklą, tiesiai siejama ir 
Universiteto valdymo decentralizavimo politika, su- 
prantama kaip dviejų krypčių procesas: iš centro į „pe- 
riferiją“ - fakultetus, institutus, katedras, ir atvirkščiai 
— kaip savarankiškumo, inovacijų skatinimas iš 
„apačios“ į „viršų“. Čia tarp kitų fakultetų vis ryškiau 
teigiamai atsiskleidė Kauno humanitarinis fakultetas 
(dekanas doc. Algirdas Šalčius). Šis fakultetas, spren- 
džiant iš jo populiarumo tarp siekiančių universitetinio išsilavinimo 
Kaune ir jo regione, pateisino ne tik mūsų, bet ir Kauno, jo aplinkos ir 
visuomenės lūkesčius. 


Per devynerius metus, nepaisant sunkių ekonominių sąlygų, išryškėjo 
irsutvirtėjo stiprūs Universiteto mokslo kolektyvai, pelnę tarptautinį 
pripažinimą, galintys būti šalies mokslo pažangos centrais įvairiose 
fizikos, matematikos, medicinos, ypač kardiologijos ir kardiochi- 
rurgijos, biologijos, biochemijos ir biomedicinos, biotechnologijų, 
apskritai aukštųjų technologijų, informatikos ir moderniųjų komu- 
nikacijų, aplinkos mokslų srityse. 

Tarptautinį pripažinimą pelnė šalyje aukštai įvertinti Universiteto 
mokslininkų fundamentiniai ir taikomieji darbai: biochemiko 
akademiko Benedikto Juodkos, jo kolegų ir mokinių chemikų 
profesorių Eugenijaus Butkaus, MA nario korespondento Vito Dauk- 
šos, profesoriaus Rolando Kazlausko, docentų Adolfo Abručio, Vytau- 
to Daujočio, Gervydo Dienio, Aivaro Kareivos, Audriaus Padarausko, 
Sigito Tumkevičiaus, Povilo Vainilavičiaus ir kt.; fizikų akademiko Algio 
Piskarsko, jo kolegų ir mokinių profesorių Kęstučio Arlausko, Vladimiro 
Gavriušino, Jono Grigo, Vladislovo Ivaškos, Kęstučio Jarašiūno, Gyčio 
Juškos, Liudviko Kimčio, Edmundo Montrimo, Antano Orliuko, Algirdo 

Stabinio, MA nario korespondento Juozo Vaitkaus, Henriko 
Vaitkevičiaus, Prano Žilinsko, Artūro Žukausko, docentų Romualdo 
Danieliaus, Roaldo Gadono, vyr. mokslo bendradarbio Sauliaus Juršėno, 
Romualdo Kalyčio, Viliaus Palenskio ir kt.; gamtos mokslų atstovų 
profesorių Vytauto Dvarecko, Algirdo Gaigalo, Antano Glemžos, MA 
nario korespondento Vytauto Juodkazio, Algirdo Jurgaičio, Meilutės 
Kabailienės, Pauliaus Kavaliausko, Ričardo Kazlausko, Kęstučio 
Kilkaus, Onos Kublickienės, šviesios atminties Česlovo Kudabos, 
Juozo Lazutkos, Romualdo Lekevičiaus, Antano Minkevičiaus, Jono 
Naujalio, Juozo Paškevičiaus, MA nario korespondento Vytauto Ran- 
čelio, Vytauto Valentos, Rimo Žaromskio, docentų Algimanto Česnule- 
vičiaus, Donaldo Čitavičiaus, Danutės Dainauskaitės, Dobilo Kirvelio, 
Ermnesto Kutorgos, Petro Musteikio, Evaldo Navio (Botanikos sodo vado- 
vo), Rimanto Rakausko ir kt.; matematikų akademikų Jono Kubiliaus, 
jo kolegų ir mokinių Broniaus Grigelionio, profesorių Algimanto Bikelio, 
Felikso Ivanausko, Antano Laurinčiko, Vigirdo Mackevičiaus, Eugeni- 
jaus Manstavičiaus, Vyganto Paulausko, Alfredo Račkausko, docentų 
Stanislovo Norgėlos ir kt.; medikų akademikų Algimanto Marcinkevi- 
čiaus, Vytauto Sirvydžio, jų kolegų ir mokinių profesorių Kazimiero ir: 
Arvydo Ambrozaičių, Irenos Balčiūnienės, Gerimantės Balevičienės, 
Egidijaus Barkausko, MA nario korespondento Vytauto Basio, Algirdo 
Baubino, Alio Baublio, Algimanto Bubnio, Gintauto Česnio, Balio 
Dainio, Algirdo Dembinsko, Rūtos Dubakienės, Juozo Ivaškevičiaus, 
Danutės Kalibatienės, Juliaus Kalibato, Petro Kaltenio, Melanijos 
Kiauleikienės, Vaidučio Kučinsko, Zitos Kučinskienės, Aleksandro 
Laucevičiaus, Leontijaus Motiejūno, Povilo Plevoko, Jurgio Pliuškio, 
Algimanto Raugalės, Benjamino Siaurusaičio, Bronislavo Šatkausko, 
Vytauto Triponio, Giedriaus Uždavinio, Kęstučio Vitkaus, Vidos Žviro- 
naitės, docentų Jono Balsio, Konstantino Dobrovolskio, Gražinos Drą- 
sutienės, Gražinos Juodkaitės, Romualdo Gurevičiaus, Romo Kašinsko, 
Daumanto Kavoliūno, Aleksandro Kibarskio, Remigijaus Nargėlos, 
Narūno Porvanecko, Alinos Pūrienės, Dainiaus Pūro ir kt. 

Ne mažiau ryškūs išliko ar naujai susi- 
būrė humanitarinių, socialinių, politi- 
kos mokslų atstovai - kalbininkai, ypač 
baltistai, lituanistai, literatai, filosofai, 
istorikai, sociologai, psichologai, poli- 
tologai, prisistatę mokslo ir plačiausiai 
visuomenei tarptautinio lygio darbais, 
su kuriais siejamas Vilniaus universi- 
teto mokyklų ar mokslo centrų autori- 
tetas. 

Kalbininkų - baltistų ir lituanistų — ty- 
rimai rėmėsi į fundamentinius akademi- 
kų Vytauto Mažiulio, Zigmo Zinkevi- 
čiaus, profesorių Jono Balkevičiaus, Jono Palionio, Juozo Pikčilin- 
gio, Vinco Urbučio, docento Jono Kabelkos darbus, kuriuos atliepė 
profesorių MA nario korespondento Alekso Girdenio, Juozapo Gir- 
dzijausko, Evaldos Jakaitienės, Aldonos Paulauskienės, Arnoldo 
Piročkino, Alberto Rosino, Donato Saukos, Bonifaco Stundžios, do- 
centų Reginos Koženiauskienės, Alberto Ružės, literatūrologės 
profesorės Viktorijos Pakerienės-Daujotytės veikalai. Aukščiausią 
įvertinimą pelno klasikinės filologijos profesorių Eugenijos Ulčinaitės, 
Henriko Zabulio, užsienio kalbų profesorių Laimučio Valeikos, Alberto 
Steponavičiaus, Dalijos Tekorienės, Valerijaus Čekmono ir literatūrų 
tyrėjų Galinos Baužytės, Algio Kalėdos, Birutės Masionienės, Olego 
Poliakovo; habilituotų daktarių docenčių Ramintos Gamziukaitės- 
Mažiulienės, Marijos Aušrinės Pavilionienės, docentės Erikos 
Sausverdės ir kt. darbai. 

Knygotyroje, lietuviškos knygos istorijoje itin plačią vagą išvarė pro- 
fesorius Domas Kaunas, jo kolegos ir mokiniai. Pamatus infor- 
mologijos, komunikacijos mokslams Lietuvoje klojo profesorius Ro- 
mualdas Broniukaitis, docentai Povilas Abarius, Arūnas Augustinaitis, 
šiuolaikinės žurnalistikos teorijos — docentai Marius Lukošiūnas, Au- 
dronė Nugaraitė, Laimonas Tapinas ir kt. 

Svariu įnašu į socialinių politinių mokslų raidą Lietuvoje, kuriant 
naujus valstybės institutus ir institucijas, Lietuvos užsienio tarnybas, 
išsiskyrė Universiteto ekonomikos mokslų atstovai — akademikas 
Raimundas Rajeckas, jo kolegos ir mokiniai, MA narys korespon- 
dentas Alfonsas Žilėnas, profesoriai Algirdas Astrauskas, Jonas 
Čičinskas, Kęstutis Glaveckas, Povilas Gylys, Vaclovas Lakis, Jonas 
Mackevičius, Stanislovas Martišius, Vytautas Pranulis, Algirdas 
Šileika, docentai Zenonas Brazaitis, Linas Čekanavičius, Algimantas 
Rimkūnas ir kt., teisininkai - akademikas Pranas Kūris, profesoriai 
Valentinas Mikelėnas, Ipolitas Nekrošius, Pranas Rasimavičius, 
Vilenas Vadapalas, Stasys Vansevičius, Pranciškus Vitkevičius, 
docentai Armanas Abramavičius, Zenonas Namavičius, Vladas 
Pavilonis, Egidijus Šileikis, Viktoras Tiažkijus ir kt. 

Lietuvos istorijos fundamentinių darbų lobyną kuria MA narys kores- 
pondentas Edvardas Gudavičius, profesoriai Mečislovas Jučas, Sta- 
nislovas Lazutka, Algirdas Šidlauskas, archeologai — profesorius 
Mykolas Michelbertas, docentas Aleksiejus Luchtanas, istorikai 
docentai Alfredas Bumblauskas, Zenonas Butkus, Vytis Čiubrinskas, 
Sigitas Jegelevičius, Irena Valikonytė ir kt. 

Filosofijos, jos istorijos ir teorijos, mokslo filosofijos, kalbos filoso- 
fijos, logikos srityse Lietuvoje ir už jos ribų pripažinti akademiko 
Rolando Pavilionio, MA narių korespondentų Evaldo Nekrašo, 
Romano Plečkaičio, Arvydo Šliogerio, docentų Mariaus Šaulausko, 
Antano Nesavo, Zenono Norkaus, Krescentijaus Stoškaus ir kt. 
darbai, sociologų Rasos Ališauskienės, Aleksandro Dobrynino ir kt., 
psichologų - docentų Albino Bagdono, Danutės Gailienės, Rimanto 
Kočiūno, Gedimino Navaičio, Birutės Pociūtės, Eglės Rimkutės ir kt. 
tyrimai, politologų — MA nario korespondento Evaldo Nekrašo, 
profesoriaus Vyginto Pšibilskio, docentų Algirdo Griciaus, Algimanto 
Jankausko, Egidijaus Kūrio, Raimundo Lopatos ir kt. darbai. 

Nuo 1993 m., kai pradėtos teikti Lietuvos mokslo premijos - aukščiau- 
sias šalyje mokslo darbo įvertinimas - jas pelnė fizikai akademikas 
Algis Piskarskas, profesoriai Jonas Grigas, Kęstutis Jarašiūnas, Gytis 

Juška, Liudvikas Kimtys, Algirdas Orliukas, Algirdas Stabinis, Juozas 
Vaitkus, docentas Romualdas Danielius; gamtos mokslų atstovai — 
MA narys korespondentas Vytautas Juodkazis, profesoriai Juozas 
Lazutka, Romualdas Lekevičius, Juozas Paškevičius, docentai 
Veronika Dedonytė, Vaidotas Morkūnas, Stanislovas Sinkevičius, 
Gražina Slapšytė; humanitarai — istorikai MA narys korespondentas 
Edvardas Gudavičius, profesorius Stanislovas Lazutka, kalbininkai — 
akademikas Zigmas Zinkevičius, profesoriai Aldona Paulauskienė, 
Albertas Rosinas, Donatas Sauka, Henrikas Zabulis, knygotyrininkas 
profesorius Domas Kaunas; matematikai — profesoriai Feliksas 
Ivanauskas, Antanas Laurinčikas, Vygantas Paulauskas, Alfredas 
Račkauskas; medikai - MA narys korespondentas Vytautas Basys, 
profesoriai Petras Kaltenis, Melanija Kiauleikienė, Leontijus Motie- 
jūnas, Algimantas Raugalė, Pranas Šimulis. 

Nuo 1994 m. Lietuvos mokslų akademijos, kitas valstybines premijas 
pelnė gamtos mokslų profesoriai Rolandas Kazlauskas, Juozas 
Paškevičius, Rimas Žaromskis, ekonomikos mokslų profesorius Sta- 
nislovas Martišius, istorikai profesoriai Edvardas Gudavičius, Me- 
čislovas Jučas, docentas Alfredas Bumblauskas, kalbininkai aka- 
demikas Zigmas Zinkevičius, pelnęs ir prestižinę Europoje Herderio 
premiją, docentė Regina Koženiauskienė, poetas docentas Marcelijus 
Martinaitis, knygotyrininkas profesorius Domas Kaunas. 


Šimtai Universiteto mokslininkų - fizikų, medikų, matematikų, filosofų, 
ekonomistų, teisininkų laimėjo tarptautines Humboldto, Fullbrighto, 
George's Soroso ir kitas tarptautines mokslo rėmimo stipendijas. 
Jaunieji mokslininkai fizikas dr. Saulius Juršėnas ir chemikas Deivis 
Plaušinaitis tapo Europos Akademijos premijų laureatais. 1999 m. aukš- 
čiausiojo laipsnio valstybės stipendijos skirtos fizikui profesoriui 
Algirdui Stabiniui ir matematikui profesoriui Vigirdui Mackevičiui. 
Per devynerius metus išryškėjo viena iš svarbiausių Universiteto rai- 
dos tendencijų — daugėja doktorantų, jaunosios kartos mokslininkų, 
tęsiančių senąsias Universiteto mokslo tradicijas. Jaunų žmonių, 
pasirinkusių mokslininko karjerą, materialiu požiūriu ne itin patrauk- 
lią, skaičius pastebimai išaugo: per 1991-1999 metus nuo 160 iki 422. 

Universiteto mokslininkai ir pedagogai per devynerius metus paskelbė 
per 600 monografijų ir vadovėlių: vien 1998 metais išleista 31 mono- 
grafija, 58 vadovėliai, pasirodė 143 publikacijos prestižiniuose Vakarų 
šalių mokslo žurnaluose. Monografijų, kurias paskelbė Universiteto 
mokslininkai, skaičius sudaro du trečdalius visų kitų aukštųjų mokyk- 
lų kūrybos; darbais, paskelbtais prestižiniuose leidiniuose, žurnaluose 
su vadinamuoju svorio koeficientu, Universiteto mokslininkai dukart 
lenkia visas 14 Lietuvos aukštųjų mokyklų, sudėjus jų visą mokslo pro- 
dukciją. Todėl suprantamas 1998 m. ir 1999 m. vis plačiau Universiteto 
deklaruojamas siekis turėti išskirtinį mokslo universiteto statusą, 
fiksuotiną rengiamame Aukštojo mokslo įstatyme ir išskiriantį Vilniaus 
universitetą, jo autonomijos laipsni iš kitų Lietuvos aukštųjų mokyklų, 
neprilygstančių Vilniaus universitetui nei studijų potencialu, nei įvai- 
rove, nei moksline darbuotojų kvalifikacija ir autoritetu, tarptautinio 
bendradarbiavimo apimtimi, efektyvumu ir pripažinimu, visa techno- 
logine ir ūkio infrastruktūra, ką jau kalbėti apie akademinės tradicijos 
amžių ir istoriją. 

Universitetas — seniausias ir turtingiausias Lietuvos kultūros židinys 
—1998 m. ir ypač 1999 m., 420-aisiais savo būties metais, pristatė savo 
istoriją ir veiklą daugelyje tarptautinių pasaulio mokslo ir kultūros 
renginių ir konferencijų, tarp jų 1999 m. liepos mėn. Pasaulio univer- 
sitetų konferencijoje „Moderniosios universitetinės kultūros kriterijai“ 
Briuselyje. 


1999 m. surengtos unikalios teminės parodos Lietuvoje ir užsienyje. 
Ypač daug dėmesio skirta senosioms Lietuvos XVI-XVII amžių 
knygoms, Universiteto auklėtinio Adomo Mickevičiaus, Aleksandro 
Puškino 200-osioms, Johano Getės — 250-osioms gimimo metinėms. 
Toliau kauptos lėšos svarbiausiam Universiteto projektui - naujajai 
Universiteto bibliotekai. Už užsidirbtas lėšas restauruotos ir įrengtos 
unikalios senosios Bibliotekos salės: Baltoji, skirta ir pritaikyta 
profesūrai, ir Didžioji - studentams, atnaujinta dalis senojo architek- 
tūrinio ansamblio pastatų. 

Šiuo laikotarpiu intensyviausiai bendrauta su Prancūzijos, Vokietijos, 
Švedijos, Danijos, Suomijos, Lenkijos, Austrijos, Italijos, Jugoslavijos, 

JAV universitetais. Atnaujintas ir išplėstas bendradarbiavimas su vienu 
iš seniausių Europoje — Karolio universitetu Prahoje. Atnaujintos 
bendradarbiavimo sutartys su Rytų kaimynais — Baltarusijos vals- 
tybiniu ir Maskvos M. Lomonosovo universitetais. Pasiruošta ir pra- 
dėta dalyvauti prestižinėje, iki šiol tik Vakarų Europos universitetams 
prieinamoje Europos Sąjungos globojamoje akademinių mainų 
programoje SOCRATES. Viename šios programos projektų Vilniaus 
universitetas jungiasi prie 52 Vakarų Europos universitetų: šio 
projekto mainai apima 134 Vilniaus universiteto studentus ir 88 Vakarų 
Europos studentus, atvykstančius studijų į Vilniaus universitetą. Pagal 
kitą laimėtą konkursą programoje LEONARDO Filosofijos fakultete 
sukurtas Universiteto Karjeros padalinys, teikiantis studentams ir 
absolventams įsidarbinimo konsultacijas. 


Bendradarbiavimas su partneriais Europoje davė ir konkrečių ma- 
terialių rezultatų: Lenkijos ambasada padėjo restauruoti Adomo Mic- 
kevičiaus muziejaus patalpas, Vengrijos - įkurti Stepono Batoro kul- 
tūros centrą, Italijos — įrengti modernią Italų kalbos katedrą ir 
auditorijas. 


Gausūs ir žymūs universiteto meno kolektyvai - teatrai, chorai, orkes- 
trai, liaudies dainų ir šokių ansamblis, etnografinis ansamblis „Ratilio“ 
teikė Universiteto studentams, dėstytojams, darbuotojams, daugeliui 
Universiteto absolventų galimybę ne tik atskleisti ir lavinti savo este- 
tinius gebėjimus, bet ir skleisti Universiteto meną šalyje ir plačiajame 
pasaulyje (Kultūros centro vadovas docentas Sigitas Sunelaitis). 

Šiandien, 420-aisiais savo būties metais Vilniaus universitetas yra 
didžiausia šalyje valstybės institucija tiek savo bendruomene, tiek 
jos moksline kvalifikacija ir intelekto galia. Ją sudaro šeši akademiniai 
miesteliai: penki Vilniuje ir vienas Kaune, 12 fakultetų, trys universi- 
Tuniversitetiniai, tarpfakultetiniai studijų ir tyrimų centrai. Šioje struk- 
tūroje — didžiausia Rytų Baltijos šalyse mokslinė biblioteka, kurioje 
beveik 6 mln. leidinių, spaudinių, rankraščių, unikalių archyvų, 
grafikos, kartografijos, numizmatikos kolekcijų, asmeninių kolekcijų, 
26 fakultetų skaityklos. Šioje struktūroje — Skaičiavimo centras, Bota- 

nikos sodas, Astronomijos observatorija, Universiteto muziejus, 
Šv. Jonų bažnyčia, 22 bendrabučiai, Svečių namai, dirbtuvės ir labo- 
ratorijos, garažai, 14 poilsiaviečių ir studentų praktikos bazių įvairiose 
Lietuvos vietose. Visa tai apima kelių šimtų hektarų teritoriją, per 90 
pastatų Vilniuje, Kaune ir kitose Lietuvos vietose. 

1999 m. sausio 1 d. duomenimis, Universitete dirba 4226 žmonės, tu- 
rintys 4025 etatus, iš jų pedagogų ir mokslininkų — 1909 (1714 etatų), 
tarp jų — 200 habilituotų daktarų (iš jų tik 20 moterų), 166 habilituoti 
daktarai profesoriai, 1016 daktarų, iš jų 587 daktarai docentai. Tarp 
1016 daktarų — 309 moterys. Priimtam šalyje Lyčių lygių galimybių 
įstatymui — plati ir palanki erdvė. 

Universitete 1998 m. studijavo (kartu su 422 doktorantais ir 583 rezi- 
dentais) 14 025 klausytojai. 1999 metais numatoma turėti 15329 klau- 
sytojus. 

Šiai Universiteto studentų, dėstytojų, profesorių, docentų, jo darbuo- 
tojų kartai likimas lėmė matyti Vilniaus universitetą užbaigiantį 
XX amžių ir įžengiantį į XXI amžių. 2000-ieji metai Universiteto 
bendruomenei, kaip visai Lietuvai, Europai, visam pasauliui, reikš ne 
tik naujo tūkstantmečio pradžią, bet ir paties Universiteto pradžios, 
jo Kolegijos ir Bibliotekos įkūrimo 430-ąsias metines. 

Simboliška, kad gyvename šiais dviem laiko skaičiavimo matais -ben- 
druoju visam krikščioniškąjam pasauliui ir specialiuoju - Vilniaus uni- 
versiteto bendruomenei. Vienu skaičiuojame krikščioniškosios civili- 
zacijos amžių, kitu - intelekto, mokslo, protų lavinimo ir sklaidos Lie- 
tuvoje metus. 


Ateitis visuomet išplaukia iš praeities ir dabarties. Iš to, ką mes darome 
čia ir dabar. Štai kodėl mes, šių dienų Vilniaus universiteto žmonės, 
savo mokslais ir studijomis gyvename ne tik sau, savo aplinkai, savo 
šaliai, bet ir kitiems, kurie ateis po mūsų ir toliau kurs tą patį ir vis 
kitokį Vilniaus universitetą, kitokią Lietuva, kitokią Europą, kitokį 
pasaulį. 

Tegul mūsų veikla ir kūryba būna jiems tvirtas pamatas, nes Universi- 
tetas, kaip pasaulis, kuriamas amžiams. 

7. VILNIAUS UNIVERSITETO BIBLIOTEKA IR JOS 
RINKINIAI 


„d 
niversiteto bibliotekos pradžia — 1570 metai, kuomet 
įkuriant jėzuitų kolegiją kartu suformuota ir biblioteka. 
Bibliotekos pagrindą sudarė Lietuvos didžiojo kuni- 
gaikščio ir Lenkijos karaliaus Žygimanto Augusto 
bei Vilniaus vyskupo sufragano Georgijaus Albinijaus 

rinkiniai. 1580 m. miręs Vilniaus vyskupas ir Universiteto steigėjas 
Valerijonas Protasevičius testamentu Universitetui užrašė keletą 
tūkstančių knygų. Per du šimtus jėzuitų vadovavimo Universitetui 
metų bibliotekos fondai išaugo nuo 4,5 tūkstančio tomų 1579 m. iki 
11 tūkstančių tomų 1773 m. Panaikinus 1773 m. Jėzuitų ordiną, pakito 
mokslo ir studijų pobūdis. 1804 m. Universiteto bibliotekai vadovauti 
paskirtas Gotfrydas Ernestas Grodekas (1762-1825). Jo pastangomis 
Universiteto biblioteka tapo prieinama Vilniaus visuomenei. Vilniaus 
universiteto biblioteka, palyginti su kitomis to meto Rusijos imperijos 
bibliotekomis, buvo pasiekusi pažangiausių to meto Europos 
bibliotekų lygį. 

1832 m. Vilniaus universitetas uždaromas —tai kartu vienas liūdniausių 
ir bibliotekos istorijos puslapių: didelė dalis bibliotekos fondų buvo 
išdalyta įvairioms carinės Rusijos mokslo įstaigoms ir išvežta iš 
Vilniaus. 1856 m. pradėjo veikti Archeologijos komisijos Senienų 
muziejus, o prie jo įsteigtas Skaitymo kabinetas. 1867 m. Senienų 
muziejus ir Skaitymo kabinetas reorganizuoti į Vilniaus viešąją 
biblioteką ir muziejų. Bibliotekai atiduodamos po 1831 m. ir 1863 m. 
sukilimų uždarytų mokyklų, vienuolynų, konfiskuotų dvarų, privačių 
asmenų kolekcijos, sudariusios apie 200 tūkstančių tomų vertingų 
knygų ir rankraščių fondą. 

1914 m. bibliotekos fondas buvo per 300 tūkstančių tomų ir užėmė 
ketvirtą vietą tarp Rusijos imperijos bibliotekų. Pirmojo pasaulinio 
karo metu biblioteka vėl niokojama, knygos vežamos į Rusiją. 
Universiteto bibliotekos fondai, nors ir nuniokoti, išliko dar gana 

gausūs. Senoji universiteto biblioteka atgijo 1919 
m. atkūrus Vilniaus universitetą. Kilęs Antrasis 
pasaulinis karas jos darbą vėl nutraukė. Po karo 
reikėjo skubiai tvarkyti sugriautą Universitetą ir 
jo biblioteką. Bibliotekai pavyko susigrąžinti apie 
13 tūkstančių tomų vertingos literatūros, kuri 
įvairiais laikotarpiais buvo išvežta iš bibliotekos. 
Paminėtini šie svarbesni 1945-1995 metų Vilniaus 
universiteto bibliotekos veiklos laikotarpio įvykiai: 
bibliotekos (1970) ir Universiteto (1979) 400 metų 
jubiliejiniai renginiai, pastatytos dvi knygų sau- 
gyklos, įkurti nauji skyriai (Restauravimo skyrius 
— 1968 m., Grafikos kabinetas - 1969 m.), pradėti nauji darbo barai, 
pavyzdžiui, imta formuoti dovanotų knygų kolekcijas ir t. t. 1948-1964 
m. bibliotekai vadovavo Levas Vladimirovas (1912-1998), kuris vėliau, 
1964-1970 m., dirbo Jungtinių Tautų Organizacijos Hameršeldo 
bibliotekos Niujorke direktoriumi. Jo dėka Vilniaus universiteto biblio- 
teka nuo 1965 m. yra Jungtinių Tautų Organizacijos ir jos padalinių 
depozitinė biblioteka, gauna JTO ir jos padalinių - UNESCO, Pasauli- 
nės sveikatos organizacijos, Tarptautinės atominės energijos agen- 
tūros, Maisto ir žemės ūkio organizacijos, Tarptautinės darbo orga- 
nizacijos, Tarptautinio valiutos fondo, Pramonės plėtros organizacijos, 
Tarptautinio teismo —- dokumentus. 

Biblioteka palaiko mainų ryšius su 380 bibliotekų ir mokslo įstaigų iš 
55 šalių. Nuo 1993 metų bibliotekoje veikia elektroninis katalogas. 
Tai pirmasis katalogas Baltijos šalyse, matomas per Internetą, kurį 
galima pasiekti adresu: Rttp:/www.mb.wu.lt/catalogues/index.html. 
Vilniaus universiteto bibliotekos fonduose saugoma 5,2 milijono 
spaudinių. Bibliotekos pasididžiavimas - senųjų spaudinių, rankraščių, 
senųjų graviūrų ir kiti specialūs rinkiniai. 

Seniausia bibliotekos fondo dalis yra Rankraščių skyriaus archyvinė 
medžiaga. Tai XIII-XX a. dokumentai įvairiomis kalbomis. Visi 
Rankraščių skyriaus dokumentai suskirstyti į atskirus fondus, kurie 

Rabano Mauro (apie 784-856) veikalas, 
Opus de universo, išleistas 1467 m. 
Strasbūre, — tai seniausia Lietuvoje esanti 
knuga. 

Bibliotekos kartografijos rinkinio 
pažiba — 1613 m. Amsterdame 
išleistas pirmas tikslus Lietuvos 
Didžiosios Kunigaikštijos žemėlapis, 
sudarytas 1590-1600 m. atliktų 
Lietuvos Didžiosios Kunigaikštijos 
kartografavimo darbų pagrindu. 


Baltojoje salėje galima apžiūrėti 

AXVIII a. teleskopą, kurį Vilniaus 

universitetui dovanojo Mykolas 
Radvila. 

I maimics 
1 Mane 


pavadinti asmenų arba institucijų vardais. Ypač yra svarbūs senojo 
Vilniaus universiteto, jo profesorių archyvai. Istorikams labai svarbūs 
Lietuvos Didžiosios Kunigaikštijos teismų aktai, jos iždo dokumentai, 
Lietuvos didžiųjų kunigaikščių privilegijos ir kiti senieji aktai. Daug 
istorinės ir faktinės medžiagos mokslininkai randa įžymių šeimų: 
Sapiegų, Radvilų, Balinskių, Daugėlų archyvuose. Baudžiavos paliki- 
mas — XVIII a. vaško lentelės baudžiauninkų lažui žymėti. Neseniai 
bibliotekai padovanota XV-XIX a. karaimų rankraštinės knygos ir do- 
kumentai. Kitą dalį Rankraščių skyriaus fondo sudaro pergamentų, 
gaidų, autografų, fotografijų, meno kūrinių rinkiniai. Kiekvienais 
metais rankraštynas papildomas naujais dokumentais - mokslo, kul- 
tūros, literatūros ir meno istorijai nusipelnusių asmenų archyvais. 


Vilniaus universiteto biblioteka turtingiausia Lietuvoje ir viena iš dau- 
giausia turinčių senų spaudinių bibliotekų Vidurio ir Rytų Europoje. 
Taiiki 1800 metų išleisti leidiniai: inkunabulai, XVI-XVIII a. spaudiniai, 

leidiniai kirilicos ir graždankos šriftais, senos knygos latvių, estų 
kalbomis. Senų spaudinių fondas - 180 tūkstančių leidinių. Didžiausias 
Lietuvoje inkunabulų (iki 1501 m. spausdintų knygų) rinkinys turi 
313 vienetų, pradedant seniausia Lietuvoje esančia knyga — Rabano 
Mauro enciklopedinio pobūdžio veikalu Opus de universo, išleistu 
1467 m. Strasbūre. Įdomi Hartmano Šedelio kronika (Schedel 
Hartman. Liber chronicarum, Nūrnberg, 1493), apimanti laikotarpį 
„nuo pasaulio sukūrimo“ iki XV a. pabaigos, žymi savo graviūromis, 
kurių knygoje yra apie du tūkstančius. 

XVI a. knygų fondą sudaro 5,5 tūkstančio leidinių. Tarp jų - Mikalojaus 
Koperniko veikalas apie dangaus sferų judėjimą (N.Copernicus. De 
vevolutionibus orbium coelestium. Nūrnberg, 1543.). Ypač brangios 
bibliotekai jos pirmosios knygų kolekcijos, nors iki šių dienų jų išlikę 
nedaug. Tai Georgijaus Albinijaus, Žygimanto Augusto, Kazimiero 
Leono Sapiegos dovanotos knygos su savininkų ekslibriais ir įrašais. 


XVI a. pirmosios pusės leidinių - paleotipų - Universiteto bibliotekoje 
yra 1650 egzempliorių. Į atskirą senųjų leidinių grupę išskirtos žymių 
Europos leidėjų - Aldų, Elzevyrų, Plantenų, Etjenų - knygos. 

Senų spaudinių rinkinį sudaro per 19 tūkstančių XVII a. knygų. Čia 
yra pirmasis Kryžiuočių ordino istoriografinis šaltinis (P. Dusburg. 
Chronicon Prussiae. Jenae, 1679), taip pat Mykolo Lietuvio totorių, 
lietuvių ir maskvėnų visuomeninio gyvenimo aprašymas (Michalo 
Lituanus. De moribus Tartarorum, Litvanorum et Moschorum. Basel, 
1615) ir kiti. Šiame rinkinyje saugomas Kazimiero Semenavičiaus 
veikalas apie artilerijos meną, kur pirmą kartą keliama reaktyvinės 
technikos pritaikymo artilerijoje idėja (C.Siemienowicz. Ars magna 
artileriae. Amsterdami, 1650). Didžiausią senųjų spaudinių rinkinio 
dalį sudaro XVIII a. knygos - 55 tūkstančiai tomų. Čia yra ir garsioji 
prancūzų Deni Didro XVIII a. mokslo ir meno enciklopedija. 

Retų spaudinių skyriuje sukauptas turtingas lietuviškų leidinių ir 
lituanistikos rinkinys. Jame yra per 12 tūkstančių knygų. Tai lietuvių 
raštijos paminklai: pirmoji lietuviška knyga — Martyno Mažvydo 
„Catechismusa Prasty Szadei“, 1547; Baltramiejaus Vilento unikalus 

1750 m. Elbingo meistro padarytas žemės 
adikuotas tuometiniam Lietuvos 
įjam kunigaikščiui Augustui 111. 


VILNIAUS UNIVERSITETO BIBLIOTEKA 


Vilniaus universiteto biblioteka gali 
didžiuotis turinti chrestomatinį 
epochas fenomeną - Deni Didro 
784) ir kitų enciklopedininkų 
išleistą „Bneiklopedij“ (1751-1777) 

leidinys „Enchiridion“, 1579; Jono Bretkūno „Postilla“ (1591) ir 
daugelis kitų. Seniausia lituanistikos rinkinio knyga yra prūsų kate- 
kizmas „Catechismus in preussnischer Sprach und dagegen das 
deudsche“, išleistas 1545 m. 


Įdomus ir turtingas yra Universiteto bibliotekos kartografijos rinkinys. 
Jame saugoma per 1000 senųjų atlasų ir 10 000 žemėlapių. Vilniaus 
universiteto profesoriaus Joachimo Lelevelio atlasų ir žemėlapių 
kolekcija sudaro bibliotekos kartografijos rinkinio pagrindą. Čia yra 
13 Klaudijaus Ptolemėjo veikalo Geographia leidimų. Seniausias jų 
išspausdintas 1490 m. Romoje. Rinkinyje yra kartografo Georgo 
Brauno didžiausių Europos miestų atlasas Civitates orbis terrarum, 
kuriame yra pirmasis Vilniaus miesto planas. Kartografas Gerardas 
Merkatorius pirmasis pavaizdavo Lietuvą atskiru žemėlapiu, tuo 
populiarinęs Lietuvos kraštą Vakarų Europoje. Saugomi ir XVII a. 
žymių kartografų Jodoko Hondijaus, Johano Jansonijaus ir kitų atlasų 
leidimai. Rinkinyje yra XVII a. pradžios Lietuvos Didžiosios 
Kunigaikštijos žemėlapis, išleistas Mikalojaus Radvilos Našlaitėlio — 
tiksliausias to meto Lietuvos kartografinis vaizdas. 

Senosiose bibliotekose kartu su knygomis buvo saugomi dailininkų 
kūriniai, todėl bibliotekoje susiformavo Grafikos kabinetas. Reikš- 
mingas XVIII a. Lietuvos grafikos pavyzdys yra Nesvyžiaus graverio 
Herškės Leibovičiaus 165 portretų, raižytų varyje, rinkinys Jcones 
familiae ducalis Radvilianae. Minėtinas yra Jono Kazimiero 
Vilčinskio iniciatyva 1847-1863 m. leistas „Vilniaus albumas“, kurį 
sudaro 240 estampų. Kabinete saugoma XVIII-XIX a. Vakarų Europos 
šalių graverių (prancūzų, vokiečių, olandų, anglų, austrų) darbų, 
japonų grafikos atspaudų. Senųjų ekslibrių rinkinyje yra lietuvių, 
lenkų, rusų ir Vakarų Europos knygų ženklų, sukurtų XIX a. antrojoje 
pusėje. Dabartiniame bibliotekos Grafikos kabineto rinkinyje dau- 
giausia — šiuolaikinių lietuvių dailininkų kūrinių. Grafikos kabineto 
fondas - per 79 000 egzempliorių. 

Vilniaus universiteto Mokslo muziejus įkurtas 1973 m. Čia sukaupta 
ne vienas tūkstantis eksponatų iš Lietuvos mokslo istorijos ir turtinga 

numizmatikos kolekcija. Gausus muziejaus istorinių medalių ir ordinų 
rinkinys. Jame yra svarbiausi jubiliejiniai Vilniaus universiteto 
medaliai. Puikūs XVIII a. Lenkijos karalių ir Lietuvos didžiųjų 
kunigaikščių medalių rinkinys bei Lietuvos Respublikos (1918-1940), 
ordinai ir medaliai. Nemaža muziejaus retų knygų ir rankraščių 
kolekcija, puikus XIX a. lituanistikos rinkinys. Mokslo muziejuje 
saugomi senieji observatorijos teleskopai, gaubliai, Vilniaus 
imperatoriškojo universiteto masonų ložės „Uolusis lietuvis“ 
apeiginiai daiktai, ordinai. 

1998 metais biblioteka parengė ir išleido pirmą kompaktinį diską 
„Vilniaus universiteto bibliotekos istoriniai rinkiniai“ lietuvių, anglų 
ir prancūzų kalbomis. Disko išleidimą finansavo UNESCO. 

Barokinė Baltoji salė, kurioje dabar 
į i Profesorių skaitykla, yra 
Vilniaus universiteto 
Astronomijos observatorijos dalis. 
Tomo Žebrausko suprojektuoloje 
Baltojoje salėje iki šiol laikomi 
astronominiai įrenginiai, o salės 
lubose įrengta elipsinė anga jungia 
Baltąją salę su virš jos esančia 
mažesne sale ir pi 
žvaigždėtu dangum! 
barokinė begalinės endvės idėja. 

1. Centriniai rūmai - Senasis Vilniaus 
universiteto ansamblis. 

2. Gamtos mokslų ir Medicinos 
Jakultetai. 

3, Matematikos ir informatikos bei 
Chemijos fakultetai. 

4. Fizikos, Ekonomikos, Teisės ir 
Komunikacijos fakultetai. 

5. Filosofijos fakultetas, Tarptautinių 
santykių ir politikos mokslų 
institutas. 

6. Universiteto svečių namai. 

8. VILNIAUS UNIVERSITETAS MIESTE. SENASIS 
UNIVERSITETO ANSAMBLIS 


8.1. Vilniaus universitetas mieste 


enasis Universiteto ansamblis, esantis pačioje Vilniaus 
senamiesčio širdyje, susiformavo XVI a. pabaigoje - XVIII a. 
pabaigoje. Dabar senajame ansamblyje įsikūrę reprezen- 
taciniai Centriniai universiteto rūmai - rektoratas, admi- 
nistracija, centrinė biblioteka bei Istorijos ir Filologijos 
fakultetai. XVIII a. pabaigoje po Edukacinės komisijos reformų dau- 
gėjant fakultetų ir plečiantis studijų programai, Universiteto reikmėms 

ėmė nebeužtekti turimų pastatų. Universitetas pradėjo plėstis Vilniaus 
senamiesčio ribose. Universitetą uždarius, rūmuose įkurdintos dvi 
gimnazijos, Valstybės archyvas ir kitos įstaigos. 

Dabartinis Universiteto ansamblis, išsidėstęs visame Vilniaus mieste, 
pradėjo formuotis XX a. pradžioje, 1919 m. lenkams atkūrus univer- 
sitetą Stepono Batoro vardu. Tuomet Universitetas gavo pastatų 
dabartinėje M. K. Čiurlionio gatvėje, kur dabar įsikūrę Gamtos mokslų 
ir Medicinos fakultetai, taip pat pastatų kompleksą dabartinėje Nau- 
garduko gatvėje, kur įsikūrę Matematikos ir informatikos ir Chemijos 
fakultetai. Sovietmečiu Universitetas, vėl tapęs svarbiausia Lietuvos 
aukštąja mokykla, dar labiau išsiplėtė. 1968-1978 m. pastatytas 
akademinis miestelis Saulėtekio alėjoje, Antakalnyje, kuriame 
išsidėstę Fizikos, Ekonomikos, Teisės ir Komunikacijos fakultetai bei 
pagrindiniai studentų bendrabučiai. Prasidėjus tautiniam atgimimui 
1989 m. atkurtas Filosofijos fakultetas kartu su Tarptautinių santykių 
ir politikos mokslų institutu glaudžiasi Didlaukio gatvėje. Be Vilniaus 
universiteto Humanitarinio fakulteto Kaune (įkurtas 1964 m.), visus 
kitus Vilniaus universiteto pastatus galima matyti miesto plane. 


8.2. Senasis Vilniaus universiteto 
ansamblis senamiestyje 


Senasis Universiteto pastatų ansamblis išsidėstęs Senamiesčio kvar- 
tale tarp Universiteto, Šv. Jono, Pilies ir S. Skapo gatvių. Senasis an- 
samblis baigė formuotis XVIII a. pabaigoje ir išliko beveik nepakitęs 
iki mūsų dienų. Senuosiuose Vilniaus universiteto rūmuose yra 
gotikos, renesanso, baroko ir klasicizmo stiliaus pastatų. Visi šie 
senojo Vilniaus architektūros stiliai atspindi daugiaamžę Vilniaus uni- 
versiteto, įkurto 1579 m., istorinę raidą. Įvairiu laiku statyti ir 
perstatyti, senojo Universiteto pastatai sudaro apie 12 skirtingo dydžio 
ir reikšmės kiemų. 

8.3. Senojo Vilniaus universiteto 
ansamblio kiemai ir pastatai 


S. Stanevičiaus 
kiemas 


K. Sirvydo 
kiemas 
A. Mickevičiaus 
kiemas 

Didysis kiemas 
L. Stuokos- 
Gucevičiaus 


kiemas Spaustuvės kiemas 
Pmas 


Arkadų 
kiemas 


S. Daukanto 
kiemas 


Observatorijos kiemas 


M. K. Sarbievijaus 
kiemas 


M. Daukšos kiemas 


Bibliotekos kiemas 


Bibliotekos kiemas apsuptas senųjų bibliotekos, administracijos ir 
Istorijos fakulteto rūmų. Du šimtus metų šis kiemas buvo ūkio 
paskirties ir uždaras. Tačiau XIX a. pradžioje senojo refektoriumo 
vietoje įrengus tuo metu pačią puošniausią Pranciškaus Smuglevičiaus 
salę ir nugriovus ūkinius pastatus, skyrusius Universiteto kiemą nuo 
tuometinės generalgubernatūros (šiandien — Prezidentūra) kiemas 
įgijo reprezentacinę paskirtį. Pats kiemo pavadinimas sako, kad 
didžiausią pastatų dalį čia užima dar 1570 m. įkurta ir LDK laikais 
turtingiausia Universiteto biblioteka. Šiandien bibliotekai priklauso 
keletas puošniausių Universiteto salių: Pranciškaus Smuglevičiaus, 
Joachimo Lelevelio, Baltoji. Iš šio kiemo taip pat patenkama į Uni- 
versiteto centrinius rūmus, kur įsikūręs rektoratas ir administracija. 


Tai seniausia Universiteto salė, XIX a. 
pradžioje pavadinta Lietuvos klasicistinės 
architektūros ir dailės pradininko 
prof. P. Smuglevičiaus vardu: 
XVII-XVIII a. buvusi akademijos, 
refektoriumu, 1802-1804 m. 

P. Smuglevičiaus naujai dekoruota, salė 
tapo Vilniaus imperatoriškojo 
universiteto aula. 

Vienas įspūdingiausių moderniųjų 
menininkų kūrinių senajame Vilniaus 
universiteto ansamblyje dailininko 
0 freska „Metų laikai“, nutapyta 

084 m. Lituanistikos centro 
vestibiulį puošianti freska, kartu su to 
paties menininko vitražais ir paminklinė 
lenta, skirta žuvusioms baltų gentims 
ukuria vientisą ir ekspresyvų 

interjerą. Dailininkui, kuris rėmėsi 
archaiškais papročiais ir mitologija, 
2 “i savitą senosios baltų 
religijos ir wnitologinio pasaulėvaizdžio 
viziją. 

Motiejaus Kazimiero Sarbievijaus kiemas 


Antras pagal didumą Universiteto kiemas pavadintas garsaus XVII a. 
pradžios Europos poeto, Universiteto auklėtinio, vėliau profesoriaus 
Motiejaus Kazimiero Sarbievijaus vardu. Uždaras kiemas, apsuptas 
įvairių stilių ir laikotarpių pastatų su kontraforsais ir arkomis, šiandien 
priklauso filologams. Viename iš kiemo pastatų dailininko Antano 
Kmieliausko freskomis išpuoštoje menėje yra knygynas Littera, greta 
esantį Lituanistikos centrą puošia dailininko Petro Repšio baltų 
mitologijos motyvais sukurtos freskos „Metų laikai“. 

mono Daukanto kiemas 


Iš Motiejaus Kazimiero Sarbievijaus kiemo patenkama į dar vieną 
Filologijos fakultetui priklausantį kiemelį, pavadintą XIX a. lietuvių 
tautinio atgimimo pradininko, pirmojo Lietuvos istoriją parašiusio 
lietuviškai istoriko Universiteto auklėtinio Simono Daukanto vardu. 
Švietėjas tarp kitų Lietuvos kultūrai nusipelniusių rašytojų įamžintas 
dailininko Rimtauto Gibavičiaus freskoje „Poetai“, puošiančioje vieną 
iš Filologijos fakulteto fojė. Verta paminėti ir kitą dailininko Rimtauto 
Gibavičiaus kūrinį šiame fakultete — sgrafitą „Mūzos“ bei dailininko 
Vitolio Trušio granito mozaiką „Iš lietuvių mitologijos“. Kiemą supa 
įvairiais amžiais statyti ir kadaise Vilniaus didikų Universitetui dova- 
noti pastatai. Vertingiausia šio kiemo architektūrinė detalė — pietva- 
karių kampe išlikęs renesanso stiliaus atiko fragmentas. 

Dailininko Rimtauto Gibavičiaus sąrafite 
„Mūzos“ (1969 m.) Filologijos fakulteto 
stibiulyje va. 
mokslo ir menų globėjo 
tai pirmasis šiuolaikinės 
universiteto puošybos tradicijos žingsnis 

Universiteto Didžiojo kiemo vaizdas. | 
Klasicistinė aula ir renesansinių arkadų 
"padabinti pagrindiniai senojo 
Universiteto pastatai. 


VILNIAUS UNIVERSITETAS 1579-1999 98 


Didysis kiemas 


Didysis kiemas susiformavo jėzuitiškojo Universiteto epochoje. Visais 
laikais tai buvo puošniausias ir svarbiausias Universiteto kiemas, 
sujungęs reprezentacinę, sakralinę ir akademinę funkcijas. Jame 
vykdavo svarbiausios Universiteto šventės ir iškilmės, iš jo patenkama 
į Universiteto Šv. Jonų bažnyčią, ne tik pamaldų, bet ir viešų disputų 
vietą, taip pat į Universiteto aulą, kurioje buvo ginami ir suteikiami 
bakalauro, magistro, daktaro vardai. Didysis kiemas, jėzuitų laikais 
dėl savo reikšmės vadintas Akademijos kiemu, šiandien tapo ir 
Universiteto panteonu: renesansinių galerijų, juosiančių visą kiemą, 
pirmojo aukšto sienose paminklinėmis lentomis įamžinti Universiteto 
steigėjai, mecenatai, įžymūs mokslo vyrai. Šiauriniame rūmų sparne 
išlikęs XVI a. Universiteto pavadinimas Academia et Universitas 
Societatis Iesu. Spalvotose freskose — Vilniaus universiteto herbas, 
vyskupo Valerijono Protasevičiaus, LDK pakanclerio Kazimiero Leono 
Sapiegos ir kitų mecenatų portretai. 

Sv. Jonų bažnyčios pagrindinis m S 
Jasadas ir galinga varpinė — netik | 
Vilniaus universiteto ansamblio, bet 
ir viso Vilniaus senamiesčio 
dominantė 

Šv. Jonų bažnyčia ir varpinė 


Didžiajame Universiteto kieme, kaip ir visame senojo Universiteto 
ansamblyje, dominuoja puošnus Šv. Ji 'onų bažnyčios barokinis fasadas 
ir greta stovinti jos varpinė. Šv. Jonų bažnyčia funduota dar 1387 m. 
Lietuvos didžiojo kunigaikščio Jogailos Lietuvos krikšto proga. Tai 
buvo pirmoji Vilniaus parapinė bažnyčia ir vienas didžiausių gotikinių 
kulto pastatų mieste. 1571 m. Šv. Jonų bažnyčia atiteko jėzuitų kole- 
gijai, o nuo 1579 m. Universitetui. Po 1737 m. miesto gaisro, per kurį 
nukentėjo ir visas tuometinis Universiteto ansamblis, Šv. Jonų baž- 
nyčia ir varpinė rekonstruota. Bažnyčią ir kitus pastatus atstatyti 
jėzuitai pakvietė Vilniųje tuo metu visiškai nežinomą iš Silezijos kilusį 
liuteroną architektą Joną Kristupą Glaubicą (?-1767), vėliau tapusi 
žymiausiu XVIII a. LDK architektu ir suformavusi lygiavertę Europos 
baroko mokykloms Vilniaus baroko mokyklą. Šv. Jonų bažnyčios 
rekonstrukcija buvo vienas iš pirmųjų, tačiau ryškiausių ir žymiausių 
Jono Kristupo Glaubico darbų. Bažnyčia neturi Vilniaus vėlyvojo 
baroko laikotarpiu statytiems kulto pastatams būdingų aukštų, lieknų 
bokštų, tačiau vis dėlto yra charakteringas Vilniaus baroko mokyklos 
statinys. Rekonstruojant sukurtas puikus vėlyvojo baroko interjeras, 
į darnią barokinę visumą sujungęs gotikinę bažnyčios erdvę, 7 koply- 
čias, 22 altorius (išliko 10 altorių). Šv. Jonų bažnyčia savaime yra lyg 
Universiteto panteonas. Jos koplyčiose palaidoti bažnyčios ir Uni- 
versiteto fundatoriai, Akademijos jėzuitai, įrengtos memorialinės 
lentos žymiems Universiteto auklėtiniams: Konstantinui Sirvydui, 
Janui Stroinovskiui, Adomui Mickevičiui, Simonui Daukantui. Jonas 
Kristupas Glaubicas užstatė ir du viršutinius šalia bažnyčios stovinčios 
varpinės aukštus. Nuo to laiko ji tapo pačia aukščiausia (68 m) ir 
puošniausiavarpine visoje Vilniaus senamiesčio panoramoje. Šv. Jonų 
bažnyčios fasadas ir jos varpinė tapo visų laikų Universiteto simboliu. 

Observatorijos kiemas 


Seniausias Universiteto kiemas anksčiau vadintas ilgamečio Apšvietos 
epochos Universiteto rektoriaus garsaus astronomo Martyno Počobuto 
vardu. Kiemas susidarė XVI a. pabaigoje, statant patalpas dar jėzuitų 
kolegijai, todėl ilgą laiką vadintas Kolegijos kiemu. XVII-XVIII a. čia veikė 
vaistinė, o pačiame kiemelyje buvo auginamos vaistažolės; vėliau, 

XVIII a. pabaigoje, įsikūrė Lietuvos Edukacinės komisijos raštinė ir 
archyvas. Įspūdingiausias pastatas nedideliame kiemelyje — senoji 
Astronomijos observatorija su klasicistiniu priestatu. Vienos iš 
pirmųjų pasaulyje observatorijos įkūrėjas ir architektas buvo 
Universiteto profesorius jėzuitas Tomas Žebrauskas, 0jo sumanymo 
fundatorė - kunigaikštienė Elžbieta Oginskaitė-Puzinienė, parėmusi 
ir klasicistinės observatorijos dalies statybą. Šis, vienas iš gražiausių 
klasicistinių statinių senajame Universiteto ansamblyje dekoruotas 
Zodiako simboliais, lotyniškų sentencijų eilutėmis, tarp kurių ir „Iš 
čia kylama į žvaigždes“ (Hinc itur ad astra). 

Ant klasicistinio Astronomijos 
observatorijos priestato sienos yra 
lotyniškai parašyta Haec domus Uraniae 
est: Curae procul este profanae:Temnitur 
hic humilis tellus: Hinc itur ad astra („Šis 
namas yra Uran eikit šalin niekingi 
rūpesčiai! čia paniekinama menka žemė: 
iš čia kylama į žvaigždės! 
dažnai prisimenami kalbant apie 
Vilniaus universiteto vaidmenį 
ikšmę kultūroje. 

9. VILNIAUS UNIVERSITETO GARBĖS KNYGA 


Vilniaus universiteto garbės daktarai 


Lenkijos mokslų akademijos tikrasis narys Krokuvos 
Jogailos universiteto profesorius JAN SAFAREWICZ 
(1979) 


Čekijos Respublikos MA narys korespondentas Prahos 
Karolio universiteto rektorius ZDENEK ČEŠKA (1979) 


Profesorius (Vokietija) WERNER SCHELER (1979) 


JAV Aplinkos apsaugos agentūros 5-ojo regiono adminis- 
tratorius VALDAS VOLDEMARAS ADAMKUS (1989) 
Varšuvos universiteto profesorius Lenkijos MA 
akademikas, Tarptautinio matematikos Banacho 
centro direktorius CZESLAW OLECH (1989) 
Frankfurto prie Maino (Vokietija) universiteto 
profesorius CHRISTIAN WINTER (1989) 

Medicinos mokslų daktaras (Šveicarija) 

VACLOVAS DARGUŽAS (ANDREAS HOFER) (1991) 
Profesorius, medicinos mokslų daktaras (Švedija) 
EDVARDAS VARNAUSKAS (1992) 


Niujorko valstijos universiteto profesorius 
MARTYNAS YČAS (1992) 


Grigaliaus universiteto (Roma, Italija) profesorius 
PAULIUS RABIKAUSKAS (1994) 


Indianos Calumet koledžo (JAV) profesorius 
TOMAS REMEIKIS (1994) 


Pensilvanijos universiteto (JAV) profesorius 
WILLIAM SCHMALSTIEG (1994) 


Rusijos mokslų akademijos Slavistikos instituto 
profesorius VLADIMIR TOPOROV (1994) 


Čekijos Respublikos Prezidentas VACLAV HAVEL 
(1996) 

Bairoito universiteto profesorius Miuncheno techninio 
universiteto Eksperimentinės fizikos katedros vedėjas 
ALFRED LAUBEREAU (1997) 


Maskvos M. Lomonosovo universiteto Matematikos 
fakulteto Skaičiavimo matematikos katedros vedėjas 
Rusijos mokslų akademijos akademikas 

NIKOLAJ BACHVALOV (1997) 


Greifsvaldo universiteto (Vokietija) Baltistikos instituto 
direktorius profesorius RAINER ECKERT (1997) 


Varšuvos universiteto (Lenkija) profesorius 
JULIUSZ BARDACH (1997) 


Miuncheno universiteto (Vokietija) profesorius, Socialinės 
pediatrijos ir paauglių medicinos instituto, Miuncheno 
vaikų centro įkūrėjas ir vadovas THEODOR 
HELLBRŪGGE (1998) 

Miuncheno universiteto (Vokietija) profesorius Baltų 
studijų interdisciplinio instituto direktorius 

FRIEDRICH SCHOLZ (1998) 


JAV politologas profesorius ZBIGNIEW BRZEZINSKI 
(1998) 

Miunsterio (Vokietija) universiteto rektorė psichologė 
profesorė daktarė MARIA WASNA (1999) 

Krokuvos (Lenkija) Popiežiškos teologijos akademijos 
profesorius istorikas LUDWIK PIECHNIK (1999) 


Aalborgo universiteto (Danija) rektorius Pasaulinės 
universitetų rektorių asociacijos prezidentas ekonomistas 
profesorius SVEN LARS CASPERSEN (1999) 


Vilniaus universiteto profesoriai - užsienio universitetų ir akademijų garbės 
nariai 


ALGIRDAS GAIGALAS - Rusijos gamtos mokslų VYTAUTAS MAŽIULIS — Mainco mokslų ir literatūros 
akademijos užsienio narys akademikas akademijos narys korespondentas 

EDVARDAS GUDAVIČIUS - Rusijos humanitarinių ROLANDAS PAVILIONIS - Europos menų ir mokslų 
mokslų akademijos (Sankt Peterburge) tikrasis narys akademijos narys 


BENEDIKTAS JUODKA - Europos menų ir mokslų ROMANAS PLEČKAITIS - Lenkijos mokslų akademijos 
akademijos narys, Latvijos mokslų akademijos užsienio garbės narys 


Tas HENRIKAS ZABULIS - Rusijos švietimo akademijos 
JONAS KUBILIUS - Greifsvaldo, Prahos Karolio, užsienio narys 
Latvijos ir Zalcburgo universitetų garbės daktaras ZIGMAS ZINKEVIČIUS — Švedijos karališkosios menų 


akademijos asocijuotas narys 


Vilniaus universiteto profesoriai - Lietuvos mokslų akademijos tikrieji nariai 


BENEDIKTAS JUODKA ALGIS PETRAS PISKARSKAS 
JONAS KUBILIUS ROLANDAS PAVILIONIS 
ALGIMANTAS JONAS MARCINKEVIČIUS VYTAUTAS SIRVYDIS 
VYTAUTAS MAŽIULIS ZIGMAS ZINKEVIČIUS 


Vilniaus universiteto profesoriai - Lietuvos mokslų akademijos mariai, 
korespondentai, 


VYTAUTAS BASYS EVALDAS NEKRAŠAS 

VITAS DAUKŠAS VYTAUTAS PETRAS RANČELIS 
ALEKSAS GIRDENIS MARIJUS ARVYDAS ŠLIOGERIS 
EDVARDAS GUDAVIČIUS JUOZAS VIDMANTIS VAITKUS 
VYTAUTAS JUODKAZIS ALFONSAS ŽILĖNAS 


KONSTANTINAS NAVICKAS 

Šis leidinys skiriamas garbingai 
Vilniaus universiteto 420 metų 
sukakčiai paminėti. Jame glaustai 
peržvelgiama Universiteto istorija Lietuvos 
valstybės, visos Europos istorijos, kultūros 
kontekste. Vilniaus universiteto istorija 
iki pastarojo dešimtmečio buvo jau gana 
plačiai nušviesta ankstesnių metų 
leidiniuose. Sąmoningai daugiausia 
dėmesio čia skyrėme šio dešimtmečio 
įvykiams, kurie buvo ypač svarbūs 
Lietuvai ir Universitetui, 
suminėjome pavardes žmonių, kurie 
ne visi gal pateks į vėlesnių amžių 
Universiteto istorijos veikalus. Leidinyje 
minint Universiteto profesorių ir 
auklėtinių pavardes buvo laikomasi 
tradicinės rašybos, išskiriant 
tik XX amžių, kai pavardės rašomos 
originalo rašyba. 

